text:
ঐহাক্কী নুংশিজরবা ইরৈবাকচাশিং খুরুমজরি! কোরোনাগী অনিশুবা ৱেবকী মায়োক্তা ভারতমচাশিংনা লান্থেংনরি। মালেমগী অতৈ লৈবাক কয়াগুম্না ভারতসু লাঞ্জং অসিগী মনুংদা অচৌবা অৱাবা কয়া মায়োক্নখি। ঐখোয় কয়ানা ঐখোয়গী মরী-মতাশিং, খঙনা চান্নবশিং কাইনখ্রে। অসিগুম্বা ইমুংশিংগীদমক ঐহাক্না থম্মোই শেংনা অৱাবা ফোঙদোকচরি।
মরুপশিং,
হৌখিবা চহি চামা অসিদা থোকপা খ্বাইদগী অচৌবা লাইচৎনি, খুদোংথিবা অমনি। অসিগুম্বা লাইচৎ অসি হৌজিক্কী মালেম অসিনা অমুক্তা উখিদ্রি অমসুং থেংনখিদ্রি। অসিগুম্বা অচৌবা মালেমগী লাইচৎ অসিগী মায়োক্তা ঐখোয়গী লৈবাক্না হীরম কয়াদা পুন্না লান্থেংমিন্নরি। কোবিদ হোস্পিতাল শাবদগী হৌরগা আই.সি.য়ু. বেদশিংগী মশিং হেনগৎহনখি, ভারতকী ভেন্তিলেতর শাবদগী হৌরগা তেস্তিং লেবকী অচৌবা নেৎৱর্ক অমা শেমখি, কোবিদকী মায়োক্তা লান্থেংননবা হৌখিবা চহি অমা মখাই অসিদা অনৌবা হেল্থ ইনফ্রাস্ত্রকচর অমা শেমখি। সেকেন্দ ৱেবকী মনুংদা এপ্রিল অমসুং মে থাদা ভারত্তা মেদিকেল ওক্সিজেনগী দিমান্দ অঙকপা ফংনা হেনগৎলকখি। ভারতকী পুৱারীদা অশুক য়াম্বা মেদিকেল ওক্সিজেন অমুক্তা মথৌ তাখিদ্রি। মথৌ তারিবা অসি থুংহন্নবা লানগুম্বা থবক তৌখি। সরকারগী লৈরিবা খুৎশু-খুৎলাই পুম্নমক শিজিন্নখি। ওক্সিজেন রেলশিং চেলহনখি, এয়রফোর্স প্লেন শিজিন্নখি, নেভী শিজিন্নখি। অতেনবা মতমগী মনুংদা লিক্বিদ মেদিকেল ওক্সিজেন পুথোকপা শরুক ১০ হেন্না হেনগৎহনখি। মালেমগী কাচিন-কোয়াদগী, মফম খুদিংমক্তগী ফংলিবা খুদিংমক লৌনবা অঙম্বা থাক্তা হোৎনখি। মসিগা মান্নবা মওংদা, তঙাই ফদবা হীদাক-লাংথকশিং পুথোকপা শরুক কয়া হেনগৎহনখি, মীরৈবাক্তা ফংবা হীদাকশিং লৌনবা অঙম্বা থাক্তা হোৎনখি।
মরুপশিং,
কোরোনাগুম্বা শকউদবা অমসুং শকলোন পুবা য়েক্নবগী মায়োক্তা লান্থেংনবদা খ্বাইদগী কান্নরবা খুৎলাই অসি কোবিদ প্রোতোকল ঙাকপা, মাস্ক উপ্পা, গজ অনিগী অরাপ্পা থম্বা অমসুং অতৈ চেকশিল-থৌরম পুম্নমক লৌখৎপনা ওইরি। লাঞ্জং অসিদা বেক্সিন্না ঐখোয়গী ঙাকথোক্নবা চুঙ্গোই অমগুম্বনি। ঙসি মালেম পুম্বদা বেক্সিন পাম্নরক্লিবা অসিগা য়েংনরুবদা পুথোক্লিবা লৈবাকশিং অমসুং বেক্সিন শারিবা কম্পনীশিং মশিং য়াম্না য়ামদে। খন্থদুনা য়েংবীয়ু করিগুম্বা হৌজিক ঐখোয়দা ভারত্তা শাজবা বেক্সিন অসি লৈরমদবা থোক্লবদি ঙসি ভারতকুম্বা অচৌবা লৈবাক অসি করি ফীভমদা লৈরমগনি? অদোমনা চহি ৫০-৬০গী পুৱারী অসি য়েংলুরবদি ভারতনা মীরৈবাক্তগী বেক্সিন লৌবদা দিকেদ কয়া চংখি হায়বা খংবা ঙমগনি। মীরৈবাক্তা বেক্সিনগী থবক লোইরবা ফাওবদা ঐখোয়গী লৈবাক অসিদা বেক্সিনেসনগী থবক হৌবা ঙমখিদে। পোলিয়োগী বেক্সিন ওইরসু, খুঙ্গংদা ঐখোয়না লাই থোকপা হায়না খঙনবা স্মোলপোক্সকী বেক্সিন ওইরবসু, হেপতাইতিস বিগী বেক্সিন ওইরবসু, মখোয়গীদমক ইরৈবাকচাশিংনা দিকেদ কয়া ঙাইখি। ইরৈবাকচাশিংনা ২০১৪দা ঐখোয়দা লৈবাক অসি শেবা তৌজনবা খুদোংচাবা অমা পীখিবা মতমদা ভারতকী বেক্সেনেসনগী কবরেজ অসি ২০১৪দা চাদা ৬০গী ময়া নক্না লৈরমখি। অমসুং ঐখোয়গী ৱাখল্লোন্দা মসি নুংনাংবা পোক্নীংঙাই ওইবা ৱাফম অমা ওইখি। ভারতনা তীকা থাদোকপগী থবক্কী চত্থরিবা খোঙজেল অসিদা চত্থবা তারবদি বেক্সিনেসন কবরেজকী চাদা ১০০গী পান্দম য়ৌবদা লৈবাক অসিনা চহি ৪০ চংখিগনি। ঐখোয়না সমস্যা অসি কোকহন্নবা মিসন ইন্দ্রধনুশ হৌদোকখি। ঐখোয়না খোঙজেল য়াংনা মিসন ইন্দ্রধনুশকী খুত্থাংদা বেক্সিনেসনগী থবক চত্থগনি অমদি লৈবাক অসিদা বেক্সিন মথৌ তাবা মীপুম খুদিংমক বেক্সিন কাপহনগনি হায়না ৱারেপ লৌখি। ঐখোয়না মিসন মোদতা থবক পাইখৎখি অমসুং শুপ্নগী চহি ৫-৬কী মনুংদা বেক্সিনেসনগী কবরেজ অসি চাদা ৬০দগী চাদা ৯০দা হেনগৎখি। ৬০দগী ৯০দা হায়বদি ঐখোয়না বেক্সিনেসনগী খোঙজেলসু হেনগৎহনখি অমসুং হীরমশিংসু হেনগৎহনখি।
ঐখোয়না অঙাংশিংব শাথিরবা লাইনা কয়াদগী ঙাকথোক্নবগীদমক অনৌবা বেক্সিন কয়াসু ভারতকী বেক্সিনেসন কেম্পেনগী শরুক অমা ওইহনখি। ঐখোয়না মসি পাঙথোকপগী মরমদি ঐখোয়না ঐখোয়গী লৈবাক অসিদা লৈরিবা অঙাংশিংগীদমক ৱাখি, লায়রবশিংগীদমক ৱাখি, ঐখোয়না তীকা থাদোকপা ফংদ্রবা লায়রবশিংগী অঙাংশিংগীদমক ৱাখি। ঐখোয়না চাদা চামাগী বেক্সিনেসন কবরেজ ফংনবা চংশিল্লিঙৈদা কোরোনা ভাইরসনা ঐখোয়বু কোইশিনখি। লৈবাক অসিদা নত্তনা মালেম পুম্বগী মাংদা হৌজিক ভারতনা মাগী য়াম্লবা মীশিং অসি করম্না কনগনি হায়বা অরিবা অকিবা অদু পোকহনখি। অদুবু মরুপশিং, ৱাখল্লোন অদু ময়েক শেংলবা, পোলিসী ময়েক শেংলবা, লেপ্পা লৈতনা হোৎনরবা, অদু ওইরবদি শোইদনা ফলসু ফংগনি। চিংনবা খুদিংমক তুংঙোইনরম্লগা ভারতনা চহি ১গী মনুংদা অমত্তা নত্তনা ভারত্তা শাজবা বেক্সিন অনি লোঞ্চ তৌখি। ঐখোয়গী লৈবাক্না, বিজ্ঞানিকশিংনা ভারত অসি অচৌ-অচৌবা লৈবাকশিংদগী তাদে হায়না উখি। ঙসি ঐহাক্না নখোয়গা ৱারী শাবা মতম অসিদা লৈবাক অসিদা বেক্সিন দোজ করোর ২৩ হেন্না পীখ্রে।
মরুপশিং,
ঐখোয়গী হায়নবা লৈ – বিশ্বাসেন সিদ্ধি: হায়বদি, ঐখোয় ইশাদা থাজবা লৈরবা মতমদতা ঐখোয়না হোৎনরিবা অদুদা মাই পাকপা ঙমগনি। ঐখোয়না ঐখোয়গী বিজ্ঞানিকশিংনা য়াম্না অতেনবা মতমগী মনুংদা বেক্সিন শারক্কনি হায়না মপুং ফানা থাজখি। থাজবা অসিনা মরম ওইরগা ঐখোয়গী বিজ্ঞানিকশিংনা মখোয়গী রিসর্চ ৱর্ক চত্থরিঙৈদা ঐখোয়না লোজিস্তিক্স অমসুং অতৈ শেম-শাবা হৌখি। নখোয়না মুন্না খঙলমগনি মদুদি হৌখিবা চহি হায়বদি চহি অমগী মমাংদা কোরোনাগী কেস লিশিং খরা খক লৈবা মতম অদুদা বেক্সিন তাস্ক ফোর্স শেম্বা হৌখ্রে। ভারত্তা ভারতকীদমক বেক্সিন শারিবা কম্পনীশিংদা সরকারনা মখল খুদিংমক্কী সপ্পোর্ত পীখি। বেক্সিন শারিবশিংবু ক্লিনিকেল ত্রাইএলদা মতেং পাংখি, রিসর্চ অমসুং দিবেলপমেন্তগীদমক মথৌ তাবা ফন্দ পীখি, মাইকৈ খুদিংমক্তা সরকারনা মখোয়গা লোইননা পুন্না চৎমিন্নখি।
আত্মনির্ভর ভারত পেকেজকী মখাদা মিসন কোবিদ সুরক্ষাগী খুত্থাংদা লুপা করোর লিশিং কয়া ফংহনখি। হৌখিবা মতম খরদা লৈবাক অসিদা লেপ্তনা হোৎনরিবা অমসুং কান্না হোৎনরিবা অসিনা মরম ওইরগা লাক্কদৌরিবা মতমশিংদা বেক্সিনগী সপ্লাই হেন্না হেনগৎলগনি। ঙসি লৈবাক অসিদা কম্পনী ৭না তোঙান-তোঙানবা বেক্সিন মখলশিং পুথোক্লি। অহেনবা বেক্সিন অহুমগী ত্রাইএলসু এদভান্স স্তেজতা চত্থরি। বেক্সিন হেন্না ফংহন্নবা অতৈ লৈবাকশিংগী কম্পনীশিংদগীসু বেক্সিনশিং লৈনবগী প্রোসেস খোঙজেল য়াংশিনহনখ্রে। হৌখিবা মতম খরা অসিদা এক্সপর্তশিংনা ঐখোয়গী অঙাংশিংগী মতাংদা নুংনাংবা ফোঙদোক্নরক্লি। মাইকৈ অসিদা বেক্সিন ২গী ত্রাইএল খোঙজেল য়াংনা চত্থরি। মসিগী মথক্তা লৈবাক অসিদা ‘নেজল বেক্সিন’ অমদা রিসর্চ চত্থরি। মসি সিরিঞ্জকী মহুৎ নাতোন্দা স্প্রেনা কাপশিনগনি। করিগুম্বা লৈবাক অসিদা তুংদা লাক্কদৌরিবা মতমশিংদা বেক্সিন অসি মাই পাক্না পুথোকপা ঙম্লবদি ভারতকী বেক্সিন কাপ্পগী কেম্পেন অসিদা চাউনা খুমাং চাউশিনবা ঙমহল্লগনি।
মরুপশিং,
অতেনবা মতমগী মনুংদা বেক্সিন শাবা অসি ঐখোয় মীওইবা খুন্নাইগীদমক অচৌবা মাই পাকপা অমনি।
অদুবু মসিগী মশাগী ওইবা অপনশিংসু লৈ। বেক্সিন শারবা মতুংদসু মালেমগী লৈবাক খরা খক্তদা বেক্সিনেসন হৌখি, অমসুং অয়াম্বনা চাউখৎপা লৈবাকশিংদা খক্তা হৌখি। দবল্যু.ঐচ.ও.না বেক্সিনেসনগী মতাংদা গাইদলাইন থোকখি। বিজ্ঞানিকশিংনা মসিগী মরুওইবা মওং-মতৌ অদু পীখি। অমসুং ভারতনসু অতৈ লৈবাকশিংগী খ্বাইদগী অফবা মওং অদুদা য়ুম্ফম ওইরগা, ৱর্ল্দ হেল্থ ওর্গনাইজেসনগী কাংলোনশিংগী মতুং ইন্না তাঙ্কক নাইবা মওংদা বেক্সিনেসন হৌনবা ৱারেপ লৌখি। কেন্দ্র সরকারনা মুখ্য মন্ত্রীশিংগা লোইননা পাঙথোকপা তোঙান-তোঙানবা মীদফমশিংদগী লাকপা ৱাখল্লোনশিং, পার্লিয়ামেন্তদা তোঙান তোঙানবা দলশিংগী মরুপশিংদগী লাকপা ৱাখল্লোনশিং অদু কুপ্না খন্নখি। মসিগী মতুংদতা কোরোনাদগী হেন্না খুদোংথিগদবা চহি কাংলুপশিংগী মতুং ইন্না প্রাইওরিতী পীবা হায়না ৱারেপ লৌখি। মরম অসিনা হেল্থ ৱর্করশিং, ফ্রান্তলাইন ৱর্করশিং, চহি ৬০গী মথক্কী প্রজাশিং, অনাবশিং লৈবা চহি ৪৫গী মথক্কী প্রজাশিং, মখোয় পুম্নমক্তা বেক্সিন হান্না কাপ্পা হৌখি। করিগুম্বা কোরোনাগী অনিশুবা ৱেবকী মমাংদা ঐখোয়গী ফ্রন্তলাইন ৱর্করশিং অসি বেক্সিন কাপলমদবা থোক্লবদিকরি ফীভম ওইরমগনি হায়বা অদোম খনবা ঙমব্রা? খন্দুনা য়েংবীয়ু, ঐখোয়গী দোক্তরশিং, নর্সিং স্তাফ অসু বেক্সিন কাপলমদবা তারদি করি ওইরমগনি? হোস্পিতালশিং শেংদোক্লিবা ঐখোয়গী ইচিল-ইনাওশিং, এম্ব্যুলেন্স থৌরিবা ঐখোয়গী ইচিল-ইনাওশিং অসি বেক্সিন কাপলমদবা তারবদি করি ওইগনি? হেল্থ ৱর্করশিং মশিং য়াম্না বেক্সিন কাপলম্বনা মরম ওইরগা ঐখোয়না অতৈবু শেবা তৌবা ঙম্বনি অমসুং ইরৈবাকচা করোর কয়াগী পুন্সি কনবা ঙমখিবনি। অদুবু লৈবাক অসিদা কোরোনাগী কেস হন্থরক্লিঙৈ চৈরক অসিদা কেন্দ্র সরকারগী মমাংদা,
তোঙান-তোঙানবা ৱাখল্লোনশিং ফোংদোক্নরকপা হৌরকখি, তোঙান-তোঙানবা দিমান্দশিং তৌবা হৌরকখি। করিগীদমক পুম্নমক ভারত সরকারনা ৱারেপ লৌরিবনো? রাজ্য সরকারশিংগী ওইনা করিগীদমক খাক্ত্রিবনো? হায়না হংবা হৌরকখি। ৱন সাইজ দজ নোৎ ফিৎ ওল হায়বা ৱাফমশিংসু হায়বীখি। সংবিধানগী মতুং ইন্না হকশেল হায়বা অসি মপুং ওইনা রাজ্য হীরম অমা ওইবনা মসি রাজ্য মশাদা শিন্নথোকপনা ফগনি হায়না য়েৎলকখি। মরম অসিদা লৈবাক অসিদা অহৌবা অমা লাকখি। ভারত সরকারনা কম্প্রিহেনসিব গাইদলাইন অমা শেম্লগা রাজ্যশিংদা পীখি, রাজ্যশিংনা মখোয়গী মথৌ তাবা অমদি খুদোংচাবগী মতুং ইন্না থবক তৌবা য়াহনখি। কোরোনাগী কর্ফিয়ু অসি লোকেল লেবেলদা থমহনখি।
মাইক্রো কন্তেনমেন্ত জোন থম্বা, লায়েংবগা মরী লৈনবা শিল-লাংবা, হায়রিবা রাজ্যশিংগী অপাম্বশিং অসি ভারত সরকারনা অয়াবা পীখি।
মরুপশিং,
চহি অসিগী জনুৱারী ১৬তগী হৌদুনা এপ্রিল থা লোইবা ফাওবা চত্থখিবা ভারতকী বেক্সিনেসনগী প্রোগ্রাম অসি কেন্দ্র সরকারগী মীৎয়েং মখাদা চত্থখি। মীপুম খুদিংমক্তা লেম্না বেক্সিন ফংহন্নবা লম্বীদা লৈবাক অসিনা মাং থানা চংশিনখি। লৈবাক অসিগী প্রজানসু চৎনা কাংলোন ঙাক্তুনা মখোয়গী মতম য়ৌরকপদা বেক্সিন কাপখি। মসিগী চৈরক অসিদা, রাজ্য সরকার কয়ানা বেক্সিনগী থবক অসি দী-সেন্ত্রেলাইজ তৌ অমসুং রাজ্যশিংদা শিন্নৌ হায়না অমুক ফোঙদোক্নরকখি। তোঙান-তোঙানবা ৱাখল্লোন থোরকখি। বেক্সিনেসনগীদমক চহি কাংলুপ করিগীদমক খাইদোক্লিবনো? নাকল অমরোমদনা কনাগুম্বনা চহি খাইদোকপা অসি করিগীদমক কেন্দ্র সরকার খক্তনা লেপ্পিবনো হায়নরখি? অহল ওইরবশিং হান্না করিগীদমক বেক্সিনেসন তৌরিবনো হায়বা খোঞ্জেল কয়া থোরকখি? মখল কয়াগী প্রেসর লাকখি, লৈবাক অসিগী মীদিয়াগী শরুক অমনা মসিবু কেম্পেন অমগুম্না চত্থখি
মরুপশিং,
কয়ারক খন্ন-নৈনরবা মতুংদা রাজ্য সরকারশিংন মশাগী মাইকৈদগী হোৎনবা পাম্মি অদুনা মসিদা করিগীদমক কেন্দ্র সরকারনা অথিংবা পীগদোইনো? অমসুং মসিদা করিগীদমক কেন্দ্র সরকারনা অথিংবা পীগদোইনো? হায়না য়ান্নবা পুরকখি। রাজ্যশিংগী অপাম্বশিং অসি য়েংলগা, মখোয়না হায়জরকপগী মতুং ইন্না চাংয়েং ওইনা জনুৱারী ১৬দগী হৌনা চত্থরিবা সিস্তেমদা অহোংবা অমা পুরকখি। রাজ্যশিংনা মসি পাম্বা তারবদি মখোয়দা থবক অসিগী চাদা ২৫ শিন্নরসি, মখোয়দা পীথোক্লসি হায়না ঐখোয়না খনখি। অসুম্না মে ১দগী থবক অসিগী চাদা ২৫ রাজ্যশিংদা শিন্নথোকখি, মখোয়গী ওইবা মওংদা মখোয়না মসি থুংহন্নবা হোৎনখি।
অসিগুম্বা অচৌবা থবক অমদা করম্বা মখলগী শীংনবশিং থেংনবগে হায়বা অদু মখোয়না ৱাখলদা লাকপা হৌখি, মখোয়না খঙলকখি। মালেম পুম্বদা বেক্সিনেসনগী লৈরিবা তশেংবা ফীভম অসিগী মতাংদা রাজ্যশিংনসু খঙলকখি। অমসুং নাকল অমরোমদা মেদা অনিশুবা ৱেব লাকপা, অনিশুবদনা মীয়াম্না বেক্সিন কাপ্পা হেনগৎলকপা অমসুং অহুমশুবদনা রাজ্য সরকারগী শীংনবশিং অসি ঐখোয়না উবা ফংখি। মেগী অনিশুবা চয়োল শুরকপদা রাজ্য খরনা হান্নগী সিস্তেম অদুনা ফবা হেল্লী হায়না ফোঙনা ফোঙদোক্নরকখি। তপ্না-তপ্না রাজ্য সরকার কয়ানা মসিদা য়ানীংলকখি। বেক্সিনগী থবক অসি রাজ্যশিংদা শিন্নথোক্কদবনি হায়না ধাবি তৌরম্বশিংনা মখোয়গী ৱাখল্লোন অদুদা অহোংবা লাকখি। মতম চানা রাজ্যশিংনা ৱাখল খন্থদুনা মাংদা থোরকপা হায়বা অসি অফবা ৱাফম অমা ওইখি। রাজ্যশিংগী অপাম্বা অসিদা ঐখোয়না ইরৈবাকচাশিংদা অৱাবা পীদনবা, মখোয়গী বেক্সিনেসনগী থবক অসি নীংথিজনা চত্থনবা মে ১গী মমাংদা চৎনরম্বা হায়বদি জনুৱারী ১৬তগী এপ্রিল অরোইবা ফাওবা চত্থখিবা সিস্তেম অদু অমুক হন্না চৎনখি।
মরুপশিং,
ঙসি ভারত সরকারনা রাজ্যশিংদা লৈরিবা বেক্সিনেসনগা মরী লৈনবা থবক্কী চাদা ২৫গী থৌদাং অদুসু লৌরগনি হায়না ৱারেপ লৌখ্রে। মসি লাক্কদৌরিবা চয়োল ২দা শেম-শাবা হৌরগনি। চয়োল অনি অসিদা কেন্দ্র অমসুং রাজ্য সরকারশিংনা পুন্না অনৌবা গাইদলাইনগী মতুং ইন্না মথৌ তাবা অদু শেম-শারগনি। মসিগা চান্ননা চয়োল অনিগী মতুং জুন ২১ অসি মালেমগী য়োগগী নুমিৎসি তারি। জুন ২১, নিংথৌকাবা নুমিৎতগী লৈবাক অসিগী রাজ্য খুদিংমক্তা চহি ১৮গী মথক্কী প্রজা পুম্নমক্কীদমক ভারত সরকারনা রাজ্যশিংদা লেম্না বেক্সিন ফংহল্লগনি। বেক্সিন শারিবশিংদগী বেক্সিন পুথোক্লিবা অদুগী অপুনবগী চাদা ৭৫ ভারত সরকার মশামক্না লৈদুনা রাজ্য সরকারশিংদা লেম্না ফংহল্লগনি। হায়বদি লৈবাক অসিগী রাজ্য সরকার অমত্তনা বেক্সিনগীদমক্তা চাদিং তৌহল্লরোই হায়বনি। হৌজিক ফাওবদা লৈবাক অসিগী মীওই করোর কয়াদা বেক্সিন লেম্না ফংহনখ্রে।
হৌজিক্তি চহি ১৯গী মীওইশিংসু মসিদা য়াওশিল্লগনি। ইরৈবাকচা খুদিংমক্কীদমক ভারত সরকারনা লেম্না বেক্সিন ফংহল্লগনি
লায়রবা, লোৱর মিদল ক্লাস, মিদল ক্লাস নত্ত্রগা অপ্পর ক্লাস ওইরবসু ভারত সরকারগী থৌরাং অসোদা লেম্না বেক্সিন কাপহল্লগনি। হোয়, ঐখোয়না লেম্না বেক্সিন কাপ্পা পামদবা, লনাই হোস্পিতাল অমদা চৎলগা বেক্সিন কাপ্পা পাম্বা মীওইশিংগীদমকসু খন্নখ্রে। লৈবাক অসিদা শারিবা বেক্সিনগী চাদা ২৫ প্রাইবেৎ সেক্তরগী হোস্পিতালশিংনা হকথেংননা লৌবা ফংলগনি, মসিগী সিস্তেম অসি মখা চত্থখিগনি। প্রাইবেৎ হোস্পিতালনা বেক্সিনগী মমল লেপ্লবা মতুংদা দোজ অমদা মেক্সিম্ম সর্ভিস চার্জ লুপা ১৫০ লৌবা য়ারগনি। মসি য়েংশিন্নবগী থবক অসি রাজ্য সরকারদা অদুমক শিন্নগনি।
মরুপশিং,
ঐখোয়গী সাস্ত্রাশিংদা অসুম্না হায়বীরম্মি – প্রপ্যা আপন্দ না ৱ্যেথতে কদাচিত, উধিয়ম অনু ইচ্ছতি চা প্রমত্তা, মসিগী অর্থদি মীথৌ-মীহেনবশিংনা খুদোংথিবা লাকপদা মাই লৈদুনা চেন্দে মদুগী মহুৎ মখোয়না মাইয়োক্নৈ, কন্না হোৎনৈ অমসুং ফীভম অদুদা মাই পাকপা ঙম্মি। কোরোনাগী মায়োক্তা লান্থেংনবদা ভারতমচা করোর ১৩০ হেনবনা হৌজিক ফাওবদা অমনা অমগী মতেং পাংনদুনা, অয়ুক-নুমিংদাং কন্না হোৎনদুনা চৎমিন্নরি। মতুং তারকপদসু ঐখোয়গী হোৎনমল অমসুং মতেং পাংনবা অসি খক্তনা লেম্বী অদুদা পাঙ্গল হাপকনি। ঐখোয়না বেক্সিন কাপ্পগী খোঙজেল য়াংখৎহনগনি অমসুং বেক্সিনেসন কেম্পেনদা হেন্না পাঙ্গল হাপকনি। ঐখোয়না নীংশিংগদবনু, ভারতকী বেক্সিনেসনগী খোঙজেল অসি ঙসিসু মালেমগী চাউখৎলবা অতৈ লৈবাক কয়াদগী হেন্না খোঙজেল য়াংনা চংশিল্লি। ঐখোয়না শেমখিবা তেক্নোলোজী প্লেৎফোর্ম – কোৱিন অসিগী মতাংদা মালেম পুম্বদা খন্ন-নৈনরি। লৈবাক কয়ানা ভারতকী প্লেৎদোর্ম অসি শিজিন্নবা পাম্বগী অপাম্বা ফোঙদোক্নরক্লি। বেক্সিনগী দোজ খুদিংমক কয়াম মরুওই, দোজ অমমমগা পুন্সি অমগা মরী লৈনৈ হায়বা ঐখোয় পুম্বনা উবা ফংলি। কেন্দ্র সরকারনা রাজ্য খুদিংমক্তা চয়োল খরগী মাংঙোইননা মখোয়দা করম্বা মতমদা দোজ কয়াম য়াম্না ফংগনি হায়বা খঙহন্নবা শেম-শাখ্রে। বেক্সিনগী লৈরিবা চাং অদুগী মতুং ইন্না বেক্সিন অসি কাংলোন মপুং ফানা ঙাক্না চৎতুনা কাপ্লবতদা লৈবাক অসিগী প্রজা খুদিংমক্তা য়ৌহনবা ঙমগনি, মসি সরকার খুদিংমক, মীয়ামগী মীহুৎ খুদিংমক, লৈঙাক পাইরিবা খুদিংমক্না অমত্তা ওইনা থৌদাং লৌমিন্নগদবনি।
নুংশিজরবা ইরৈবাকচাশিং,
বেক্সিনেসনগী মথক্তা ঙসি অতোপ্পা অচৌবা ৱারেপ অমা ঐহাক্না লাউথোকচগে। মমাংগী চহিদা কোরোনানা মরম ওইদুনা লোকদাউন থম্বা তাখি মদুদা প্রধান মন্ত্রী গরিব কল্যান অন্ন য়োজনাগী মখাদা থা ৮ ফাওবা ইরৈবাকচা করোর ৮০ হেনবদা লৈবাক অসিনা লেম্না রসন ফংহনখি। হন্দক্কী চহি অসিদসু অনিশুবা ৱেবনা মরম ওইদুনা মে অমসুং জুনগীদমক য়োজনা অসিগী মখাদা ফংহনখি। ঙসি সরকার অসিনা প্রধান মন্ত্রী গরিব কল্যান অন্ন য়োজনা দিপাৱলী ফাওবদা শাংদোক্নবা ৱারেপ লৌখ্রে। লাইচৎকী মতম অসিদা সরকারনা লায়রবশিংগী মথৌ তাবা খুদিংমক্তা মখোয়গীদমক খোংলোই ওইনা লেপ্পী। হায়বদি নবেম্বর ফাওবা ইরৈবাকচা করোর ৮০ হেনবদা থা খুদিংগী লেপথোক্লবা চাংদা লেম্নবা চেং-হৱাইশিং ফংহল্লগনি। থৌরাং অসিগী পান্দমদি ঐহাক্কী লায়রবা ইচিল-ইনাও অমত্তনা মখোয়গী ইমুং-মনুংবু চরা হেলহনদবা হায়বা অসিনি।
মরুপশিং,
লৈবাক অসিদা হোৎনরিবশিং অসিগী চৈরক অসিদা বেক্সিনগী মতাংদা চীংনবা অমসুং তোকঙাশিং শন্দোকপা হেনগৎলক্লি। ঐহাক্না নখোয়দা ৱাফম অসিগী মতাংদা খরা থমজগে। ভারত্তা বেক্সিন পুথোকপগী থবক হৌখিবদগী হৌনা মীওই খরগী অসিগুম্বা ৱাফমশিং অসিনা মীচম প্রজাগী ৱাখলদা চিংনবশিং পোকহল্লি। ভারতকী বেক্সিন শারিবশিংদা থৌনা হন্নবা অমসুং মখোয়দা মখল কয়াগী অপনবশিং পীনবা থৌরাংশিং চত্থখি। ভারতকী বেক্সিন অসি পুথোরকপা মতমদা তোঙান তোঙানবা পাম্বৈশিংগী খুত্থাংদা চিংনবা অমসুং অকি-তুজুংবা পোকহনখি। বেক্সিন কাপ্তনবা তোঙান তোঙানবা ৱাফম কয়া শন্দোরকখি। লৈবাক অসিনা মখোয়বু উই। বেক্সিনগী মতাংদা চিংনবা পোকহল্লিবা, তোকঙা শন্দোক্লিবা মীওইশিংনা চমজরবা ইচিল-ইনাওশিংগী পুন্সিদা চাউনা শান্নবীরি।
অসিগুম্বা তোকঙাশিং অসিদগী চেকশিনবা মথৌ তাই। ঐহাক্না খুন্নাই অসিগী ৱাখল লৈরবা মীওইশিং, নহারোলশিংনা বেক্সিনগী মতাংদা এৱের্নেস পীবদা হেনগৎনবা মতেং পাংবীয়ু হায়না মীপুম খুদিংমক্তা হায়জরি। হৌজিক মফম কয়াদা কোরোনাগী কর্ফিয়ু অসি কোমথোরক্লি, অদুবু মসিনা ঐখোয়গী ইরক্তগী কোরোনা চৎখ্রে হায়বদি নত্তে। ঐখোয়না চেকশিনবা মথৌ তারি অমসুং কোরোনাদগী ঙাকথোক্নবা চৎনা কাংলোনশিং চেকশিন্না ঙাক্না চৎপা মথৌ তারি। ঐখোয়না কোরোনাগী লাঞ্জং অসিদগী মাই পাকপা ঙমগনি, ভারতনা কোরোনাবু মাইথিবা পীবা ঙমগনি হায়না ঐহাক্না মপুং ফানা থাজবা থম্লি। য়াইফ-পাউজেল অসিগা লোইননা ইরৈবাকচা পুম্নমকপু ঐহাক্না হন্না-হন্না থাগৎচরি।


c: text/html

text:
ঙাকশেল মন্ত্রালয়
দি.আর.দি.ও.না লমদমসিদা শেমগৎচবা এন্তি-রেদিএসন মিসাইল (রুদ্রম) মায় পাক্না ফ্লাইত চাংয়েং তৌখ্রে
Posted On:
09 OCT 2020 3:12PM by PIB Imphal
অনৌবা জেনেরেসনগী এন্তি রেদিএসন মিসাইল (রুদ্রম) ঙসি ওরিসাগী সমুদ্র খোঙবালগী ৱাংমদা লৈবা হ্বীল্লর ইথত্তা লৈবা রেদিএসন তার্গেত অমতা মায় পাক্না ফ্লাইত চাংয়েং তৌখ্রে। মিসাইল অদু এস.য়ু.-৩০ মার্ক১ ফাইতর এয়রক্রাফ্ততগী কাপখিবনি।
রুদ্রম অসি ইন্দিয়ন এয়র ফোর্স (আই.এ.এফ.)কীদমক লৈবাকসিদা দিফেন্স রিছর্চ এন্দ দেভেলপমেন্ত ওর্গনাইজেন্না অহানবা ওইনা শেমগৎচবা এন্তি রেদিএসন মিসাইলনি। মিসাইল অদু এস.য়ু.-৩০ মার্ক১ ফাইতর এয়রক্রাফ্ততা কাপ্পগী ফীভমগী মতুং ইন্না খেন্নবা রেঞ্জকী মতিং লৈবা লোঞ্চ প্লেতফোর্ম অমা ওইনা হাপচিনবনি। মসিদা অরোয়বা লান্দাগীদমক পেসিব হোমিং হেদকা লোয়ননা আই.এন.এস.-জি.পি.এস. নেভিগেসন য়াওরি। রুদ্রম্না রেদিএসন তার্গেত অদুদা মপা চপ চানা পানখি।
পেসিব হোমিং হেদ অদুনা প্রোগ্রাম তৌবগী মতুং ইন্না পাক চাউরবা ফ্রিক্বেন্সীশিংদা লৈবা পান্দমশিং খঙদোকপা, খন্দোকপা অমদি এঙ্গেজ তৌবা ঙম্মী। মিসাইল অসি পাক চাউরবা স্তেন্দ-ওফ রেঞ্জশিংদগী য়েক্নবগী নোংথক্কী ঙাকশেলবু মায় পাক্না নমথবা ঙমগদবা আই.এ.এফ.কী মতিং লৈবা খুৎলায় অমনি।
মসিগা লোয়ননা লৈবাক অসিদা য়েক্নবগী রেদারশিং, কম্ম্যুনিকেসনগী মফমশিং অমসুং অতৈ আর.এফ. থাদোকপা তার্গেতশিং মাঙ তাকহনবা ঙমবা অশাংবা রেঞ্জকী নোংথক্তগী কাপ্পা য়াবা এন্তি রেদিএসন মিসাইল লমদমসিদা শেমগৎপা ঙম্বগী মতিং লৈরে।
**********
(Release ID: 1663105)
Visitor Counter : 56

robotstxt: allowed

filter: keep


text:
উপ রাস্ত্রপতি অমসুং রাজ্য সভাগী চেয়রমেন, শ্রী ভেঙ্কায়া নাইদু, প্রধান মন্ত্রী, শ্রী নরেন্দ্র মোদী অমসুং লোক সভাগী স্পীকর শ্রী ওম বির্লানা ঙসি ইন্তর্নেস্নেল দে ওফ দেমোক্রেসী নুমিৎকা থৌরমদা সন্সদ তি.ভি. হৌদোক্কনি।
থৌরম অসিদা ৱা ঙাংলদুনা প্রধান মন্ত্রীনা দাইলোগ অমসুং কম্ম্যুনিকেসনগী খুৎথাংদা মরুওইনা ২১শুবা চহিচা অসিনা লাকপদা মতম্না অওনবা পুরক্তুনা পার্লিয়ামেন্তদা অওনবা কয়া অমা লাকপা অসিদা থাগৎপা ফোংদোকখ্রে। প্রধান মন্ত্রীনা পাউদমখি মদুদি সন্সদ তি.ভি. অসিনা ভারতকী দেমোক্রেসীদা অনৌবা পন্দুপ অমা ওইদুনা, সন্সদ তি.ভি. অমা ওইনা লৈবাক অসিনা দাইলোগ অমসুং কম্ম্যুনিকেসনগী খুৎথাংদা লৈবাক অসিগী দেমোক্রেসী অমসুং মীয়ামগী মীহুৎশিংদা অনৌবা খোলাও অমা ওইরগনি। প্রধান মন্ত্রীনা দুর্দর্সনবু মসিনা লৈরকপা চহি ৬২ মপুং ফারকপদা হরাও তয়াম্বা ফোংদোকখ্রে। মহাক্না ইঞ্জিনিয়রগী নুমিৎতা ইঞ্জিনিয়রশিংদা হরাও-তয়াম্বা ফোংদোকখ্রে।
ঙসি অসি ইন্তর্নেস্নেল দে ওফ দেমোক্রেসীনি হায়না পল্লদুনা প্রধান মন্ত্রীনা হায় মদুদি, দেমোক্রেসী হায়বা মতম অদু লাকপদা, ভারতনা দেমোক্রেসীগী মমানি হায়বা অসিদগী হেন্না থৌদাং লৌরি। দেমোক্রেসী ভারতকী ওইনা সিস্তেম অমা নত্তে মসি ৱাখল্লোল অমনি। দেমোক্রেসী অসি ভারত্তদি শুপ্নতগী কন্সতিত্যুসনেল ওইবা মওং অদু খক্তা নত্তে, মসি ইথিল অমনি। অমনি। দেমোক্রেসী অসি ভারত্তদি ইচেলগী অপুনবা অদু খক্তা নত্তে, মসি পুন্সিগী ইথিল অমনি।
প্রধান মন্ত্রীনা চহি ৭৫শুরবা নিং-খা তম্বগী তাঙ্কক অসিদা মমাংদা লৈখিবা মিংচৎ লৈনা তৌখিবশিং অমসুং ঐখোয়গী মাংদা তাদুনা লৈরবা তুংগী ৱাশক কয়া অমদা মেদিয়ানা লৌরিবা থৌদাংশিং উৎখি। মহাক্না হায়খি মদুদি মেদিয়ানা স্বাস্চ ভারত অভিয়ানগুম্বা হিরমশিং অসি লৌখিবদা, মীয়ামগী মফমদা য়াম্না থুনা য়ৌবা ঙম্মী। মহাক্না তৌহন্নিংবা ৱাফম কয়া অমা থমখি মদুদি মেদিয়ানা অজাদী কা অমৃত মহোৎসবতা মীয়াম্না হোৎনরিবা নিংতম লান্থেংগী ৭৫শুবা তাঙ্কক থৌরাং তৌদুনা অমসুং থৌরম অসিদা অখন্নবা সপ্লিমেন্ত পুথোক্তুনা থৌদাং কয়া অমা লৌবা য়াই।
কেন্দ্রগী ওইবা ৱাফম থম্লদুনা, প্রধান মন্ত্রীনা হায়খি “কন্তেন্ত অসি নিংথৌনি, মসিগী থেংনরকপা অসিনা “কন্তেন্ত অসি কনেক্তনি” হায়না হায়খি। মহাক্না শন্দোক্না তাকখি মদুদি, কনাগুম্বা অমনা ৱাৎত পাদনা লৈবা মতমদা মশা মথন্তা অহোংবা লাক্লি। হায়রিবা অসিনা মেদিয়াদা পীবা মতমদা, ঐখোয়গী পার্লিয়ামেন্ত সিস্তেম অসি চপ মান্নৈ মসিদা পোলিতিক্স য়াওদে, মসিদা পোলিসী লৈতে। মহাক্না মরুওইবা পীখি মদুদি মীচম প্রজানা পার্লিয়ামেন্ত সিস্তেম অসি শম্নরি হায়বা ফাওহনগদবনি। মহাক্না অনৌবা চেনেল অসিদা মায়কৈ অশোমদা চৎনবা হায়রি।
হিরম কয়া অমদা ৱা খন্নরিবা পার্লিয়ামেন্তগী সেসন অসিদা প্রধান মন্ত্রীনা হায় নহারোলশিংনা তমগদবা কয়া অমা লৈরি। পার্লিয়ামেন্তগী মেম্বরশিংসু লৈবাক পুম্বনা য়েংলিবা পার্লিয়ামেন্ত মনুংদা হেন্না ফনা থবক চৎথবা অমসুং হেন্না ফনা ৱা তান্ননবা পুক্নিং থৌগৎলি। প্রধান মন্ত্রীনা পনখি মদুদি মসিগী থৌরম অসিদগী ঐখোয়গী নহারোলশিংনা ঐখোয়গী দেমোক্রেতিক ইন্সতিত্যুসন মরমদা হেন্না খঙলে। মসিগা মান্ননা থবক তৌরিবা কমিতীশিংগী মরমদা ই-পাউ য়াম্না ফংবা, লেজিস্তলেতিবকী থবকশিংদা মরুওইবা অমসুং ভারতকী দেমোক্রেসী গী মরমদা হেন্না খঙবা। মহাক্না থৌরমশিং অসি পার্লিয়ামেন্ত তি.ভি.দা দেমোক্রেসীগী মখোঙদগী হৌদুনা পঞ্চায়ৎকী থাক্তগী তৌবা পাম্বা ফোংদোকখি। থৌরম অসিনা ভারতকী দেমোক্রেসীদা অনৌবা ইনর্জী, অনৌবা ৱাখল অমা ফংবা ঙম্লগনি।
तेजी से बदलते समय में मीडिया और टीवी channels की भूमिका भी तेजी से बदल रही है।— PMO India (@PMOIndia) September 15, 2021
21वीं सदी तो विशेष रूप से संचार और संवाद के जरिए revolution ला रही है।
ऐसे में ये स्वाभाविक हो जाता है कि हमारी संसद से जुड़े चैनल भी इन आधुनिक व्यवस्थाओं के हिसाब से खुद को ट्रान्स्फॉर्म करें: PM
India is the mother of democracy.— PMO India (@PMOIndia) September 15, 2021
भारत के लिए लोकतन्त्र केवल एक व्यवस्था नहीं है, एक विचार है।
भारत में लोकतंत्र, सिर्फ संवैधानिक स्ट्रक्चर ही नहीं है, बल्कि वो एक स्पिरिट है।
भारत में लोकतंत्र, सिर्फ संविधाओं की धाराओं का संग्रह ही नहीं है, ये तो हमारी जीवन धारा है: PM
मेरा अनुभव है कि- “कन्टेंट इज़ कनेक्ट।”— PMO India (@PMOIndia) September 15, 2021
यानी, जब आपके पास बेहतर कन्टेंट होगा तो लोग खुद ही आपके साथ जुड़ते जाते हैं।
ये बात जितनी मीडिया पर लागू होती है, उतनी ही हमारी संसदीय व्यवस्था पर भी लागू होती है!
क्योंकि संसद में सिर्फ पॉलिटिक्स नहीं है, पॉलिसी भी है: PM
हमारी संसद में जब सत्र होता है, अलग अलग विषयों पर बहस होती है तो युवाओं के लिए कितना कुछ जानने सीखने के लिए होता है।— PMO India (@PMOIndia) September 15, 2021
हमारे माननीय सदस्यों को भी जब पता होता है कि देश हमें देख रहा है तो उन्हें भी संसद के भीतर बेहतर आचरण की, बेहतर बहस की प्रेरणा मिलती है: PM @narendramodi
ৱা ঙাংখিবগী মপুংফাবা ৱারোল পানবা মসিদা নম্বীয়ু


text:
হকশেল অমসুং য়াইফ-য়ুম্বাল মন্ত্রালয়
দা. হর্শ বর্ধন্না ছত্তারপুরগী সরদার পতেল কোবিদ ক্যের সেন্তর অমসুং হোস্পিতালদা চৎখ্রে
মেদিকেল স্তাফ অমসুং আই.তি.বি.পি. পর্সনেলনা থৱায় য়াওনা অমসুং কত্থোকপগা লোয়ননা মথৌ তৌবা অদু থাগৎখি
Posted On:
12 JUL 2020 5:08PM by PIB Imphal
কেন্দ্রগী হকশেল অমসুং য়াইফ য়ুম্বাল মন্ত্রালয়গী মন্ত্রী, দা. হর্শ বর্ধননা ন্যু দিল্লীগী ছত্তারপুরগী সরদার পতেল কোবিদ কেয়র সেন্তরদা (এস.পি.সি.সি.সি.) ঙসি চত্তুনা সেন্তর অসিগী কোবিদ-১৯ লাকশিনবগী ফীভম অদু য়েংশিনখ্রে। ফমুং ১০,২০০ লৈবা “সর্দর পতেল কোবিদ ক্যের সেন্তর” অসি দিল্লীগী ছত্তর্পুরগী রাধা স্বামি সতসঙ বীস (আর.এস.এস.বি.)দা কেন্দ্র অমসুং দিল্লী সরকারনা পুন্না চুংশিন্নদুনা লাকশিন্নবা খোংথাং কনখৎনবগী শরুক অমা ওইনা শেমগৎখি।
ফেসিলিতী অসি চত্তুনা অমসুং কুপ্না য়েংশিনখিবা অসিদা দা. হর্শ বর্ধননা স্তোরশিংদা ইন্সপেক্সন অমা চৎপগা লোয়ননা আর.এস.এস.বি.গী চাক থোংফম অদু য়েংশিনখি। হেল্থক্যের ফেসিলিতী অসিনা সেন্তর অসিদা লৈরিবা অনাবা মীওইশিংগী ইম্ম্যুনিতী কনখৎনবা নেচরোপেথী অমসুং অয়ুর্বেদাগী প্রোতোকলশিং ঙাকনা চৎলি। দাইতিসিয়নশিগী পাউতাক্কী মতুং ইন্না মখোয়বু অয়ুক্তা অয়ুর্বেদিক কধা পীরবা মতুংদা চাক পীজৈ অমসুং শঙ্গোমদা য়াইঙং হাপ্লগা পীথক্লগা নোংমদু লোইশিল্লি। পি.পি.ই. শেৎলবা মতুংদা হকশেল মন্ত্রীনা অনাবা মীওই ১২গা লোয়ননা ৱারী ৱাতাই শাখি অমসুং সেন্তর অসিদা মখোয়না ফংলিবা খুদোংচাবশিং অমসুং হেল্থক্যেরগী মথক্তা মখোয়গী হকশেলগী ওইবা মতাংদসু হাংখি। তোইলেৎশিংগী ফীভম বাওনা সেনিতেসন অমসুং হাইজিনগী মতাংদসু মহাক্না হাংখি। ক্যের অসিদা ফংলিবা অসিগী মতাংদা অনাবা মীওইশিংনা অপেনবা ফোঙদোকখি। দা. হর্শ বর্ধননা নর্সিং স্তেসিনশিংদসু চৎখি অমসুং সেন্তর অসি চল্লাইবদা মথৌ তৌরিবা সেনিতেসন ৱার্করশিং বাওনা কত্থোকপগা লোয়ননা থৱায় য়াওনা মথৌ তৌরিবা দোক্তরশিং, নর্সিং স্তাফবু থাগৎপা ফোঙদোকখি।
লায়না অসি নারুবদগী ফগৎলক্তুনা হৌজিক সেন্তর অসিদা মথৌ তৌরিবা কোবিদ ভোল্যুন্তীর ৩০গা লোয়ননা দা. হর্শ বর্ধননা ৱারী শাখি। মখোয়বু ‘কোবিদ লান্মী” কৌদুনা মহাক্না মখোয়গী কত্থোকপা অমসুং থৱায় য়াওনা হোৎনবা অসিবু থাগৎখি। সেন্তর অসি লিংখৎপা অমসুং নুমিৎ খুদিংগী চল্লাইবদা মতেং পাংলিবা মীওইশিংবুসু মহাক্না থাগৎখি। সেন্তর অসিগী তোপ-তোপ্পা মগুন অদুদি ফমুংশিং, ওক্সিজেন সিলিন্দরশিংগী মতেং পাংবগী খুত্থাংদা মখল কয়াগী দোনেসন তৌরিবা মীয়াম অমসুং দোনরশিংনা মতেং পাংবা অসিনি।
কেন্দ্রগী হকশেলগী মন্ত্রীদা ফেসিলিতী অসিগী মতাংদা পাউদমখিবদা, এস.পি.সি.সি.সি.দা লৈরিবা ফমুং ১০২০০গী মনুংদা হৌজিক্কী ওইনা ২০০০ শীজিন্নরি হায়না মঙোন্দা পাউদমখি। মসিদা এনক্লোজর ৮৮ লৈবদা অমদা ফমুং ১০০-১১৬ থারি লোয়ননা নর্সিং স্তেসন অমনা এনক্লোজর অনি য়েংশিল্লি। ঙসি ফাওবদা, এস.পি.সি.সি.সি.দা এনক্লোজর ২০ অমসুং নর্সিং স্তেসন ১০ শেম্বা লোইদুনা লৈরে। মসিগী ফমুং ১০%না ওক্সিজেন য়াওবা দেদিকেতেদ কোবিদ হেল্থ সেন্তর (দি.সি.ঐচ.সি.) ওইরি। ঙসি ফাওবদা অনাবা মীওই ১২৩ এদমিদ তৌরকপগী মনুংদা ৫না কো-মোর্বিদিতীশিং লৈবা ওইবনা অহেনবা মীৎয়েং চংনবা হোস্পিতালশিংসা হোংদোকখ্রে।
হেল্থক্যের ফেসিলিতী অসিদা ইন-হাউস সাইকোলোজিকেল কাউন্সিলিং অমসুং সাইকিয়াত্রী সর্ভিসশিং নিমহান্সকী ত্রেন তৌরবা কাউন্সেলরশিংনা পীরি। অনাবা মীওইশিংগী মেদিতেসন অমসুং য়োগ সেসনশিং পাঙথোক্লি অমসুং রিফরেল হোস্পিতাল, আই.তি.বি.পি.না তেলিমেদিসিন সপ্পোর্ত ফংহল্লি। দি.সি.ঐচ.সি.দা লৈরি ইন-হাউস মেদিকেল স্পেসিএলিস্ত পুম্নমক আই.তি.বি.পি.দগী: এনক্লোজর অমদা দোক্তর ১, স্তাফ নর্স ২ অমসুং পেরামেদিক্স ৩না সিফ অমদা পুরি। মেদিকেল তীম অসি নুমিৎ ৮গী মতুংদা ক্বারন্তিন তৌনবা থাই অমসুং মখোয়বু শিন্নবা অনৌবা স্তাফ লাকই। লোয়ননা মেদিকেল পর্সনেলগী চাদা ১০দি কন্তিনজেন্সী রেসর্ব ওইনা থম্মী।
কোবিদ সেন্তর অসিনা লৌখৎলিবা চেকশিন থৌরাংগী থাক অসি দা. হর্শ বর্ধননা অপেনবা ফোঙদোকখি। মহাক্না হায়, “ লৈবাক অসিগী মফম খুদিংমক্তা কোবিদ-১০ লান্থেংন্নবা ইকাইখুম্নরিবা প্রধান মন্ত্রীগী মীৎয়েং মখাদা লেপ্পা লৈতনা পব্লিক হেল্থক্যের ইনফ্রাস্ত্রকচর ফগৎহল্লি”। দিল্লী দিস্ত্রিক্ত ওথোরোতীশিং অমসুং আই.তি.বি.পি. পর্সনেলনা নুমিৎ ১০নিগী অতেনবা মতমগী মনুংদা পুন্না হোৎনখিবনা মরম ওইরগা ফেসিলিতী অসি শাবা ঙম্বনি হায়না মহাক্না ফোঙদোকখি। আই.তি.বি.পি. অমসুং বি.এস.এফ.কী দোক্তরশিংনা কতথোকপগা লোয়ননা মথৌ তৌবা অসি থাগৎলদুনা মহাক্না হায়, “ দেদিকেতেদ বেসিক ক্যের লাইফ সপ্পোর্ত এমব্যুলেন্স ১০, এক্স-রে, ওক্সিজেন সিলিন্দরশিং, বি ফাসিক দিফিব্রিলেতর কমপ্লেৎ, পল্স ওক্সিমিতরশিং, সক্সন মেছিনশিং অমসুং বি.আই. পি.এ.পি. মছিন অমসুং অতৈ অতোপ্পা মেদিকেল ইক্বিপমেন্ত য়াওবা মেসিকেল ফেসিলিতীগা লোয়ননা সেন্তর অসিনা কোবিদ-১৯ মায়োক্নবা ঙম্নবা শেম শাবা লোইবা অসি শীংথানিংঙাই ওই"সুং পি.এ.পি. ম, সক্সন মেঢ়দরথাগঃা. িসললিবা ম
হাক্কী খোংচৎকী মতুংদা মিদিয়া ব্রিফিংদা দা. হর্শ বর্ধননা হায়, “পাক শন্না তেস্তিং তৌবা, সর্বিলেন্স, খুদক্তা করম্বা লায়েং পীগদগে খনবা ঙম্বা অমসুং কেসশিংগী ক্লিনিকেল মেনেজমেন্তগী খুত্থাংদা ঙন্না খঙদোকপা ঙম্নবা ভারতকী ক্লিনিকেল প্রোতোকলনা পান্দম থমলি। মসিনা মরম ওপিরগা শীখিবা কেসকী চাং ২.৬৬% ওইদুনা খ্বাইদগী নেম্বা ওইরি। ঐখোয়না মায় পাকপা অসি অনাবা মীওই লাখ ৫.৩ হেন্না ফহনখিবগা লোয়ননা ফগৎলকপগী চাং ৬৩% য়ৌবা অসিনা উৎলি।” মহাক্না মখা তারদুনা হায় ঐখোয়না অনলোক ২.০ মখা চত্থরকপা অসিগা ইরোইননা ঐখোয় পুম্নমক্না “খ্ন্নাইগী হীদাক” - “গজ অনিগী অরাপ্পা থম্বা” অসি ঙাকনা চৎপা অমসুং ঐখোয় খুদিংমক্না কোবিদকা চান্নবা লমচৎ শাজৎ ঙাকপা অসি মরু ওই।
এস.পি.সি.সি.সি.গী খোংচৎ অসিদা দা. হর্শ বর্ধনবু দা. বি. এম. মিশ্রা, দি.এম. (সাউথ দিল্লী), এসঐচ. এনন্দ স্বারুপ, আই.জি. (আই.তি.ব.পি.), দা. প্রশান্ত মিশ্রা, কম্মান্দেন্ত বেজ কেম্পনা লোয়নরকখি। দিস্ত্রিক্ত ওথোরিতীশিং আই.তি.বি.পি. অমসুং বি.এস.এফ.তগী অতৈ অতোপ্পা পর্সনেল অমসুং রাধা স্বামি সতসঙ বীসতগী মীহুৎশিংসু খোংচৎ অসিদা শরুক য়াখি।
***
(Release ID: 1638220)
Visitor Counter : 35


text: লখিপুরওনলাইন দিজিতেল দেস্কঃ কেন্দ্র সরকার অমসুং ইহৌ চৎথরিবা লৌমী লুচিংবশিংগী মরক্তা হয়েং দিসেম্বরগী ৯ দা ৬লক শুবা ওইনা ৱারী শান্নগদবা অসিগী মাংওইননা দিসেম্বরগী তাং ৮ ভারত পুম্বগী ওইনা ঙসি অয়ুক পুং ৫ দগী নুংথিল পুং ৫ ফাওবা পুং ১২ গী ভারত বন্দ কৌখ্রে। বন্দ অসি কাছার জিলাদসু মপুঙ ফানা পাঙথোকপা ঙম্ননবা জিলা অসিগী তোঙান তোঙানবা লৌমী অমসুং থৌমী লুপ ১২ না বন্দ অসি শৌগৎখ্রে। সিটু,আইএনটিইউসি,এ আই ইউ টি ইউ সি, এ আই সি সি টি ইউ,এ আই টি ইউ সি, অমসুং ফোরাম ফর সোশ্যাল হারমনি নচিংবা কাছার জিলাগী লূপ ১২ গী মীহুৎশিংনা ঙরাং শিলচরগী ক্ষুদিরাম মুর্তিগী মমাংদগী রেলী চৎপা হৌরগা রাঙ্গীরখারীগী নেতাজি মুর্তিগী মমাংদা ময়াম পুন্দুনা অপুনবগী ওইবা খোল্লাউ লাউখি। লৌমীলূপশিংগী মায়োক্তা পুথোকলিবা বিল অহুম অদু লৈঙাক অসিনা লৌথোকখ্রবদি লূপ অসিনা বন্দ অসি চৎথরম্লোইদবনি হায়না পাউমীশিংদা ফোঙদোকখি। বন্দ অসিগা মরী লৈননা কাছার জিলা লৈঙাক্কী মাইগৈদগী মফম মফমদা সিকিউরিগী মীওইশিং ঙাকশেন্দুনা লৈখ্রে। (Pao asi YouTube ta yengbiyu)


text:
ইম্ফাল, অক্টোবর ০৫ : উজবেকিষ্টানগী সিটি টাস্কেন্টতা ঙরাং অথৈংবদা পাঙথোকখিবা ১২শুবা ৱার্ল্ড বোডি বিল্ডিং এন্ড ফিজিক স্পোর্টস চেম্পিয়নশিপ ২০২১ গী নুপীগী
ইম্ফাল, অক্টোবর ০৫ : উজবেকিষ্টানগী সিটি টাস্কেন্টতা ঙরাং অথৈংবদা পাঙথোকখিবা ১২শুবা ৱার্ল্ড বোডি বিল্ডিং এন্ড ফিজিক স্পোর্টস চেম্পিয়নশিপ ২০২১ গী নুপীগী অপেন কেটাগোরিদা মণিপুরদগী হৌখিবী চিংঙাংবম করিস্মা চনুনা অনীশুবা পোজিসন তাবা ঙমখ্রে।
করিস্মা চনুনা অনীশুবা পোজিসন তাখ্রবা মতুং মণিপুরদগী অতোপ্পা ৱার্ল্ড বোডি বিল্ডিং এন্ড ফিজিক স্পোর্টস ফেডারেশনগী মীৎয়েং মখাদা টাস্কেন্ট সিটিদা পাঙথোক্লিবা ১২ শুবা চেম্পিয়নশিপ অদুদা জুনিয়র মেন্স অপেন বোডি বিল্ডিং কেটাগোরিগীদা মণিপুরগী মায়কৈদগী ইন্দিয়াগী মহুৎ শিনখিবা থোঙাম জয়দেবনা মরিশুবা পোজিশন ফংবা ঙমখি।
থা অসিগী ২দগী ৮ ফাওবা পাঙথোকিলবা ১২ শুবা ৱার্ল্ড বোডি বিল্ডিং এন্ড ফিজিক স্পোর্টস চেম্পিয়নশিপ অসিদা মণিপুরগী মায়কৈদগী ইন্দিয়াগী টিম অদুদা মণিপুরগী চিংঙাংবম করিস্মানা অনীশুবা পোজিসন ফংখিবা কেটাগোরি অদুদা মালেশিয়াগী মৈলোরা দোরা জিমিনা অহানবা পোজিশন ওইখি। অদুগা টাজিকিষ্টানগী য়েস্মিন অন নিমরনা অহুমশুবা তাখি।
চেম্পিয়নশিপ অদুদা শরুক য়াখিবা বোডি বিল্ডিংশিংগী মনুং যুবরাজ সোনর অমসুং য়ুম্নাম মনিসনা য়াওখি। অদুগা ইন্দিয়াগী টিম অদুগী অফিসিয়েল ওইনা এল কিষানসু শরুক য়াখি হায়না অল মণিপুর বোডি বিল্ডার্স এসোসিয়েশনগী জেনারেল সেক্রেটারি য়ুম্লেম্বম সুনন্তনা পীরকপা চেরোল অমনা খঙহল্লক্লি।
চেম্পিয়নশিপ অদুদা নুপাগী কিলোগ্রাম ৭০ গী মনুংদা লৈবা কেটাগোরি অদুগী ওইনা ইন্দিয়াগী টি রাম কৃষ্ণনা মকোক ওইখি। হায়রিবা কেটাগোরি অদুদা মালেশিয়াগী বুদা অনাক অন্সানা অনীশুবা, য়ূম্বু লৈবাক উজবেকিষ্টানগী ভালেরি ষ্টোয়ানোবনা অহুমশুবা অদুগা ইন্দিয়াগী সেভিও হেন্দরিক অমদি রাজেন্দ্রন রাঘবননা মরিশুবা অমদি মঙাশুবা পোজিশন তারখি।
নুপীগী জুনিয়ার ফিটনেম ফিজিককী চহী ২১ গী কাঙলুপ্তা অহানাব পোজিশন অদু হাঙ্গেরিগী বর্নাডেট ব্রিজিতানা মকোক ওইরগা মোঙ্গোলিয়াগী বোলোর টুকজর্গলনা অনীশুবা তাখি। নুপাগী কিলোগ্রাম ৬৫ গী সিনিয়রগী কাঙলূপ্তা ইন্দিয়াগী বেঞ্জামিন রাজেন্দ্রননা ৩ শুবা তাখি।
সোর্স: হুইয়েন লানপাউ


text:
ইনফোর্মেসন টেক্নোলোজি অসিনা য়াম্না মগুন লৈবা লর্নিং রিসোর্স অমা ওইবা য়াবগী মপাঙ্গল (potential) অসি য়াম্না চাউই। অদুম ওইনমক, করিগুম্বা অঙাংশীংনা সেফটি এৱারনেস য়াউদনা ইন্টরনেট শিজিন্নরবদি, মখোয় অসি আইন্না য়াদবা থৌওংশীং নত্ত্রগা তুহৎপশীং হায়বদি, সাইবর বুলিইং (cyber bullying), নমথাক (fraud) নত্ত্রগা মসিদগী হেন্না শাথিবা থৌওংশীংগী নমথাক লাংদা (prey) থুখিবা য়াই। মরম অদুনা, ইন্টরনেটকী সেফটি নোর্মশীংগী এৱারনেস অসি অঙাংশীংবু অকি-অখং ফাউহন্দনা অফা-অপুন য়াউদনা লৌশিং-গ্যান ফংহনবদা য়াম্না মরুওই। হেন্না দিভেলপ তৌরকপা অমসুং হেন্না ফবা মখল-মখা কয়াগী ইলেক্ত্রোনিক দিভাইসশীং পুথোরকপনা স্কুলশীংনা মখোয়গী ছাত্রশীংনা মখোয় অসি শিজিন্নবদা কন্ত্রোল তৌবা অমসুং কুপ্না য়েংশীনবা হায়বসি তঙাইফদনা তৌদবা য়াদবা অমা ওইরকই।
ইফেক্টিভ ওইবা টিচিং অমসুং লর্নিং লৈহন্নবা অমসুং ছাত্রশীংনা মখোয় মশামক্তা, মখোয়গী মশুং-মমান্নবশীং অমসুং ভেল্যু সিষ্টেমদা অমাং-অতা থোকহনগদবা থৌওংশীংদা পুক্নিং থৌগত্তনবা, স্কুলশীংনা শাফবা অমসুং অকি-অখং লৈতবা মহৈ-মশিং তম্ফমগী অকোয়রোন অমা শেমগৎপা হায়বসি য়াম্না মথৌ তাই। মতৌ অসুম্না, আইটি (IT) এনেবল তৌরবা দিভাইসশীংগী খুত্থাংদা স্কুলশীংদা চুনদবা মওংগী অমসুং আইন্না য়াদবা থবক-থৌওংশীং লৈহল্লকপা থীংনবগীদমক্তা, স্কুলশীংনা মখাদা পীরিবা থবকশীং অসি পায়খৎনবা খংহল্লি:
স্কুল বস খুদিংমক্তা খংহৌদনা থোক্লকপা এমর্জেন্সিদা শিজিন্ননবা পীরিবা মোবাইল ফোনশীং অদু ইন্টরনেট ফেসিলিটি অমসুং দেটা ষ্টোরেজ য়াউদবা ইচম চম্বা মোদেলগী ওইহনবনা খ্বাইদগী ফৈ। চানবীদুনা সেফটি ওফ চিলদ্রেন ইন দি স্কুল বস হায়বসিগী মতাংদা পীরিবা Circular No 8/2017/1217401 dated February 2, 2017, (সর্ক্যুলর নম্বর 8/2017/1217401, ফেব্রুৱারিগী তাং 2, 2017) অদু য়েংবীয়ু।
অঙাংশীংগী সেফটি শোয়দনা লৈহন্নবগীদমক্তা স্কুলগী অকোয়রোন্দা মোবাইল ফোনশীং শিজিন্নবা য়াদবগী মতাংদা ইং 2009, জুলাইগী তাং 29দা থোকখিবা সর্ক্যুলর নম্বর 02দা পীরিবা লমজিং-লমতাকশীং অদুবুসু স্কুলশীংনা শোয়দনা ইনগদবনি।
মসিমসু খংহল্লি মদুদি ষ্টোর/ রেকোর্দ তৌবা/ ওদিও-ভিজুএল কন্টেন্ট প্লে তৌবা য়াবশীং য়াউনা ইলেক্ট্রোনিক কম্যুনিকেসন দিভাইসশীং পুবা; ইমেজ থাবা অমসুং ওকপা; নত্ত্রগা আইপেদশীং (iPads), দিভিদি/ সিদি (DVD /CD) প্লেয়রশীং, গেম কন্সোলশীং, হেন্দহেল্ড পিসি (PC), স্মার্ট ফোনশীং, লেপটোপশীং, টেব্লেট নত্ত্রগা দেটা ষ্টোরেজ/ ত্রান্সমিসন পাংথোকপগী মপাঙ্গল লৈবা অতৈ গেদজেট অমহেক্তবু স্কুল অমসুং স্কুল বসতা, স্কুল ওথোরিটিশীংগী মাংজৌনবা অয়াবা অমসুং ভেরিফিকেসন য়াউদনা পুবা য়াদে। স্কুল অদুগী প্রিন্সিপাল অমসুং ত্রান্সপোর্ট-ইন-চার্জ অদুনা বস অদুগী এটেন্দেন্টনা পায়রিবা মোবাইল ফোন অদুসু চেক তৌগদবনি।
মসিসু অমুক্কা হন্না খংহল্লি মদুদি স্কুল অমসুং স্কুল বসতা মোনিটর তৌদনা ইলেক্ট্রোনিক দিভাইস অমহেক্তা শিজিন্নবা হায়বসি চপ চানা থীংই অমসুং মসিগী মতাংদা অথীংবা অসি থুগাইবগী থৌওং লৈরক্লবদি সিবিএসই (CBSE)গী মায়কৈদগী মতিক চাবা অকনবা দিসিপ্লিনরি এক্সন লৌখৎকনি।
সোর্স : সিবিএসই (CBSE)
অঙাংশীংনা অতৈ মীওইশীংগা (মরুওইনা মখোয়না ওনলাইন্দা উনবা শকখংনদবা মীওইশীং) কমদৌনা থেংনগদগে হায়বদু খংবা তাই, অমসুং মখোয়গী খংজদবা মতৌ অদুদা খুদোংচাবা লৌবা ওনলাইন স্কাম আর্টিষ্ট (online scam artist) অমগী নমথাক লাংদা থুরোইদবনি।
অঙাংশীংনা ওনলাইন ওইবা মতমদা ইনগদবা নিয়ম খরা:
ৱেব ব্রাউজর অমা শিজিন্নবা
ইন্টরনেট হায়বসি মরুপ-মপাংশীং অমসুং ইমুং-মনুংশীংগা শম্ননবা (ফাউননবা) পাম্বৈ অমনি। ছাত্র কয়াগী ওইনসু, মসি অনৌবা ঈ-পাউ, রিসর্চকী ইনফোর্মেসন ফংনবা নত্ত্রগা ওনলাইন ওইনা পোৎ-চৈ লৈনবা অমসুং লাইরিকশীং অমসুং ওনলাইন এপ্লিকেসননচিংবা দাউনলোদ তৌনবা পাম্বৈ অমা ওইরি। ইন্টরনেট অসি বেঙ্কিংগী, বিল পীবগী অমসুং এপ্লিকেসন অমসুং ফোর্মশীং মেন্সিনবা অমসুং সবমিট তৌনবগী পাম্বৈ অমসু ওইরি। থৌওংশিং অসিগীদমক ৱেব ব্রাউজর শীজিন্নবদি লাই, অদুবু অরুবা লনাইগী ইনফোর্মেসন খংদোকখিবা অমসুং ভাইরস, স্পাইৱায়র, অমসুং এদৱায়র য়াউনা মালৱায়রনা ইনফেক্সন থোকহনবা য়াউনা অরোনবা খুদোঙথীনিঙাই ওইবা খরদি লৈরকপা য়াই।
শাফবা মওংদা ব্রাউজ তৌবা (Safe browsing) হায়বসি, অসিগুম্বা ওনলাইন থ্রেটশীং খংজিনবা অমসুং মখোয়দগী ঙাকথোক্নবগীদমক মথৌ তাবা মাংজৌনবা চেক্সিন-থৌরাংশীং লৌবা হায়বসিনি। মসি পাংথোকপদা অহেনবা পাঙ্গল খজিক্তং, তুল খরা, অমসুং ইন্টরনেটপু শাফবা মওংদা ব্রাউজ তৌনবা মচং ওইবা ইনফোর্মেসন খরখক্তমক চংগনি। লনাইগী ওইবা ইনফোর্মেসন কম্প্যুটর অদুবু প্রোটেক্ট তৌনবগীদমক মখাদা পীরিবা গাইদলাইনশীঙ অসি ইনবা য়াই।
“মরুপ” শেম্বদা নিংশিংগদবা মরুওইবা ৱাফম খরা:
ছাত্রশীংনা সোসিএল নেটৱার্কিং সাইটশীংদা সেফ ওইনা লৈনবগীদমক্তা ইনগদবা থৌওং খরা
সোর্স : www.infosecawareness.in


text:
ঙসি শিঙ্গাপুরগী উপ-প্রধান মন্ত্রী অমসুং শেন-থুম মন্ত্রী হেং ৱি কিতনা প্রধান মন্ত্রী নরেন্দ্র মোদী উনখি।
উপ-প্রধান মন্ত্রীনা প্রধান মন্ত্রী লি সিয়েন লুং অমসুং মিনিস্তর ইমেরিতস গো চোক তোংগী ৱাফমশিং পাউদমখি। মখোয়গা মহাক্কা উনখিবগী থৌদোক প্রধান মন্ত্রী মোদীনা নিংশিংখি অমসুং মখোয়দা মহাক্কী য়াইফ-পাউজেল য়ৌহন্নবা উপ-প্রধান মন্ত্রীদা হায়জখি।
মমাং থাদা নিউ য়োর্কতা য়ুনাইতেদ নেসন্সতা মহাত্মা গান্ধীগী ১৫০শুবা মপোক নুমিৎকী অখন্নবা থৌরমদা প্রধান মন্ত্রী লি সিয়েন লুং শরুক য়াবগীদমক প্রধান মন্ত্রী মোদীনা মহাক্কী থাগৎপা ফোংদোকখি।
ভারতনা পায়খৎলিবা অওনবা খোঙথাংশিং উপ-প্রধান মন্ত্রী কিতনা পনখি অমসুং মসিনা মরুওইনা ভারতকী ইনফ্রাস্ত্রকচর সেক্তরদা মখা তানা শেন থাদবা হেনগৎহনগনি হায়না ফোংদোকখি। ফিনতেক য়াওনা তেক্নোলোজি সেক্তরদা ভারত অমসুং শিঙ্গাপুরগী মরক্ত মতেং পীনবা হেনগৎলক্লিবা অসি মহাক্না ফোংদোকখি।
লৈবাক অনিগী মরক্ত ললোন-ইতিক অমসুং শেন থাদবা হেনগৎলকপদা প্রধান মন্ত্রী মোদীনা হরাওবা ফোংদোকখি। মহাক্না হায়খি শিঙ্গাপুরদা রুপে অমসুং বিম এপ্প হৌদোকপা অসিনা শেন-থুম লৌথোক-লৌশিনগী থবকশিংদা নুংঙাইহল্লে। শিঙ্গাপুরগী মহৈরোইশিং শরুক য়াদুনা চেন্নাইদা অনিশুবা অপুনবা হেক্কাথোন মাইপাক্না পাংথোকখ্রে। হায়রিবা অফবা থবকশিং অসি লৈবাক অনিগী মরক্ত ললোন-ইতিক অমসুং মরুপ-মপাং ওইবা অমসুং মীওইশিং নক্নবগী খুদম্নি।


text:
পঞ্চায়তী রাজগী মন্ত্রালয়
পঞ্চয়াতি রাজ অমসুং রুরেল দিবলপমেন্তগী য়ুনিয়ন মিনিস্তর নরেন্দ্র সিংহ তোমারনা নেসনেল পঞ্চয়াত এৱার্দস ২০২০ য়েন্থোকখ্রে
খুঙ্গংশিং অত্মানির্ভর ভারত অভিয়ানগী থৱায়নি, খুঙ্গং চাউখৎহন্নবা পঞ্চয়াতকী মীহুৎশিং অমসুং সরপঞ্চশিংগী অচৌবা থৌদাং অমা লৈ- শ্রী তোমার
Posted On:
07 AUG 2020 7:48PM by PIB Imphal
পঞ্চয়াতি রাজ, রুরেল দিবলপমেন্ত অমসুং এগ্রিকলচর অমসুং ফার্মরস ৱেলফিয়ারগী য়ুনিয়ন মিনিস্তর নরেন্দ্র সিংহ তোমারনা হায়খি খুঙ্গং চাউখৎহন্নবা সরপঞ্জশিং অমসুং পঞ্চয়াতশিংগী মীয়ামগী মীহুৎশিংনা মখোয়গী থৌদাং পাংথোক্কদবনি। লৈবাক অসিগী খুঙ্গং খুদিংমক মপুংফানা চাউখৎপগী লম্বীদা লাক্নবা পঞ্চয়াতগী মীহুৎশিংনা লাইরিক তম্বা, হকশেল অমসুং মচি ওইবা চিঞ্জাক্কী মতাংদা থবক তৌগদবনি।
ঙসি নিউ দিল্লিদা ভর্চুএল ওইনা নেসনেল পঞ্চয়াত এৱার্দ য়েন্থোকপগী থৌরমদা মনা ফংলবা পঞ্চয়াতগী মীহুৎশিং থাগৎলদুনা য়ুনিয়ন মিনিস্তরনা হায়খি, মাইপাক্লবা পঞ্চয়াতশিংগী মতৌ তমদুনা মথং চহিদা মনাশিং অসি ফংনবা অতোপ্পা পঞ্চয়াতশিংনা থবক ফজনা তৌগদবনি। ২০২০গী এ্রপ্রিল ২৪দা পাংথোকখিবা নেসনেল পঞ্চয়াতি রাজ নুমিৎতা ৱেবকাস্তকী খুৎথাংদা প্রধান মন্ত্রী নরেন্দ্র মোদীনা লৈবাক অসিগী পঞ্চয়াতকী মীহুৎশিংগা ৱারি শানখি। নেসনেল পঞ্চয়াত এৱার্দকী কাংলুপ অহুমদা মাইপাক্লবশিং - নানাজি দেসমুখ রাস্ত্রিয়া গৌরব গ্রাম সভা পুরুস্কার চাইল্দ ফ্রেন্দলি গ্রাম পঞ্চয়াত এৱার্দ অমসুং গ্রাম পঞ্চয়াত দিবলপমেন্ত প্লান পুরুস্কার ঙসি লাউথোকখি।
মিনিস্তর তোমারনা হায়খি, কোবিদ লাইচৎকী অৱাবা থেংনরিঙৈ চৈরক অসিদা লৈবাক অসিদা অনৌবা মাইওন অমা পীনবা প্রধান মন্ত্রী নরেন্দ্র মোদীনা অত্মানির্ভর ভারত অভিয়ান হৌদোক্লে। মশাগী ওক্নবা পুথোকপা ভারত অমগী ময়াইদা খুঙ্গং অমসুং লৌউ-শিংউদা য়ুম্ফম ওইবা শেন্মিৎলোন অমা লৈরি। অসিগুম্বা ফিবম অসিদা, প্রধান মন্ত্রীগী মঙলানশিং মঙফাউন্নবা পঞ্চয়াতশিংগী মীয়ামগী মীহুৎশিংগী থৌদাং হেনগৎলক্লি। খুঙ্গং খুদিংমক্কী অঙাংশিং স্কুল কাগদবনি, তিকা থাবা অমসুং মচি ওইবা চিঞ্জাক পীজবগী থবক ফজনা চৎথগদবনি, লৌমীশিং লৌউ-শিংউগী মতাংদা ই-পাউ লৌগদবনি, মসি থবক ওইনা পাংথোক্নবা সরপঞ্চশিংনা থবক পায়খৎকদবনি। খুঞ্জাশিংনা সরকারগী স্কিমশিংগী কান্নবা ফংলিবরা হায়বদু সরপঞ্চশিংনা য়েংশিনগদবনি।
পঞ্চয়াতি রাজ মিনিস্ত্রিগী সভামিতবা য়োজনাগী মতাংদা য়ুনিয়ন মিনিস্তরনা হায়খি, স্কিম অসিনা খুঙ্গংগী মীয়ামদা মখোয়না য়ুমদা লৈরিবা লন-থুমশিংগী আইনগী ওইবা চে-চাংশিং পীগনি। য়ুনিয়ন মিনিস্তরনা পঞ্চয়াতি রাজ মিনিস্ত্রিগী মেগাজিন গ্রামোদে সনকাল্প ফোঙখি। মেগাজিন অসিদা পঞ্চয়াতশিংগী অফবা থবকশিং, মাইপাকপগী ৱারিশিং অমসুং দিপার্তমেন্তশিংগী থৌরাংশিংগী মতাংদা মরুওইবা ই-পাউশিং য়াওরি।
ৱেবকাস্তকী খুৎথাংদা পাংথোকপা থৌরম অদুদা উত্তর প্রদেসকী পঞ্চয়াতি অমসুং রুরেল দিবলপমেন্ত মিনিস্তর ভুপেন্দ্র সিংহ চৌধুরি, হিমাচল প্রদেসকী পঞ্চয়াতি অমসুং রুরেল দিবলপমেন্ত মিনিস্তর বিরেন্দ্র কনৱার অমসুং পঞ্চয়াতি রাজ মিনিস্ত্রিগী সেক্রেতরি রাজ শ্রী সুনিল কুমারসু শরুক য়াখি। রাস্ত্রিয়া পঞ্চয়াত এৱার্দকী কাংলুপ অনি হায়বদি-পন্দিৎ দিনদায়াল উপধ্যা পঞ্চয়াত সাসাতিকারন পুরুস্কার অমসুং ই-পঞ্চয়াত পুরুস্কারসু লাউথোকখি। মনা ফংলবা পঞ্চয়াতশিংগী মীয়ামগী মীহুৎশিংনা মখোয়গী পঞ্চয়াতশিংদা পাংথোকখিবা মশক নাইবা থবকশিং খঙহনখি।
**********
(Release ID: 1644323)
Visitor Counter : 24


text:
ঙা য়োকপা, শা-শন য়োকপা অমসুং শঙ্গোম পুথোকপা মন্ত্রালয়
লৈবাক অসিদা এভিয়ান ইনফ্লুএঞ্জাগী ফিবম
Posted On:
08 JAN 2021 3:33PM by PIB Imphal
হারিয়ানাগী পঞ্চকুলা দিস্ত্রীক্ততা য়ুমদা য়োকপা উচেকশিংদা এভিয়ান ইনফ্লুএঞ্জাগী পোজিতিব সেম্পল অসি আই.সি.এ.আর.-এন.আই.ঐচ.এস.এ.দি.দগী চপ চাবা ফংলবা মতুং অমসুং গুজরাতকী জুনাঘাধতা লমকোই উচেকশিংদা সেম্পলশিং পোজিতিব ওইনা থেংনবগী রিপোর্ত অমসুং রাজস্থানগী সৱাই মাধোপুর, পালি, জাইসলমর অমসুং মোহার দিস্ত্রীক্ততনা ক্বাক্তা ফংবা অসিদা, দিপার্তমেন্ত অসিনা স্তেতশিংদা লায়না অসিবু লাকশিন্নবা এভিয়ান ইনফ্লুএঞ্জাগীদমক তৌফম থোকপা থবকশিং তৌনবা খঙহনখ্রে। হৌজিক ফাওবদা, লায়না অসি স্তেত তরুক্তগী চপ চানা লৈরে (কেরলা, রাজস্থান, মধ্য প্রদেশ, হিমাচল প্রদেশ, হরিয়ানা অমসুং গুজরাত)। কেরলাগী শোকহল্লবা দিস্ত্রীক্ত অনিদা মপুং ফানা কল্লিং তৌখিবা লৈরে। দিসইনফেক্সনগী থৌওং অসি চৎথরি।
হৌজিক এ.আই.না শোকহনদ্রিবা স্তেতশিং অসি মিকুপ নাহুম শিংনা লৈদুনা উচেকশিং অসি মরম চাদনা অশিবা য়াওবা য়েংনবা খঙহনখ্রে অমসুং করিগুম্বা অসিগুম্ব অসি থোক্লবদি অথুবদা পাউ পীদুনা লৌখৎপা য়াবা খোঙথাং লৌনবা হোৎনগদবনি।
হায়রিবা শোকহল্লবা স্তেতশিং হায়বদি কেরলা, হারিয়ানা অমসুং হিমাচল প্রদেশ অসি য়েংশিন্নবা সেন্ত্রেলগী তীম অমা শেমখ্রে।
দিল্লীগী হাস্তসাল খুঙ্গংগী দি.দি.এ. পার্কক্তা উচেক ১৬ মরম চাদনা শিবগী রিপোর্ত লাক্লি। দিল্লীগী এন.সি.তি.গী এ.ঐচ. দিপার্তমেন্তনা চেকশিন থৌরাং কয়া অমা পায়খৎপগী রিপোর্ত লৈরি অমসুং সেম্পলশিং অসি আই.সি.এ.আর.-এন.আই.ঐচ.এস.এ.দি.দা থাখ্রে অমসুং মসিগী তেস্ত অসি ঙাইরি।
পোলত্রী ফার্ম্মর অমসুং মীয়ামদা (য়েরুম অমসুং চিকনগী কঞ্জুম্মরশিং) দা লায়না অসিগী মরমদা খঙহনবা মরু ওই। কম্ম্যুনিকেসন ফ্রোম সেক্ত্রেতরী (এ.ঐচ.দি.)নশু হেলথ মিনিস্ত্রীদা কঞ্জুম্মরশিংনা য়েরুম অমসুং চিকনগী থাজবা থম্নবা থাখ্রে। হেলথ মিনিস্ত্রীদা কঞ্জুম্মরশিংনা য়েরুম অমসুং চিকনগী থাজবা থম্নবা পাউতাক কয়া অমা পীদুনা তোঙা শন্দোকপা অসি থিংনবা হায়জখ্রে। অদুগা, স্তেতশিং অসিদা পোলত্রী অমসুং পোলত্রীগী পোত্থোক অসি ফুৎপা/থোংদোক্লগা চাবা অসি অকাইবা লৈতে হায়না সেন্ত্রেলদগী মতেং নিরি।
****
(Release ID: 1687124)
Visitor Counter : 28
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Odia
,
Tamil
,
Telugu
,
Malayalam


text:
অম্বেদকর জয়েন্তিগী তঞ্জানা লাকপদা ঙসি প্রধান মন্ত্রী শ্রী নরেন্দ্র মোদীনা কেন্দ্র সরকারগী হেল্থ এসুরেন্স প্রোগ্রাম- আয়ুশ্মান ভারত হৌদোক্লদুনা হেল্থ অমসুং ৱেলনেস সেন্তর অমা শঙ্গাখ্রে। সেন্তর অসি ছতিসগরগী শোত্থরিবা জিলা বিজাপুরদা লৈরিবা জঙ্গলা দিবেলপমেন্ত হবতা শঙ্গাখি।
প্রধান মন্ত্রীনা দিবেলপমেন্ত হব অসিদা পুং অমমুক চংনা মীয়ামগা উন্নদুনা ৱারী শান্নখি, অমদি তোঙান তোঙানবা চাউখৎ-থৌরাংগী অনৌবা খোংথাংশিংগী মরমদা ৱা ঙাংখি।
হেল্থ অমসুং ৱেলনেস সেন্তর শঙ্গাবগী থৌরমদা মহাক্না অশা ৱার্করশিংগা উন্নদুনা ৱারী শান্নখি। মহাক্না মোদেল আঙ্গনৱারী সেন্তর অমদা চৎখি, অমদি আঙ্গনৱারী ৱার্করশিং অমসুং পোশন অভিয়ানগী কান্নবা ফংলবা অঙাংশিংগা উন্নদুনা ৱারী শান্নখি। মহাক্না হত বাজার হেল্থ কিওস্ক অমদা চৎখি অমসুং হেল্থ ৱার্করশিংগা উন্নদুনা ৱারী শান্নখি। মহাক্না জঙ্গলাদা বেঙ্ককী ব্রান্স অমা শঙ্গাখি অমসুং খনগৎলবা কান্নবা ফংলবশিংদা মুদ্রা স্কিমগী মখাদা লোন সেঙ্কসন তৌবগী চেরোলশিং য়েন্থোকখি। মহাক্না রুরেল বি পি ও এমপ্লোইশিংগসু উন্নদুনা ৱারী শান্নখি।
তুংদা প্রধান মন্ত্রীনা পব্লিক মীতিং পাংথোক্কদৌরিবা মফম অদুদা থুংখি। ত্রাইবেল কমুনিতীশিংদা শক্তি শিন্ননবা মীৎয়েং থম্লিবা বন ধন য়োজনা অদু মহাক্না হৌদোকখি।
ভিদীও কনফরেন্সকী খুত্থাংদা প্রধান মন্ত্রীনা ভানুপ্রতাপ্পুর-গুদুম রেলৱে লাইন জাতিদা খুৎশিন্নখি। মহাক্না দাল্লি রাঝারা অমসুং ভানুপ্রতাপ্পুরগী মরক্তা চেনগদবা ত্রেন অমা লমথাখি। বিজাপুর হোস্পিতালদা মহাক্না দাইলাইসিস সেন্তর অমসু শঙ্গাখি।
প্রধান মন্ত্রীনা এল দবল্যু ই এরিয়াশিংদা কিলোমিতর ১৯৮৮ শাংবা পি এম জি এস ৱাইগী লম্বীশিং; এল দবল্যু ই এরিয়াশিংদা অতোপ্পা রোদ কনেক্তিবিতী প্রোজেক্তশিং; বিজাপুরগী ৱাতর সপ্লাই স্কিম; অমসুং থোং অনি শানবগীদমক উরেপ উয়ুং তমখি।
থৱায় য়াওনা পুনখিবা মীফম অমদা ৱা ঙাংলদুনা প্রধান মন্ত্রীনা ব্রিতিসকী মায়োক্তা লানথেংনখিবা লমদম অসিগী অথৌবশিংগী মফমদা ইকায় খুম্নবা উৎখি। মহাক্না লমদম অসিদা নক্সল-মাওইস্ত এতেক্তশিংদা থৱায় থাখ্রবা সেক্যুরিতী পর্সোনেলশিংগী মফমদসু ইকায় খুম্নবা উৎখি।
কেন্দ্র সরকারনা মমাংদসু ছতিসগরদগী শ্যামা প্রসাদ মুখর্জী রুর্বান মিসন অমসুং প্রধান মন্ত্রী গ্রামিন অৱাস য়োজনা হায়রিবা চাউখৎ-থৌরাংগী অনৌবা খোংথাং অনি অসি হৌদোকখি হায়না প্রধান মন্ত্রীনা ফোংদোকখি। ঙসিনা রাজ্য অসিদগী আয়ুশ্মান ভারত অমসুং গ্রাম স্বরাজ অভিয়ান হৌদোক্লে হায়না মহাক্না মখা তাখি। গ্রাম স্বরাজ অভিয়ান্না হৌখিবা চহি মরিগী মনুংদা কেন্দ্র সরকারনা হৌদোকখিবা চাউখৎ-থৌরাংগী অনৌবা খোংথাংশিং অদু খুন্নাইগী লাইরবা অমসুং শোত্থরবা কাংলুপশিংদা শোয়দনা য়ৌহল্লগনি হায়না মহাক্না হায়খি। গ্রাম স্বরাজ অভিয়ান অসি ঙসিদগী মেগী ৫ ফাওবা শাংদোক্কনি হায়না মহাক্না ফোংদোকখি।
মীওই কোতি কয়াগী থৱায় অমসুং পুক্নিংদা “ইথিল” ফাওহনবদা বাবাসাহেব অম্বেদকরনা মরুওইবা থৌদাং লৌখি হায়না প্রধান মন্ত্রীনা ফোংদোকখি।
ঙসিগী থৌরম অসি বিজাপুরদা পাংথোকপগী মরুওইবা অদু শন্দোক্না তাক্লদুনা প্রধান মন্ত্রীনা হায়খি মদুদি, বিজাপুর অসি লৈবাক অসিগী শোত্থরিবা জিলা ১০০গী মনুংদা অমনি। অসিগুম্লবা জিলাশিং অসি মহাক্না এস্পিরেস্নেল অমসুং এম্বিসিয়স জিলাশিংদা ওন্থোকপা পাম্মি হায়না মহাক্না ফোংদোকখি।
আয়ুশ্মান ভারত স্কিম অসিনা খুন্নাইদা লৈরিবা খল মান্নদবা অদু মুথৎতুনা লৈবাক অসিদা সোসিয়েল জস্তিস পুরক্লগনি হায়না প্রধান মন্ত্রীনা হায়খি। স্কিম অসিগী অহানবা ফেজদা প্রাইমারী হেল্থকেয়রদা চাউনা অহোংবা পুরক্নবা হোৎনগনি হায়না মহাক্না হায়খি। লৈবাক অসিদা লৈরিবা সব সেন্তর অমসুং প্রাইমারী হেল্থ সেন্তর লাখ ১.৫বু হেল্থ এন্দ ৱেলনেস সেন্তরগী থাক্তা পুখৎলগনি হায়না মহাক্না ফোংদোকখি। থবক অসি ২০২২ ফাওবদা মপুং ফানা পাংথোক্নবা পান্দম থম্লি হায়না মহাক্না হায়খি। মসিগী হেল্থ এন্দ ৱেলনেস সেন্তরশিং অসিনা লাইরবশিংগীদমক ফেমিলী দোক্তর অমগুম মথৌ তৌগনি হায়না মহাক্না ফোংদোকখি।
হৌখিবা চহি তরামরিদগী রাজ্য অসিদা পায়খৎলিবা চাউখৎ থৌরাংগী থবকশিং অদুগীদমক প্রধান মন্ত্রীনা ছতিসগরগী মুখ্য মন্ত্রী দা. রমন সিংহবু থাগৎপা ফোংদোকখি। কেন্দ্র সরকারনা লৌখৎলিবা খোংথাংশিং অসিনা খুন্নাইগী লাইরবা অমসুং শোত্থরবা কাংলুপকী য়াইফনবা হোৎনরিবা অদু তাক্লি হায়না প্রধান মন্ত্রীনা অকনবা ৱাফম থমখি। মীয়াম্না শরুক য়াবীবা অসি সরকারগী থৌনা হাপ্পীবনি, মদুনা ২০২২ ফাওবদা অনৌবা ভারত অমা শেম্বদা মতেং ওইরগনি হায়না মহাক্না অকনবা ৱাফম থমখি।
14 अप्रैल का आज का दिन देश के सवा सौ करोड़ लोगों के लिए बहुत महत्वपूर्ण है। आज भारत रत्न बाबा साहब भीमराव आंबेडकर की जन्म जयंती है। आज के दिन आप सभी के बीच आकर आशीर्वाद लेने का अवसर मिलना, मेरे लिए बहुत सौभाग्य की बात है: PM— PMO India (@PMOIndia) April 14, 2018
विकास की दौड़ में पीछे छूट गए और पीछे छोड़ दिए गए समुदायों में आज जो चेतना जागी है, वो चेतना बाबा साहब की ही देन है। एक गरीब मां का बेटा, पिछड़े समाज से आने वाला आपका ये भाई अगर आज देश का प्रधानमंत्री है, तो ये भी बाबा साहेब की ही देन है: PM— PMO India (@PMOIndia) April 14, 2018
आज बाबा साहेब की प्रेरणा से, मैं बीजापुर के लोगों में, यहां के प्रशासन में, यही भरोसा जगाने आया हूं। ये कहने आया हूं कि केंद्र की आपकी सरकार, आपकी आशाओं-आकांक्षाओं, आपकी ‘aspirations’ के साथ खड़ी है: PM— PMO India (@PMOIndia) April 14, 2018
स्वतंत्रता के बाद, इतने वर्षों में भी ये जिले पिछड़े बने रहे, इसमें उनकी कोई गलती नहीं। बाबा साहेब के संविधान ने इतने अवसर दिए, आगे बढ़ने के लिए प्रेरित किया, लेकिन फिर भी बीजापुर जैसे जिले, विकास की दौड़ में पीछे क्यों छूट गए?: PM— PMO India (@PMOIndia) April 14, 2018
क्या इन जिलों में रहने वाली माताओं को ये अधिकार नहीं था, कि उनके बच्चे भी स्वस्थ हों, उनमें खून की कमी न हो, उनकी ऊँचाई ठीक से बढ़े?— PMO India (@PMOIndia) April 14, 2018
क्या इन जिलों के लोगों ने, आपने, देश से ये आशा नहीं रखी थी उन्हें भी विकास में साझीदार बनाया जाए?: PM
क्या इन क्षेत्रों के बच्चों को, बेटियों को, पढ़ाई का, अपने कौशल के विकास का अधिकार नहीं था, उम्मीद नहीं थी?: PM— PMO India (@PMOIndia) April 14, 2018
मैं आज इसलिए आया हूं, ताकि आपको बता सकूं, कि जिनके नाम के साथ पिछड़ा जिला होने का लेबल लगा दिया गया है, उनमें अब नए सिरे से, नई सोच के साथ बड़े पैमाने पर काम होने जा रहा है।— PMO India (@PMOIndia) April 14, 2018
मैं इन 115 Aspirational Districts को सिर्फ आकांक्षी नहीं, महत्वाकांक्षी जिले कहना चाहता हूं: PM
तीन महीने का हमारा अनुभव कहता है कि अगर जिले के सभी लोग, जिले का प्रशासन, जिले के जन प्रतिनिधि, हर गली-मोहल्ला,गांव, इस अभियान में साथ आ जाए, एक जनआंदोलन की तरह हम सब इसमें योगदान करें, तो वो काम हो सकता है, जो पिछले 70 वर्षों में नहीं हुआ: PM— PMO India (@PMOIndia) April 14, 2018
आयुष्मान भारत योजना के पहले चरण को शुरू किया गया है जिसमें प्राथमिक स्वास्थ्य से जुड़े विषयों में बड़े बदलाव लाने का प्रयास किया जाएगा। देश की हर बड़ी पंचायत में, लगभग डेढ़ लाख जगहों पर सब सेंटर और प्राइमरी हेल्थ सेंटर्स को हेल्थ एंड वेलनेस सेंटर के रूप में विकसित किया जाएगा: PM— PMO India (@PMOIndia) April 14, 2018
कुछ देर पहले मुझे यहां के जिला अस्पताल में डायलिसिस यूनिट का शुभारंभ करने का अवसर मिला।प्रधानमंत्री डायलिसिस योजना के तहत अब देश के 500 से ज्यादा अस्पतालों में मुफ्त डायलिसिस की सुविधा उपलब्ध कराई जा रही है। इसका लाभ लगभग ढाई लाख मरीज उठा चुका हैं: PM— PMO India (@PMOIndia) April 14, 2018
बस्तर नेट परियोजना के माध्यम से 6 जिलों में लगभग 400 किलोमीटर लंबा ऑप्टिकल फाइबर नेटवर्क बिछाया गया है। मुझे अभी जांगला के ग्रामीण बीपीओ में भी दिखाया गया है कि कैसे इसका इस्तेमाल लोगों की आय तो बढ़ाएगा ही, उनकी जिंदगी को आसान बनाने का भी काम करेगा: PM— PMO India (@PMOIndia) April 14, 2018
आज मुझे सविता साहु जी के ई-रिक्शा पर सवारी का अवसर भी मिला। सविता जी के बारे में मुझे बताया गया कि उन्होंने नक्सली - माओवादी हिंसा में अपने पति को खो दिया था। इसके बाद उन्होंने सशक्तिकरण का रास्ता चुना, सरकार ने भी उनकी मदद की और अब वो एक सम्मान से भरा हुआ जीवन जी रही हैं: PM— PMO India (@PMOIndia) April 14, 2018


text:
কন্টেক অজ
মসিগী ৱেবসাইট অসি নেসনেল ইনফোর্মেটিক সেন্টরনা ডিজাইন্ড অমসুং ডিভলপ তৌদুনা শেমগৎপনি অমসুং O/o দিপুটি কম্মিস্নর, বিষ্ণ্পুৰ, মানিপুর সরকার অসিনা ঙাক-শেনদুনা থমবনি।
ৱেবসাইট অসিগী মরমদা নংনা খংনিংবা লৈরবদি ৱেব ইনফোর্মেসন মেনেজর, dc-bpr[at]nic[dot]in দা মেল ইবিরকউ।
ফীডবেক্কী সেকসন অসিদা ফীডবেক য়াওরিবাসিগী মরি লৈনবা ডিজাইন্ নত্রগা টেক্নোলোজিগী মতাংদা ইবিরকউ। মখাগী এদ্রেস অসিদা নংনা ঐখোয়গা কন্টেক তৌবা য়াগনি।
মখাগী এদ্রেস অসিদা নংনা ঐখোয়গা কন্টেক তৌবা য়াগনি।
ডীপুতি কম্মীস্নৰ,
ফার্ষ্ট ফ্লোর মিনি সেক্রেটারিয়েট
বিষ্ণুপুর, মনিপুর
পিন কোড: ৭৯৫১২৬
ফোন নম্বর: ০৩৮৭৯- ২২২২১২
ফেক্স: ০৩৮৭৯-২২২৩৪৯


text:
এসিয়াগী লৈবাক ৪৫দগী শান্নরোই লিশিং তরামাথোইরোমনা শরুক য়ারিবা শান্নবা অসিদা ভারতকী শান্নরোই ৫৭২না তোঙান তোঙানবা মশান্ন ৩৬তা অথোই অহেন তান্নবা য়াওরি। গেমস অসিদা মশান্ন ৪০গী ইভেন্ট ৬৭ পাঙথোক্কনি। অহানবা ওইনা হন্দক্কী এসিয়ান গেমস্ অসিদা মশান্ন ৮ নৌনা হাপচিল্লে। পনবা য়াই ২০১০দা গুৱাংজৌ এসিয়ান গেমসতা ভারতনা সনাগী তকমান ১৪গা লোয়ননা পুন্না তকমানা ৬৫ লৌখি। ২০১৪গী ইনচিওন এসিয়ান গেমসতা ভারতনা সনাগী তকমান ১১গা লোয়ননা পুন্না তকমান ৫৭ লৌবা ঙমখি।
ভারতকী ওইনা শরুক য়ারিবা শান্নরোইশিংগী মনুংদা আসামদগী মণিপুরী শান্নরোই অমগা লোয়ননা মণিপুরদগী মণিপুরী শান্নরোই নিফুতরুক শরুক য়ারি। শান্নরোইশিং অদুদি -
দাইভিংদা কে রামানন্দ শর্মা, ত্রেক ইভেন্ততা এল সুর্জ, কেজি ৫১ বোক্সিংদা সর্জুবালা দেবী, কেনোইংদা লাইতোঞ্জম নাওচা অমসুং অরাম্বম চীংচীং, বোট রেসতা মোইরাংথেম কীরণ অমসুং হৈস্নাম ঙানবা মৈতৈ, স্প্রীন্ট তা ফাইরেম্বম সোনিয়া, লাইশ্রম মীনা দেবী অমসুং এম ইনাওচা দেবী, ট্রেদিসনেল বোট রেসতা তোইজম দিমিতা দেবী, ওইনাম য়াইফবী দেবী, সোইবম সুসিলা চনু অমসুং কোঞ্জেংবম সর্জু দেবী, সাইক্লিংদা অথোকপম বিকে, ময়াংলম্বম সোনালি চনু, তোংব্রম মোনোরোমা দেবী, এলাংবম চাওবা দেবী, ফেন্সিংদা থৌদাম কবিতা দেবী, জুদো দা টিঐইচ কল্পনা দেবী, মার্সিয়েল আর্ট তা নাওরেম বোইনাও, ৱুসুদা ময়াংলম্বম পুন্সিবা মৈতৈ, ময়াংলম্বম সুরজ, য়ুম্নাম সনাথোই দেবী, নাওরেম রোসিবিনা অমসুং লৈমাপোকপম সনাতোম্বী, সেপাকতাক্রৌদা খাঙেম্বম নিকেন, ৱাহেংবম হেনরি, য়ুম্নাম আকাশ, সোরোকখাইবম মালেমঙানবা, থোকচোম সৈতারাম, ৱাইখোম সানজেক, ঙাথেম জোতিন অমসুং গুরুময়ুম জিতেশ্বর শর্মা, সেপাকতাক্রৌ নুপীগীদা অয়েকপম মাইপাক দেবী, মুতুম অরুনা দেবী, ওইনাম চাওবা দেবী, য়াংলেম ঙাইথোই চনু, পঙম্বম লিন্থোইঙম্বী চনু অমসুং এলাংবম রোনিতা দেবী, ক্লাইম্বিংদা মাইবম চীংখৈঙানবা নি।


text:
Category: মপান লমদম
নোবেল প্রাইজ ইন কেমিষ্ট্রিগী মনা পীখ্রে
সুইডেন, অক্টোবর ০৬ : জার্মান সাইন্টিষ্ট বেঞ্জামিন লিষ্ট অমসুং স্কোটলেন্দগী সাইন্টিষ্ট ডেভিদ ম্যাকমিলানদা হন্দক চহীগী ওইনা লেমজনিঙাই ওইরবা নোবেল প্রাইজ [...]
মার্ক জুকারবার্গ না ফেসবুক, হোয়াটসএ্যাপ অমসুং ইন্সটাগ্রাম সার্ভিস পুঙ খরা য়াখিদবা নুংঙাইতবা ফোঙদোরক্লি
ওয়াশিংটন, অক্টোবর ০৫ : হৌখিবা লৈবাক পোকপা নুমিত্তা ফেসবুক য়াওনা হোয়াটসএ্যাপ অমদি ইন্সটাগ্রাম সার্ভিস পুঙ ৬লোম য়াখিদবা অদুগীদমক টেক জায়েন্ট অসিগী সিই [...]
কানাদাগী মণিপুরীশিংনা নিংঙোল চাক্কৌবগী থৌরম পাঙথোকখ্রে
মণিপুরী মিরর ডেস্ক, সেপ্টেম্বর ২৯ : সেপ্টেম্বর থা অসিগী চৈচৎ ২৬ তা কানাদাগী ওন্টারিও প্রভিন্সতা লৈবা ওরাজগেভিল্লা ওন্টারিও ক্রেডিট রিভারগী আইলেন্ড লেক [...]
মণিপুরগী মীতৈ মচা অহুমনা কানাডাদা পুৱারী শেমখ্রে
ইম্ফাল, সেপ্টেম্বর ২০ : কানাডা সিটিদা ঙরাং (ইন্দিয়াগী মতমদা ঙসি) পাঙথোকখিবা লৈকপ অসিগী ওইনা খ্বাইদগী চাউবা কালগরি ম্যারাথোন-২০২১ দা মণিপুরগী মীতৈ মচা [...]
সার্স-কোভি-টু য়াওনা কোরোনাভাইরাস মখল কয়া হাত্তোকপা ঙম্বা মীওইবগী এন্টিবোডিশিং থেংনরে
নিউ ইয়র্ক, আগস্ট ৮ : কোরোনাভাইরাস মখল কয়া হাত্তোকপা ঙম্বা মীওইবগী হকচাংদা য়াওবা এন্টিবোডিশিং সাইন্টিস্টশিংনা থেংনখ্রে। মসিনা কেরোনা ভাইরাস মখল কয়া ঙ [...]
মন্দলে নিঙোল কমালা লৈখিদবদা অৱাবা ফোঙদোরক্লি
ইম্ফাল, আগষ্ট ০৪ : মন্দলে নিঙোল তখেল্লম্বম কমালা কোভিদ-১৯না মরম ওইরগা থা অসিগী ১ দা মনুং মতম চাদনা লৈখিদবদা অল মণিপুর ষ্টুডেন্ট গার্জিয়ান অর্গানাইজে [...]
পৈশাদগী কোভিদ-১৯ লৌনরকপা য়াবগী ওইথোকপা ইরৈ লৈতে: স্টাডি
লন্ডন, জুলাই ৩০(আই এ এন এস) : কোভিদ-১৯ গী লাইচৎ মনুংসিদা বেঙ্ক নোট অমসুং কোইনশিংদগী লাইনা লৌনরকপা য়াই হায়না মী কয়ানা কীনবা পোক্লবসু রিসার্চ তৌবশিংনা ম [...]
পৃথিবীদা খ্বাইদগী মাঙ-তাকহনবা মওংদা কারবন ইম্মিসন থোকহনবা শাশিংগী মরক্তা লমওকসু অমা ওইরি
মেলবোর্ন, জুলাই ২০ : লৌউ-শিং উদা অমসুং অতৈ ৱাইল্ড লাইফতা য়াম্না শোকহনবা অমদি কারবন ইম্মিসন থোকহনবা লমওকশিংসি পৃথিবীদা য়াম্না অকায়বা পীবা শাশিংগী মরক্ত [...]
কোভিদ-১৯ দা ‘এজিথ্রোমাইসিন’ করিমত্তা কান্নদেঃ স্টাডি
লোস এঞ্জেলস, জুলাই ১৯ : কোভিদ- ১৯ নাবা মতমদা ডাক্তার অয়াম্বনা এন্টিবায়োটিক এজিথ্রোমাইসিন হেক্তা থারিবা অসি করিমত্তা কান্নদবা অমনি, মসিনা কান্নবা পীবদি [...]
স্পুটনিক ফাইভনা ডেল্টা ষ্ট্রেনদগী চাদা ৯০ ঙাকথোকপা ঙম্মী
নিউ দিল্লী, জুলাই ১১ : রাশিয়ানা পুথোকপা স্পুটনিক ফাইভ য়াওনা ভাইরেল ভেক্টর অমসুং এম আর এন এ ভেক্টর অমসুং এম আর এন এ ভেক্সিনশিংনা কোরোনাভাইরাসকী অনৌবা ড [...]


text: লখিপুর, কাছার, ওক্টোবর ৬, ২০২০ঃ লখিপুর সাবদিবিজনগী মনুং চনবদা লৈবা কামরাঙ্গাদা মীয়ামগী ওইবা ইকোলোজিকেল পার্ক অমা শেমগৎনবগী পান্দমদা ইমা ইমোইনু প্রাইভেত লিমিতেদকী চেয়ারমেন্ লোংজম বাবাসনানা লুচিংদুনা লমদম অসিগী লম মপুশিংগা হকথেংননা চৎতুনা হীরম অসিগী মতাংদা খুনজা অসিগী মীয়ামগা উন্নখ্রে। লোয়ননা ইকোলোজিকেল পার্ক অসি শেমগৎপগী মতাংদা মীফম অমা পাঙথোকখিবগা লোয়ননা ইপা ইপুশিংনা থম্বীরম্লবা মহৌশাগী ফজরবা মফমসিদা পার্ক অসি শেমগৎপদা মীয়াম্না মতেং পাংবিয়ু হায়না ইমা ইমোইনু প্রাইভেত লিমিতেদকী চেয়ারমেন লোংজম বাবাসনানা ফোঙদোকখি। পাউসি ইউতিউবতা য়েংবিউ


text:
ইকাই খুম্নরবা ভাগীরথি অম্মা লৈখিদবদা প্রধান মন্ত্রী শ্রী নরেন্দ্র মোদীনা ইকাই খুম্নবা উৎখ্রে অমসুং নুংঙাইতবা ফোংদোকখ্রে৷
ত্বিত অমদা, প্রধান মন্ত্রীনা অসুম্না ফোংদোকখি, "ইকাই খুম্নরবা ভাগীরথি অম্মা লৈখিদবদা ঐনা ইকাই খুম্নবা উৎচরি৷ মহাক্কী পুন্সি খোঙচৎ মরু ওইনা অনৌবা হিরমশিংগী মতাংদা খঙননবা মহাক্না য়াম্না কন্না হোৎনখিবা অসিদগী ঐখোয়না তমজনিংঙাই কয়ামরোম লৈ৷ মহাক্না লৈখিদবা অসিনা অসুক্কী মতিক থমোই শোক্না নুংঙাইহন্দ্রে৷ মহাক্কী ইমুং-মনুং অমসুং মহাকপু পামজবশিংগী অৱাবদা শরুক য়াজরি৷ ওম শান্তি"
I pay my tributes to respected Bhageerathi Amma. There is much to learn from her life journey, particularly her everlasting passion towards learning new things. Saddened by her demise. Condolences to her family and admirers. Om Shanti. pic.twitter.com/WorKQ6xJy4— Narendra Modi (@narendramodi) July 23, 2021


text:
"অচুম্বা ৱায়েল লৈঙাকশঙগী মীওইশিংদুদা মীয়ামগী থবক থৌরমশিংদু শিন্নরবনি। মখোয় অসি, অচুম্বমক্কীসু মহাক্কী মনাইশিংগী মরক্তা তাইবং মপুগী শেন্নরোইনি অমসুং মহাক্কী লৈবাকশিংদা শক্তিগী শজিকথাবাশিংনি।”
— বাহা‘উ’ল্লাহ
তেংপানগী অচুম্বা ৱায়েল লৈঙাকশঙ অসি বাহা’ই লাইনিংগী অন্তর্জাতীগী থাক্তা লৈবা লৈঙাকশঙনি।বাহা‘উ’ল্লাহনা মসিগী সঙস্থান অসিবু মহাক্কী আইনশিংগী লাইরিক, কিতাব-ই-অকদাসতা শেম্নবা নোংদমবীরম্মী।
তেংপানগী অচুম্বা ৱায়েল লৈঙাকশঙ অসি মীওই মাপলনা শাবা বোদী অমনি, চহী মঙা খুদিংগী লৈবাক্কী ওইবা বাহা’ই এসেমব্লিস পূম্নমক্কী মীওই অপুম্বনা মীখল তৌদুনা খল্লি। মীওইবা খুন্নাইগী নুঙাই য়াইফবদা অফবা ইথিল পীবিনবা, মহৈ মশিং, শান্তি অমসুং তাইবংপানগী ৱাত্ত-পাদবা অদুবু য়োকখৎনবা, অমসুং মীওইবগী চিংলেম্বা অমসুং লাইনিংলোনগী ফম্বালবু ঙাকশেন্নবা তেংপানগী অচুম্বা ৱায়েল লৈঙাকশঙদা বাহা‘উ’ল্লাহনা তাইবং মপুগী ওইবা শক্তি অদু পীনিবি। বাহা’ইগী তম্বীরোলশিংবু লেপ্তনা-ওল্লক্লিবা সমাজ অমগী দরকারশিংগী মতুংইন্না পানশিন্নবা মখোয়দা থৌদাং পীবিরে অমসুং মরমদুনা লাইনিং অসিগী অশেঙবা লাইরিকশিংদা ময়েকশেঙনা পল্লমদবা হিরমশিংদুগী মতাংদা আইনশিং শেম্নবা (লেজিসলেত)শক্তিদু পীবিরে।
ইং ১৯ ৬৩দা ইহান হান্না খনখিবা মতমদুদগী, তেংপানগী অচুম্বা ৱায়েল লৈঙাক্কী শাংনা মালেমগী বাহা’ই খুন্নাইবু ৱাত্ত-পাদবা মালেমগী ওইবা সভেত্য অমা শেমগৎপদা শরুক য়ানবগী মখোয়গী তৌবা ঙম্বদু চাওখৎহন্নবা লমজিংবীদুনা লাক্লি। তেংপানগী অচুম্বা ৱায়েল লৈঙাকশঙনা পীবা লমজিং লমতাক অদুনা, বাহা’ই খুন্নাইনা মালেমগী শান্তিবু তশেং-তশেংবা ওইহন্নবা বাহা‘উ’ল্লাহনা থম্বীরম্বা মিৎয়েং অদুবু থবক্তা ওন্থোক্নবা তমশিন্দুনা, ৱাখল অমসুং থবক্কী অপুনবদু ঙাক শেনবী।
Exploring this topic:
A Unique Institution
Development of the Bahá’í Community Since 1963
The Seat of the Universal House of Justice
Quotations
Articles and Resources


text:
আয়ুশ
আয়ুশ সেক্তরগী ইনখৎলক্লিবা য়াংলেন শরু ওইরিবা আয়ুশ গ্রিদনা থবক তৌবগী মতাংদা নেস্নেল দিজিতেল হেল্থ মিসনগা পুল্লগনি
Posted On:
02 OCT 2020 11:45AM by PIB Imphal
আয়ুশ সেক্তরগী ইনখৎলক্লিবা য়াংলেন শরু ওইরিবা আয়ুশ গ্রিদনা থবক তৌবগী মতাংদা নেস্নেল দিজিতেল হেল্থ মিসন (এন.দি.ঐচ.এম.)গা পুনবগী ৱাহৌদোক অসি আয়ুশ মন্ত্রালয়গী সেক্রেতরী ভাইদ্যা রাজেশ কোতেচানা লুচিংদুনা হন্দক্তা ফমখিবা মীফমদা শৌগৎখি। আয়ুশ গ্রিদ তীম অমসুং এন.দি.ঐচ.এম.না ৱারী খন্নবগী তাঙ্কক কয়া পাঙথোক্লবা মতুংদা চৎনগদবা কাঙলোনশিংগী মতাংদা য়ানবা পুরকখিবনি। মসিগী পুনবগী থৌওং অসিনা তোঙান তোঙানবা হকশেলগী তঙাই ফদবা লৈবা মীওইশিংদা য়াম্না কান্নগনি। মসিগী থৌওং অসিনা আয়ুশকী লায়েংবগী থৌওংবু মীয়াম পুনবনা শিজিন্নহনবদা খুমাং চাউশিলহনগনি।
আয়ুশকী সেক্রেতরীনা আয়ূশ গ্রিদ প্রোজেক্তকী মখাদা পাঙথোক্লিবা আই.তি.গী থৌওংশিংগী হৌজিক্কী ওইবা ফিভমশিংসু য়েংশিনখি। হৌখিবা চহি অনিদা প্রোজেক্ত অসিনা আয়ুশ সেক্তরগী মনুংদা লৈরিবা দিজিতেলগী ওইবা অহাংবা শম্নহনবা অমসুং আই.তি.গী মরু ওইবা হেল্থকেয়র প্রোজেক্তশিং পাঙথোকপদসু য়াম্না তেংবাংখি হায়বসি খঙবা ঙমখি।
আয়ুশ গ্রিদ প্রোজেক্ত অসি ইং ২০১৮দা সেক্তর অসিগী আই.তি.গী ওইবা পাক-চাউবা য়াংলেন শরু অমা শেম্নবা মন্ত্রালয়না হৌদোকখিবনি। আয়ুশ সেক্তর অপুনববু দিজিতাইজেসন তৌবা অসিনা রিসর্চ, এজুকেসন, তোঙানব তোঙানবা হকশেলগী প্রোগ্রামশিং অমসুং দ্রগকী কাঙলোনশিং য়াওনা থাক খুদিংদা হেল্থ কেয়র পীবগী মতাংদা শেমদোকপা কয়া অমা পুরকপা ঙমগনি। মসিনা লৈবাক অসিদা লৈরিবা মীয়ামশিং য়াওনা স্তেকহোলদরশিংদা কান্নবা পীবতা নত্তনা হেল্থ কেয়রগী মতাংদা লৈবাক্কী অমসুং মালেমগী ওইবা পান্দম কয়া অমসু ফংহনবা ঙমগনি।
হৌজিক ফাওবদা পাঙথোকখিবা তোঙান তোঙানবা থৌওংশিংগী মনুংদা খ্বাইদগী মশক থোকপা অসিদি আয়ুশ হেল্থ মেনেজমেন্ত ইনফোর্মেসন সীস্তেম (এ.ঐচ.এম.আই.এস.)নি। এ.ঐচ.এম.আই.এস. অসি তসেংবগী ওইনা থেরানদা য়ুম্ফম ওইবা চেন্নৈগী সিধা রিসর্চ কাউন্সিলনা মশানা পুথোকচবা ঐচ.এম.আই.এস.কী থৌওং পাঙথোকপা অমসুং হৌজিক্না আয়ুশ মন্ত্রালয়গী ক্লিনিকেল ইস্তাব্লিশমেন্ত চাউরাক্না ১০০না শিজিন্নবা অচৌবা অমসুং ক্লাওদতা য়ুম্ফম ওইবা ইনফোর্মেসন সীস্তেম অমা ওইবা ঙম্লে। মখা তাবা ওইনা মসিগী পাক চাউবা অসি হেনগৎনবা হায়দুনা এম./এস. ভারত ইলেক্ত্রোনিক্স লিমিতেদ (বি.ই.এল.), বেঙ্গালোরগী মতেংসু লৌখ্রে। মন্ত্রালয় অসিনা এ.ঐচ.এম.আই.এস. অসিবু কেন্দ্রগী সরকারনা য়েংশিনবগী ৱাংমদা লৈবা আয়ুশ য়ুনিৎশিংদা শিজিন্নবা য়াহন্দুনা মসিবু আয়ুশ সেক্তর পুম্বনা শিজিন্নহনবা য়ানবা থৌওং পায়খৎলি।
আয়ুশ গ্রিদকী অতোপ্পা মাই পাকপা অমনা মন্ত্রালয়গী মরী লৈনবা মশাশিংগী অপাম্বা ফংহন্নবগীদমক্তা আয়ুশ সঞ্জিবনি মোবাইল এপ অমসুং য়োগ লোকেতর মোবাইল এপ শেম-শাদুনা শিজিন্নবা হৌখিবা অসিনি। মসিগী এপ্লিকেসনশিং অসি অপুনবা ওইনা লাখ ৬ হেন্না দাউনলোদ তৌনখিবগা লোয়ননা মতেনবা মতমদা য়াম্লবা মীয়ামদা য়ৌবগী পান্দম মশক থোক্না ফংবা ঙমখ্রে। কোবিদ-১৯ লায়চৎকী অহৌবা মতমদা কোবিদ-১৯গী ৱারোলশিং খোমজিনবা অমসুং আয়ুশ বলন্তিয়রশিংবু থবক শিজিন্নবা য়ানবা তোঙান তোঙানবা ক্রাওদ আউৎসোর্সিং তৌবগী থৌওং কয়া অমসু পাঙথোকখি। মখা তাবা ওইনা, হৌজিক হৌজিক্কী ওইবা ই-পাউ খঙনবা কোবিদ-১৯গী দেশবোর্দ অমসু শেমখি। আয়ুশ গ্রিদ প্রোজেক্ত অসিনা লোকদাউন লৈখিবগী খুদোংচাদবশিংগী মরক্তা হকশেলগী ইরাং লাকশিনবগা মরী লৈনবা মরু ওইবা থৌওং কয়া অমসু তেংবাংবা ঙমখি।
আয়ুশ গ্রিদকী মখাদা সি.-দি.এ.সি. পুনেগা খুৎশম্নদুনা আয়ুশ প্রোফেস্নেলশিংগী চান্ননা শেমদোক্লবা আই.তি. কোর্স অমসু পুথোকখি। থৌওং অসিগী শরুক অমা ওইনা সরকারগী ৱাংমদা লৈবা স্তেক-হোলদর ইন্সতিত্যুসন ওইবা খরগী মীওই খরা য়াওনা চাউরাক্না আয়ুশ প্রোফেস্নেল ২০০দা ত্রেনিং পীখি। মসিনা আয়ুশ সেক্তরগী মনুংদা লৈবা দিজিতেলগী অহাংবা নীংথিনা মেনশিনবা ঙমখি অমসুং মসিগী প্রোফেস্নেলশিং অসিনা সেক্তর অসিগী দিজিতাইজেসন তৌবগী থবকপু খুমাং চাউশিলহনবদা মরু ওইবা থৌদাং লৌগনি। আয়ূশ গ্রিদকী অতোপ্পা মরু ওইবা মাই-পাকপা থৌওংশিংগী মনুংদা সিধা সীস্তেমগী পাইলোৎ প্রোজেক্ত ওইনা নবেম্বর ১, ২০১৯দা সি.-দি.এ.সি.গা খুৎশম্নদুনা হৌদোকখিবা তেলিমেদিসিন প্রোগ্রামসু য়াওরি। লোকদাউন হেক হৌখিবদগী মসিনা হোমিওপেথী অমসুং আয়ুর্বেদগী ওইনসু থবক তৌরি। মসিগী খুত্থাংদা চাউরাক্না মীওই ২০,০০০দা তেংবাংখি।
আয়ুশ এজুকেসন্দা ঙাক্লৌ পীনবা ৱাখল শাংবা প্রোজেক্ত অমসু ‘আয়ুশ নেক্সৎ’ হায়না মিংথোন্দুনা হৌদোক্কদৌরি। মসিগী প্রোজেক্ত অসি য়াম্না কন্না শাবগী থবক চত্থরি অমসুং অথুবা মতমদা ওনলাইন ওইগনি হায়না থাজবা থম্নরি।
আয়ুশ গ্রিদকী থৌওংশিং অসিনা হেল্থ সর্বিস, এজুকেসন, আয়ুশ রিসর্চ, কেন্দ্রগী সেক্তর অমসুং কেন্দ্রগী শৌগৎপা স্কিমশিং, ত্রেনিং প্রোগ্রামশিং, মীয়ামদা মরু ওইবা পীবা সর্বিস, দ্রগ লাইসেন্স পোর্তেল অমসুং মীদিয়াদা য়ৌবনচিংবা আয়ুশ সেক্তরগী হীরম খুদিংমক কোনগনি।
আয়ুশ গ্রিদ অসিনা মসিগী মনুং চনবা প্রোজেক্তশিংগী খুত্থাংদা লেপ্তনা চাউখৎপা ঙম্লি। মসিনা চহি অহুমগী মনুংদা আয়ুশকী অনা লায়েংবা মীওই লাখ ৮ অমসুং লৈবাক্কী মীয়াম করোর ৫০গী সেবা তৌবা ঙম্বা পাক চাউরবা আই.তি.গী য়াংলেন শরু অমা ওইরক্কনি হায়বগী থাজবা থম্নরি।
*****
(Release ID: 1660951)
Visitor Counter : 41


text:
Category: শৈরেং
লমাবম লিলি ‘না মণিপুরীদা হন্দোকপা বাংলাগী শৈরেং খরা
[ লমাবম লিলি, শিলচর, আসাম। মণিপুরী লোনদা শৈরেং, ৱারেং, অমসুং ৱারীমচা ইবদা খূৎলোইরবা কবি অমসুং অইবী অমনি। মহাক হন্দোকলোয় অমসুনি।] চৎপগী ন [...]
পুন্সিগী মঙ, মহৌশা, মালেমগী মরাইবক অমসুং খুনাইগী শক্তম কয়া য়েক্লিবা শৈরেং লাইরিক “অতিয়াগী ময়া”- মীয়েং অমা
লৌউ শিংউ তৌদুনা চম্না হিংনরম্বা পুন্সি মরেল অদুগা ঙসিগী খূনাই অসিনা হৌজীক হিংনরিবা পুন্সি মহিং অসিগদি অঙকপা ফংনা খেন্নরে। সহর অমসুং খুঙ্গং হায়বগী খে [...]
চম্লবা পুন্সি অমসুং নুংশিরবা খোঙচৎ অমগী চেংজেল পুদুনা লাকখিবা কবি রঘু লৈশাংথেমগী শৈরেং লাইরিক “খুঙ্গংগী চিঠি”-মীৎয়েং অমা
নোঙ্গাখ্রে হায়বসি পাউ তারবসু থাজবদি সুকঙম ঙমদে। মরমদি মহাকনা মনিপুরী খোরিলোলদা তৌরম্লিবা খুদোলশিংদি হীংদুনা অদুম লৈরি। নুংশিবা পাউজেল কয়া পুদু [...]
তাইবঙ পুন্সিবু নৌহৌননা য়েংনিংহল্লিবা “ইথিলদুদা” শৈরেং লাইরিক অসিদা মিৎয়েং অমা
লাইরিক্কী মমিংঃ ইথিলদুদা অইবাঃ তৈয়ীবুর রহমান অফোঙবাঃ সাহিত্য থৌপাং লূপ, ২০২০ লাইরিক্কী মখলঃ শৈরেং লমায় মশিংঃ ১৩৬ লাইরিক্কী মমল লুপা - ২০০/- মী [...]
KHAMBA THOIBI SHEIRENG (Ahumsuba Saruk)
Khamba-Thoibi sheireng 1st part [...]
AMAMBA MARAKSIDA (A Collection of Manipuri Poems) by : S. Tahir Ali
tahir ali Amamba-Maraksida [...]
নামব্রম শংকরগী শৈরেং অনী
থম্মোয়গি ইনবক্স থম্মোয়গি ঙাল্লবা ইনবক্স পিক পিক থনখি নঙগি শুহ্মৎলবা নুংশি পাউজেল ময়াম্না, নিক নিক লাউরবা নুংশি ৱাহৈগি অমৃত শিন্থদুনা চোৎখি থম্মো [...]
থবাতোম্বী ঙাংবম্গী শৈরেং
অহিংগী মিতম ইনাক্তসু লাকপিরনু ননাক্তসু কৌবিরনু, তপ্না তপ্না হন্দোকচরগে কদাইদনো খঙদনা চৎলম্বা লম্বীসিদগী, করিগীনো থিরুদনা নোক্লুবা মিনোকসিদগী। শে [...]
লেনিন খুমনচাগী শৈরেং
করিনো হায়ফম খঙদবা খরা ফমুংদা তুম্লম্বদগী ফুক লাউনা হৌগৎলদুনা থোঙনাউগী পর্দা হায়দোক্লদুনা ঐনা য়েংখৎলি নোংদোলথক্তা নুমিৎকী খোঙচৎ কদায় য়ৌরবগে? করি [...]
NAGASHIDI ASENGBA HAIDOKLAGE by Judha C. Sanasam
Ngashidi-Asengba -judha C [...]


text:
শেল-থুম মন্ত্রালয়
প্রধান মন্ত্রী গরীব কল্যান পেকেজকী হৌজিক ফাওবগী মায় পাকপা
প্রধান মন্ত্রী গরীব কল্যান পেকেজকী মখাদা মীওই কোতি ৪২ মুক্না শেলগী তেংবাং লুপা কোতি ৫৩,২৪৮ ফংখ্রে
Posted On:
03 JUN 2020 9:09AM by PIB Imphal
লুপা লাখ কোতি ১.৭০গী প্রধান মন্ত্রী গরীব কল্যান পেকেজকী শরুক অমা ওইনা সরকারনা নুপীশিং অমসুং অহল ওইরবা লায়রবা মীওইশিংদা শেলগী তেংবাং অমসুং চেং লেম্না পীখি। পেকেজ অসি নিংথিনা চলায়নবা হায়দুনা কেন্দ্র অমসুং রাজ্য সরকারনা কুপ্না য়েংশিল্লি। প্রধান মন্ত্রী গরীব কল্যান পেকেজ (পি.এম.জি.কে.পি.)কী মখাদা মীওই কোতি ৪২ মুক্না শেলগী তেংবাং লুপা কোতি ৫৩,২৪৮ ফংখ্র। পি.এম.জি.কে.পি.গী হৌজিক ফাওবগী ওইবা মায় পাকপশিং মখাদা পীরিঃ
- পি.এম.-কিসানগী অহানবা ইন্সতোলমেন্ত ওইনা বেনিফিসরী কোতি ৮.১৯গী লুপা কোতি ১৬৩৯৪ কাইথখ্রে।
- জন ধনগী একাউন্ত লৈবা নুপী কোতি ২০.০৫ (৯৮.৩৩%)দা অহানবা ইন্সতোলমেন্ত ওইনা লুপা কোতি ১০,০২৯ পীখ্রে। অহানবা ইন্সতোলমেন্তকী ওইনা শেল লৌথোকখিবা পি.এম.জে.দি.ৱাই.গী একাউন্ত লৈবা নুপীশিংগী মশীং অসি কোতি ৮.৭২ (৪৪%) নি। জন ধন একাউন্ত লৈবা নুপী কোতি ২০.৬২ (১০০%)দা অনিশুবা ইন্সতোলমেন্ত ওইনা লুপা কোতি ১০,৩১৫ পীখ্রে। অনিশুবা ইন্সতোলমেন্তকী ওইনা শেল লৌথোকখিবা পি.এম.জে.দি.ৱাই.গী একাউন্ত লৈবা নুপীশিংগী মশীং অসি কোতি ৯.৭ (৪৭%) নি।
- অহল ওইরবা মীওই, লুখ্রাবি অমসুং নাম্মা শোইবা মীওই কোতি ২.৮১দা ইন্সতোলমেন্ত অনি থোক্না পুন্না লুপা কোতি ২৮১৪.৫ পীখ্রে। অপুনবা বেনিফিসরী কোতি ২.৮১দা ইন্সতোলমেন্ত অনি থোক্না কান্নবশিং পীখ্রে।
- য়ুম শাবা মীওই কোতি ২.৩না শেলগী তেংবাং ওইনা লুপা কোতি ৪৩১২.৮ ফংখি।
- হৌজিক ফাওবদা এপ্রিলগী ওইনা রাজ্য/য়ু.তি. ৩৬না চেং হ্ৱাই মেত্রিক তোন লাখ ১০১ লৌখ্রে। এপ্রিলগী ওইনা রাজ্য/য়ু.তি. ৩৬না চেং হ্ৱাই মেত্রিক তোন লাখ ৩৬.৯৩ য়েন্থোক্তুনা বেনিফিসরী কোতি ৭৩.৮৬তা কান্নবা ফংহনখ্রে। মেগী ওইনা রাজ্য/য়ু.তি. ৩৫না চেং হ্ৱাই মেত্রিক তোন লাখ ৩২.৯২ য়েন্থোক্তুনা বেনিফিসরী কোতি ৬৫.৮৫দা কান্নবা ফংহনখ্রে। জুনগী ওইনা রাজ্য/য়ু.তি. ১৭না চেং হ্ৱাই মেত্রিক তোন লাখ ৩.৫৮ য়েন্থোক্তুনা বেনিফিসরী কোতি ৭.১৬তা কান্নবা ফংহনখ্রে। তোঙান তোঙানবা রাজ্য/য়ু.তি.শিংদা হ্ৱাই মেত্রিক তোন লাখ ৫.০৬ পীখ্রে। বেনিফিসরী কোতি ১৯.৪গী মনুংদগী ইমুং কোতি ১৭.৯দা হৌজিক ফাওবদা হ্ৱাই য়েন্থোকখ্রে।
- স্কিম অসিগী মখদা পি.এম.য়ু.ৱাই. সিলিন্দর পুন্না কোতি ৯.২৫ বুক তৌখ্রে অমসুং পি.এম.য়ু.ৱাই.গী সিলিন্দর কোতি ৮.৫৮ লেম্না য়েন্থোকখ্রে।
- লুপা কোতি ৪৭২৫কী ওইবা অপুনবা শেনফমসি ই.পি.এফ.ও. একাউন্ততগী ই.পি.এফ.ও.গী মেম্বর লাখ ১৬.১না হঞ্জিল্লরোইদবা এদবান্স ওইনা ওনলাইন্দগী লৌথোক্তুনা কান্নবা ফংখ্রে।
- ১/৪/২০২০দগী চৎনবা হৌগদবা অহেনবা মমল খংহনখ্রে। চৎলিবা শেনবা চহীসিদা নোংমগী খুৎশুমন পীবা মীওই কোতি ৪৮.১৩গী থবক লৈহনখ্রে। মখা তানা, খুৎশুমন অমসুং পোৎ-চৈশিংগী পীথোক্ত্রিবা শেনফম পীথোক্নবা লুপা কোতি ২৮,৭২৯ থাদোকখ্রে।
- লুপা কোতি ৮৯৫.০৯গী শেনফম অইবা ই.পি.এফ.কী ২৪% থবক তৌবা মীওই লাখ ৫৯.২৩দা পীথোকখ্রে।
প্রধান মন্ত্রী গরীব কল্যান পেকেজ, ২/৬/২০২০ ফাওবগী অপুনবা দাইরেক্ত বেনেফিৎ ত্রান্সফর
*****
(Release ID: 1628965)
Visitor Counter : 62
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
দা হর্শ বর্ধন্না মোতিলাল নেহরু মেদিকেল কোলেজ, প্রয়াগরাজকী সুপর স্পেসিএলিতী ব্লোক অসি দেদিকেতেদ কোবিদ হোস্পিতাল অমা ওইনা শঙ্গাখ্রে
অহানবা কোবাস ৬৮০০ মেছিনসু য়ু.পি.দা শঙ্গাখ্রে
প্রধান মন্ত্রী স্বাস্থ্যা সুরক্ষা য়োজনাগী খুমাং চাউশিল্লিবা অসিগী মতাংদা দা হর্শ বর্ধন্না হায়“প্রধান মন্ত্রী শ্রী নরেন্দ্র মোদী জিনা লৈখিদ্রবা প্রধান মন্ত্রী শ্রী অতল বিহারী বাচপয়ীগী মঙলান অসি মঙ ফাওনহল্লি”
Posted On:
05 OCT 2020 2:43PM by PIB Imphal
হকশেল অমসুং য়াইফ য়ুম্বালগী কেন্দ্রগী মন্ত্রী দা হর্শ বর্ধন্না উত্তর প্রদেশকী মুখ্য মন্ত্রী শ্রী য়োগী অদিত্যনাথকা লোয়ননা মোতিলাল নেহরু মেদিকেল কোলেজ, প্রয়াগরাজকী সুপর স্পেসিএলিতী ব্লোক (এস.এস.বি.) অসি দেদিকেতেদ কোবিদ হোস্পিতাল অমা ওইনা দিজিতেলগী থোংদা শঙ্গাখ্রে। ফমুং ২২০ থাবা ফেসিলিতী অসি জাতিদা কোবিদ হোস্পিতাল (দি.সি.ঐচ.) অমা ওইনা কত্থোকখ্রে। আই.সি.এম.আর.না ইনস্তোল তৌখিবা মখোয়গী রেজিনেলগী কোবিদ তেস্তিং লালোং হেনগৎহন্নবা উত্তর প্রদেশতা অহানবা হায় থ্রুপুৎ কোবাস ৬৮০০ মেছিন কেন্দ্রগী হকশেল মন্ত্রীনা দিজিতেল ওইনা শঙ্গাখি।
প্রধান মন্ত্রী স্বাস্থ্যা সুরক্ষা য়োজনাগী (পি.এম.এস.এস.ৱাই.) মখাদা লুপা করোর ১৫০ থাদদুনা সুপর স্পেসিএলিতী ব্লোক অসি শাখি। মসিদা ন্যুরোলোজী, ন্যুরোসর্জরী, নেফ্রোলোজী, য়ুরোলোজী, প্লাস্তিক সর্জরী, এন্দোক্রিনোলোজী, সর্জিকেল ওনকোলোজী, কারদিওথোরাসিক অমসুং বাস্কুলর সর্জরীগী দিপার্তমেন্তশিং লৈরি। এস.এস.বি অসিদা ওপরেসন থিএতর তরেৎ, সুপর স্পেসিএলিতী বেদ ২৩৩, আই.সি.য়ু. বেদ ৫১, দাইলাইসিস বেদ ১৩ লৈগনি। ফেসিলিতী অসিদা পি.জি. মহৈরোয় ২৪ ত্রেনিং পীনবা কেপাসিতী অমা লৈগনি।
কোবাস ৬৮০০ হায় থ্রুপুৎ মেছিন লোঞ্চ তৌবদা, দা হর্শ বর্ধন্না হায়খি “মপুং ফানা ওতোমেতেদ, হায় এন্দ মেছিন ওইরিবা কোবাস ৬৮০০ অসিনা কোবিদ১৯গী রিএল তাইম পি.সি.আর. তেস্তিং পাঙথোক্নবগীদমক পুং ২৪দা সেম্পল ১২০০রোমগী হায় থ্রুপুৎকা লোয়ননা অফবা, হায়-ভোল্যুম তেস্ত তৌহনবা ঙম্লগনি। কোবাস ৬৮০০না ভাইরেল হেপাতাইতিস বি অমসুং সি, ঐচ.আই.ভি., এম.তি.বি. (রিফামপিসিন অমসুং আইসোনিয়াজাইদ রেজিস্তেন্স অনিমক), পাপিলোমা, সাইতোমেগালোভাইরস, ক্লমিদিয়া, নাইসেরিয়া অসিনচিংবা অতোপ্পা পেথোজেনশিংসু খঙদোকপা ঙমগনি।” মসি রিমোৎনা চল্লাইগনি অমসুং মীওইবগী মথৌ কয়া তারোই হায়না মহাক্না ফোঙদোকখি।
লৈখিদ্রবা প্রধান মন্ত্রী শ্রী অতল বিহারী বাচপয়ীনা ২০০৩গী নীংখা তম্বা নুমিৎতা পীখিবা ৱারোল অদুনা মেদিকেল ক্যেরদা রিজনেলশিংদা চপ মান্ননা খুদোংচাবা পীবা ঙমদ্রিবা অসি ঙমহন্নবা সরকার অসিনা হোৎনবদা লমজিং মৈরা অমা ওইরি হায়না দা হর্শ বর্ধন্না ফোঙদোক্লদুনা হায়খি, “প্রধান মন্ত্রী শ্রী নরেন্দ্র মোদী জিনা লৈখিদ্রবা প্রধান মন্ত্রী শ্রী অতল বিহারী বাচপয়ীগী মঙলান অসি মঙ ফাওনহল্লি। এম্সকী মশিং অসি ৬তগী ২২দা হেনগৎহনখ্রে অরোমদনা লৈরিবা ইন্সতিত্যুসন ৭৫ অসি এম্সগুম্না সর্ভিস ফংহন্নবা অপগ্রেৎ তৌনবা হোৎনরি।”
পি.এম.এস.এস.ৱাই.গী উত্তর প্রদেশতা চত্থতিব থবক্কী খোঙজেল অসিদা অপেনবা পোক্লদুনা দা হর্শ বর্ধন্না হায়খি, “রিজনেলগী ওইবা খুদোংচাদবশিং অসি কোকহন্নবা য়ু.পি. অমসুং বিহারদা অনৌবা এম্স অনি শেমগৎখ্রে। য়ু.পি.দা শারিবা এম্স অনিমক ও.পি.দি. সর্ভিসশিংগা লোয়ননা লোয়শিন্নবগী এদবান্স স্তেজতা লৈরো অমসুং এম্স রায়বরেলীদা অন্দরগ্রেজ্যুৎকী ক্লাসশিং চত্থরি।” এস.জি.পি.জি.আই.এম.এস-লখনৌ, ইন্সতিত্যুত ওফ মেদিকেল সাইন্সেস-বিঐচ.য়ু.-বারানসি, জৱাহর্লাল নেহরু মেদিকেল কোলেজ-এ.এম.য়ু.-অলিগর, মহারানি লক্ষ্মী বাই মেদিকেল কোলেজ-ঝান্সি, বি.আর.দি. মেদিকেল কোলেজ-গোরাখপুর, এল.এল.আর.এম মেদিকেল কোলেজ-মীরুৎতা এস.এস.বি.শিং,ত্রোমা সেন্তরশিং অসি পি.এম.এস.এস.ৱাই.গী তোঙান তোঙানবা ফেজশিংগী মখাদা লোয়শিনখি অমরোমদা গভর্নমেন্ত ওফ মেদিকেল কোলেজ-অগ্রা, গভর্মেন্ত মেদিকেল কোলেজ-কানপুর, ইন্সতিত্যুত ওফ মেদিকেল সাইন্সেস - বি.ঐচ.য়ু.-বারানসিগী আর.আই.ও.দা ফেসিলিতীশিং লোয়শিল্লক্কদৌরে। তিনখ্রিবা মীয়ামদা মহাক্না হায়খি রাজ্য অসিদা অনৌবা মেদিকেল কোলেজ ১৩ শানবা থৌরাং তৌরি মসিগা লোয়ননা হৌখিবা চহি অনি মখায় অসিদা রাজ্য অসিদা শাখিবা অপুনবা মেদিকেল কোলেজকী মশিং অসি ২৭ শুরগনি। হায়রিবা মেদিকেল কোলেজশিং অসি বিজনোর, গোন্দা, ললিৎপুর, চন্দৌলি, বুলান্সশাহর, পিলিভিৎ, কৌশাম্বি, অমেথি, কানপুর, দেহৎ, সুল্তানপুর, লাখিমপুর, ঔরাইয়া অমসুং সোনেভাদ্রাগী জিলাশিংদা লিংখৎকনি।
শ্রী য়োগী অদিত্যনাথনা পি.এম.এস.এস.ৱাই.গী খুত্থাংদা উত্তর প্রদেশতা হেল্থ ইনফ্রাস্ত্রকচর ফগৎহন্নবা থৱায় য়াওনা হোৎনরিবা অসিগীদমক কেন্দ্রগী সরকারবু থাগৎখি। স্কিম অসিগী মখাদা নৌনা শাখিবা এস.এস.বি. অসি কোবিদ হোস্পিতাল অমা ওইনা মতম চানা ওন্থোকপা অসিগী কান্নবা অদুগী মতাংদা ফোঙদোক্লদুনা মহাক্না হায়খি, কৌশাম্বি, চিত্রাকুৎ, বন্দা, প্রতাপগর অমসুং মির্জাপুরগুম্বা থংনবা জিলাশিংদা লৈরিবা মীয়ামদসু চাউনা কান্নবা ফংহল্লগনি। মহাক্না হায়খি লায়চৎ অসি হৌরকপা মতমদা জিলা ২৬তা বেন্তিলেতর অমা ফাওবা লৈরমখিদে অদুবু কেন্দ্র সরকারগী মতেংগা লোয়ননা রাজ্য অসিদা কোবিদ মেদিকেল ইনফ্রাস্ত্রকচর অসিদা অওনবা পুরক্তুনা হৌজিক দেদিকেতেদ বেদ লাখ ১.৭৫ লৈরে, নোংমদা তৌবা তেস্ত অসি লাখ ১.৫তগী ২ ফাওবা য়ৌবা ঙম্লে অমসুং জিলা খুদিংদা য়ামদ্রবদা লেবেল –I অমসুং লেবেল –IIগী কোবিদ ক্যের ফেসিলিতী লৈহনবা ঙম্লে।
উত্তর প্রদেশ সরকারগী পার্লিয়ামেন্ত এফিয়র্সকী অমসুং মেদিকেল এজুকেসনগী মন্ত্রী শ্রী সুরেশ কুমার খান্নানা থৌরম অসি হোস্ত তৌখি। থৌরম অসিদা মেদিকেল অমসুং হকশেল, য়াইফ য়ুম্বাল, মমা অমদি অঙাংশিংগী চাউখৎ থৌরাংগী মন্ত্রী শ্রী জাই প্রতাপ সিংহ, প্রয়াগরাজকী লোক সভাগী মেম্বর শ্রীমতি রিতা বহুগুনা জোশিনা য়াওখি।
****
(Release ID: 1661769)
Visitor Counter : 40


text:
১. ২০১৯গী নবেম্বর ০৪দা ইন্দিয়া-অসিয়ান অমসুং ইস্ত এসিয়া সমিৎ ২০১৯গী নাকলদা প্রধান মন্ত্রী শ্রী নরেন্দ্র মোদীনা ভিয়েতনামগী প্রধান মন্ত্রী ঙুয়ে সুৱান ফুক্কা উনখ্রে।
২. লৈবাক অনিগী মরক্ত লৈনরিবা পুৱারী অমসুং মহৌশাগী মরূপ-মপাং ওইবা মরিশিং লুচিংবা অনিনা অমুক হন্না খন্নখি অমসুং ভারত-ভিয়েতনামগী মরী অসি কলচর অমসুং সিবিলাইজেসনগী অকনবা য়ুমফম অমদা শাগৎপনি হায়না থমখি অমসুং লমদম অসিগী ওইনা অমসুং মালেমগী ওইনা মতেং পাংনরিবা অদু খঙজিনখি।
৩. হন্দক লৈবাক অনিগী মরক্তা অৱাংবা থাক্কী ৱাফমশিং খন্নদুনা দিফেন্স, সেক্যুরিতী, শেল-থুম, ললোন-ইতিক অমসুং মীগা-মীগা চৎথোক-চৎশিন তৌনবগী লমদা মতেং পীনবা হেনগৎলক্লিবা অসি মীফম মনুংদা খন্নখি।
৪. দিফেন্স অমসুং সেক্যুরিতীগী লমদা মতেং পীনবা হেনগৎলক্লিবা অসি খঙজিল্লদুনা, নাকল অনিমক্না সমুদ্রগী শরুক্তা মতেং পীনবা হেনগৎহনবা হায়না য়ানখি। লুচিংবা অনিনা এক্সত্রিমিজম অমসুং তেরোরিজমগী অকিবশিং খন্নখি অমসুং মসিগী খুদোংচাদবা অসি থেংননবা পুন্না থবক তৌমিন্নবা হায়না য়ানখি।
৫. শান্তি, সেক্যুরিতী, তংদু-লৈতাবা অমসুং নুংঙাই-য়াইফবা পুরক্নবা মনীংতম্বা, অরোন-অথুপ লৈতবা অমসুং পুন্না চাউখৎমিন্নবা ইন্দো-পেসিফিক লমদম অমা লৈহন্নবা মখোয়না পায়খৎলিবশিং অদু লুচিংবা অনিনা থমখি। য়ুনাইতেদ নেসন্স কনভেন্সন ওন লো ওফ সী (য়ু.এন.সি.এল.ও.এস.) য়াওনা মালেমগী আইনশিংদা য়ুম্ফম ওইবা কাংলোন অমা শেমগৎনবা লুচিংবা অনিনা য়ানখি। মসিনা সাউথ চাইনা সীদা মনীংতম্না জহাজ চৎপা, মথক্ত ফ্লাইত পাইবা অমসুং ললোন-ইতিক চৎথবা হেনগৎহনগনি।
৬. ২০২০দা ভিয়েতনাম্না অসিয়ানগী চেয়রমেন ওইবা মতম অমসুং ২০২০-২১গী ওইনা লৈবাক অসিনা য়ু.এন.এস.সি.গী নন-পর্মনেন্ত মেম্বর ওইরিঙৈদা পুন্না থবক তৌমিন্ননবা ভারতনা শেম-শারিবা অদু প্রধান মন্ত্রী মোদীনা পাউদমখি।


text:
ন্যু অমসুং রিন্যুএবল মন্ত্রালয়
আই.এস.এ.না খ্বাইদগী নৌবা নেক্স জেনরেসন তেক্নোলোজী অসি মথং থাগী অহানবা ৱার্ল্দ সোলর তেক্নোলোজী সম্মিৎ অসিদা উৎলগনি
আই.এস.এ.গী মেম্বর ওইরিবা লৈবাকশিংগী মন্ত্রীশিং অমসুং মালেনগী লোয়শঙশিংনা শরুক য়াগদবা অসিদা প্রধান মন্ত্রী নরেন্দ্র মোদীনা থৌরম হৌদোক্কনি
কেন্দ্রগী পাৱর মন্ত্রীনা থৌরম অসিদা স্তেকহোল্দর পুম্নমক্না শরুক য়ানবা বর্তন তৌরি\
নোবেল লোরিএৎকী শকনায়রবা ৱাঙাংলোয় কয়া, দা স্তেনলে ৱিত্তিংহমদগী গ্লোবেল কোর্পরেসনশিংগী মকোক থোংবশিংনা ইন্নোবেসন, শেল চংদবা, অহোংবা সোলর তেক্নোলোজীশিংদা মীৎয়েং চংনবা ৱাফমশিং থমগনি
Posted On:
17 AUG 2020 6:51PM by PIB Imphal
আই.এস.এ. এসেমব্লীগী প্রসিদেন্ত অমসুং কেন্দ্রগী পাৱর অমসুং ন্যু এন্দ রিন্যুএবল ইনর্জী (আই/সি) অমসুং স্কিল দিবেলপমেন্ত এন্দ ওন্তপ্রিনোরশিপকী মিনিস্তর ওফ স্তেৎ, শ্রী আর কে সিংহনা সেপ্তেম্বর ০৮, ২০২০দা ভর্চ্যুল প্লেৎফোর্মদা আই.এস.এ.না শিনগদবা অহানবা ৱার্ল্দ সোলর তেক্নোলোজী সম্মিৎকী অকুপ্পা ৱারোলশিং ঙসি থমখি। থৌরম অসিগী পান্দমদি সোলর ইনর্জী হেন্না মপুং ফানা শীজিন্নবা ঙম্নবা হোৎনবদা মতেং ফংহনগদৌরিবা খ্বাইদগী নৌবা তেক্নোলোজীশিং লোয়ননা নেক্স জেনরেসন তেক্নোলোজীশিংদা মীৎয়েং চংনবনি। আই.এস.এ.না থৌরম অসিদা মালেমগী মফম কয়াদগী অইবশিংনা সোলর ইনর্জীগী মতাংদা মখোয়গী আর্তিকলশিং ফোঙবদা মতেং পাংনবা আই.এস.এ.জর্নেল ওন সোলর ইনর্জী (আই জোস) অসিসু হৌদোক্কনি। জর্নেল অসিগী আর্তিকলশিং অসি মালেমগী খঙহৈরবশিংনা রিভ্যু তৌগনি অমসুং আই.এস.এ.গী অচৌবা এন.এফ.পি.শিং (নেস্নেল ফোকেল পোইন্তশিং)গী অমসুং স্তার (সোলর তেক্নোলোজী এন্দ এপ্লিকেসন রিসোর্স সেন্তরশিং) সেন্তরশিংগী নেৎৱার্ক্কী খুত্থাংদা মেম্বর ওইরিবা লৈবাকশিংদা য়ৌহনগনি।
আই.এস.এ.গী রিজনশিংদগী মেম্বর ওইরিবা লৈবাকশিংগী মন্ত্রীশিং শরুক য়াগদবা অহানবা ৱার্ল্দ সোলর তেক্নোলোজী সম্মিৎ অসিদা প্রধান মন্ত্রী নরেন্দ্র মোদীনা থৌরম হৌদোকপগী ৱারোল পীগনি। সাইন্তিফিক রিসর্চ অমসুং দিবেলপমেন্তগী লমদগী মকোক থোংবা শকনায়রবশিং অমসুং সি.ই.ও.শিংগী কনক্লেব অমনা ইন্নোবেসন, শেল চংদবা, অহোংবা সোলর তেক্নোলোজীশিংদা মীৎয়েং চংনবা ৱাফমশিং থমগনি। হৌদোকপগী সেসন অসিদা মকোক থোংবা সরকারগী থৌ পুরিবশিং, গ্লোবেল কোর্পরেসনশিংগী মকোক থোংবশিং, ফাইনান্সিএল অমসুং মল্তিলেতরেল ইন্সতিত্যুসনশিং, সিবিল সোসাইতী, ফাউন্দেসনশিং অমসুং থিঙ্ক-তেঙ্কশিংনা শরুক য়াগনি।
নোবেল লোরিএৎ দা এম স্তেনলে ৱিত্তিংহমনা হৌদোকপগী থৌরম অসিদা মরু ওইবা ৱারোল পীগনি। দা এম স্তেনলে ৱিত্তিংহম অসি লিথিয়ম আইওন বেত্তরীশিং পুথোক্তুনা অওনবা পুরকখিবগীদমক ২০১৯দা কেমেস্ত্রীদা নোবেল প্রাইজকী মনা পীখি (জোন বি গুদেনোগ অমসুং অকিরা য়োশিনোগা পুন্না) মতুং তারকপা ওইনা সোলর তেক্নোলোজীশিং ইমপ্লিমেন্ত তৌবা অমসুং হেনগৎহনবগী লমদা মাংজিল থাদুনা চংশিল্লিবা মকোক থোংবা গ্লোবেল কোর্পরেসনশিংগী সি.ই.ও.শিংগা লোয়ননা কান্নরবা সেসন অমা পাঙথোক্কনি। মালেমগী সি.ই.ও.শিংগী সেসন অসিদা শরুক য়ারবা য়াই হায়না পান্নরিবা সি.ই.ও.শিং অদুদি: মিস্তর বরত্রান্দ পিকার্দ এফ.আর.এ.জি.এস., ফাউন্দর অমসুং চ্যেরমেন সোলর ইমপ্লস, স ফাউন্দেসন্স সুইজারলেন্দ; মিস্তর জীন-পাস্কল ত্রিকোইয়র, চ্যেরমেন অমসুং সি.ই.ও., সিনাইদর ইলেক্ত্রিক; মিস্তর ইরিক রোন্দোলৎ, চীফ একজিক্যুতিব ওফিসর, সিক্নিফাই। মশক নায়রবা কপর্পরেৎকী লুচিংবশিং অসিনা মখোয়গী পুন্সিগী মতাংদা ফোঙদোক্কনি অমসুং সাইন্তিফিক্কী ওইনা অচৌবা মায় পাকপশিং অমসুং ইন্নোবেসনশিং অসি করম্না মালেমগী শরুক পুম্নমক্তা পাকশন্না শীজিন্নবা য়ানবা ফংহনগদবগে হায়বগী মতাংদা মখোয়গী ৱাখল্লোনশিং ফোঙদোক্কনি।
থৌরম অসিদা তেক্নিকেল সেসন মরি য়াওগনি মসি শরুক য়ারিবশিংদা তোঙান তোঙানবা লোলশিং মদুদি ইংলিশ, স্পেনিশ, ফ্রেঞ্চ অমসুং অরাবিক্তা ফংহনগনি। মালেমগী পুম্বদগী মাংজিল থারিবা কম্পনীশিংনা অমসুং রিসর্চ ওর্গনাইজেসনশিংনা মখোয়গী লৌখৎলিবা থবক অদু সেসনশিং অসিদা পুথোক্তুনা উৎকনি অমসুং সোলর তেক্নোলোজীশিংগী কহবাইদগী নৌনা চৎনরিবশিংগী মতাংদসু ৱাফমশিং থমগনি।
সেসন-১: ভিজন ২০৩০ এন্স বিয়োন্দ: পি.ভ. তেক্নোলোজী দিবেলপমেন্তগী হৌজিক লৈরিবা ফীভম অমসুং মখোয়গী তুংলমচৎনা মালেম পুম্বগী অহানবা ইনর্জীগী হৌরকফম ওইনবা লম্বেলদা চংশিল্লি লোয়ননা পি.ভি তেক্নোলোজীশিংনা মালেমগী ইলেক্ত্রিসিতী অসিগী ৭০% পুথোক্লি।
সেসন-২: তুৱার্দস এ দিকারবোনাইজ গ্রিদ: পি.ভি মোদ্যুলশিং অমসুং স্তোরেজ তেক্নোলোজীশিং অসিগুম্বা মরু ওইবা মচাংকশিংগী ওইনা হন্দক্কী খ্বাইদগী অনৌবা কান্নবশিং (মপুং ফানা ওন্থোকপদা ফগৎলকপশিং অমসুং শেল চংবা হন্থরকপা)
সেসন-৩: দিসরপতিব সোলর তেক্নোলোজীস: করিগুম্বা লৈমায় অদু ৱাংখৎপ্রা, তাওদুনা থম্বরা নত্রগা রিসিদেন্সিএল অমসুং কম্মর্সিএলগী য়ুমথক্তা হাপ্পরা হায়বগী মতাংদা ওন-গ্রিদ এপ্লিকেসনশিং।
সেসন-৪: সোলর বিয়োন্দ দি পাৱর সেক্তর: মফম পুম্নমক্তা ইনর্জী ফংহন্নবা, পি.ভি অসি লেংনবা, শাগৎনবা, ইংথহন্নবা শীজিন্নবা অমসুং মহৌশাদা অকায়বা পীদবা ইন্দস্ত্রিএল প্রোসেসশিং চল্লাইনবা অমসুং ফ্যুল লোয়ননা ওফ-গ্রিদ এপ্লিকেসনশিং পুথোক্নবা অনৌবা এপ্লিকেসনশিং।
কেন্দ্রগী পাৱর অমসুং ন্যু এন্দ রিন্যুএবল ইনর্জী (আই/সি) অমসুং স্কিল দিবেলপমেন্ত এন্দ ওন্তপ্রিনোরশিপকী মিনিস্তর ওফ স্তেৎ অমসুং আই.এস.এ. এসেমব্লীগী প্রসিদেন্ত, শ্রী আর কে সিংহনা কর্তেন রাইজরদা মরু ওইবা ৱারোল পীরদুনা মহাক্না আই.এস.এ.না খ্বাইদগী অহানবা ৱার্ল্দ সোলর তেক্নোলোজী সম্মিৎ পুথোকপগীদমক থাগৎপা ফোঙদোকখি। থৌরম অসিনা পান্দম অসি ফংনবা হোৎনবদা মতেং ওইগনি অমসুং ইন্নোবেসনগী খুত্থাংদা মালেম পুম্বদা সোলর ইনর্জীগী মথৌ তাবা চাউখৎ থৌরাং পুরকপা ঙমহনগনি। মালেম পুম্বনা কোরোনাগী লায়চৎ অসি লান্থেংনবা হৌৎনরিবা মরু ওইরিবা তানফম অসিদা, ঐখোয়না পুন্না হোৎনরিবা অসিনা খুদোংথিবা অসি থেংনবদা মতেং পাংগনি অমসুং মফম পুম্নমক্তা ইলেক্ত্রিসিতী ফংহন্নবা পান্দম মায় পাকপদসু মতেং ওইরগনি। শ্রী সিংহনা কেনফরেন্স অসিদা স্তেকহোল্দর পুম্নমক্না শরু য়ানবা হায়খি।
ভারতকী এম্বেসী ওফ ফ্রাঞ্চ চার্জ দি’এফিয়র্স, মিস দানা পুরকারেসচুনা আই.এস.এ.না হোৎনরিবশিং অসিবু থাগৎখি অমসুং মহাক্না হায় “দিকার্বোনাইজ ওইবা মালেম অমা ওইহনবা হায়বা অসি ঐখোয় পুম্নমক্না মঙজরকপা মঙলান অমনি অমসুং সোলরনা মসি মঙফাওনহনবদা মরু ওইবা থৌদাং অমা লৌরগনি। অহানবা ৱার্ল্দ সোলর তেক্নোলোজী সম্মিৎ অসিনা অহোংমা মমলদা সোলর শীজিন্নবা হেনগৎহন্নবা তেক্নোলোজীশিং খঙদোকপদা মতেং পাংলগনি। ঐহাক্না আই.এস.এ.বু অফ-মঙ্গোম পীরি অমসুং খ্বাইদগী ফাবা ওইরক্নবা আশা তৌরি।”
দি.জি., আই.এ.এস., শ্রী উপেন্দ্র ত্রিপাথীনা মাগী ৱারোলদা হৌখিবা চহি খরা অসিদা তেক্নোলোজীগী থৌদাং অসি চাওনা অহোংবা লাক্লে অমসুং মীয়াম্না মমাংদা লৈরম্বা তেক্নোলোজীদগী তুংদা লাকপা তেক্নোলোজীনা হেন্না পাম্নবনা অহোংবা অসি মখা চত্থখিগনি। মখাতানা মেম্বর ওইরিবা লৈবাকশিংগী মরক্তা অমগা-অমগা মতেং পাংনবনা সোলর পি.ভি. রিভোলুসনগী য়ুম্বী ওইরি। আই.এস.এ.না য়ুমথোংশিং কয়াম লাপ্না তাবগে হায়বা থীদনা ইনোবেতিব অমসুং এফোর্দেবল তেক্নোলোজীশিং মাংদা পুরক্লগা য়ুমথোং খুদিং মৈ ঙালহনবগী মংলান অদু মংফাওনহনগদবনি। ৱার্ল্দ সোলর তেক্নোলোজী অসি মসিগী মায়কৈদা চৎনবা অহৌবা খোঙথাংনি।
এক্সন ওরিএন্তেদ ওর্গনাইজেসন অমা ওইরিবা আই.এ.এস.না তেক্নোলোজীগী মমল অমসুং ফাইনান্স হন্থন্দুনা ২০৩০দা মেম্বর ওইরিবা লৈবাকশিংদা সোলর ইনর্জী জি.দবল্যু. ১,০০০গী মথক্তা দিপ্লোয় তৌদুনা অমসুং য়ু.এস.দি. বিলিয়ন ১,০০০ সোলর পাৱরদা শিজিন্নবগী পান্দমশিং থম্লি। আই.এস .এ.না তেক্নোলোজী পাকশন্না ফংহনবা অমসুং দিবেলপ তৌবা, ইকনোমিক্স রিসোর্সশিং অমসুং স্তোরেজ তেক্নোলোজী দিবেলপ তৌবা, পাকশন্না পুথোকপা অমসুং ইনোবেসনগী ওইবা মপুং ফাবা ইকোসিস্তেম অমা ফংহন্নবা মীৎয়েং থম্লি। তেক্নোলোজীগী মমল হন্থবনা অহেনবা অচৌবা সোলর ইনর্জী প্রোগ্রামশিং লৌখৎপদা মতেং পাংলগনি। সোলর অসি এফোর্দেবল অমসুং রিলাইএবল ওইবা ইনর্জীগী হৌরকফমনি হায়না পল্লদুনা য়ুনিভর্সেল ইনর্জী এক্সেস গোল (এস.দি.জি. ৭) ফংহন্নবদা মায়পাক্না প্রোজেক্ত ইমপ্লিমেন্ত তৌবনা অচৌবা থৌদাং লৌগনি। আই.এস.এ.গী লৈবাক ৬৭ লৈ অদুগা আই.এস.এ.গী প্রো্গ্রাম তরুক লৈ মদুদি লৌউ-শিংউদা শিজিন্ননবা সোলর এপ্লিকেসনশিং, পাকশন্না শেল চংহন্দবা, মিনি গ্রিদশিং অমসুং সোলর রুফতোপশিং অমসুং সোলর ই-মোবিলিতী অমসুং স্তোরেজ অমসুং অচৌবা সোলার পার্কশিং। হৌজিক ফাওবদা আই.এ.এস.কী অপুনবা য়ু.এস.দি. বিলিয়ন ৫.৫কী সোলার প্রোজেক্তশিং পাইপলাইন্দা লৈরি অমসুং মেম্বর ওইবা লৈবাকশিংদা সোলর প্রোজেক্তশিংগী শেল থাদনবা হোৎনরি।
*****
(Release ID: 1647856)
Visitor Counter : 24


text:
প্রধান মন্ত্রী, শ্রী নরেন্দ্র মোদীনা ঙসি রসিয়ন ফেদরেসনগী প্রসিদেন্ত ঐচ. ই. মিস্তর ভ্লদিমির পুতিনগা তেলেফোন্দা ৱারী শানখ্রে।
লুচিংবশিংনা অফগানিস্তান্দা হৌজিক ওইরিবা ফিভম অমসুং মসিনা মফম অদুদা অমসুং মালেমদা থোকহল্লিবা চয়েৎনরিবশিংগী মতাংদা ৱা খন্নখি। মখোয়না থৌরাং কয়া অমা পায়খৎলিবা মরী অনিগী মরুওইবদা থম্লিবা মিৎয়েং ফোংদোক্নখি অমসুং মখোয়গী মকোক থোংবা ওফিসরশিংদা তৎতনা পাউ ফাওননবা হায়খি।
লুচিংবা অনিনা কোবিদ লায়চৎনা থেংনহল্লিবা অৱাবা অসিগী মথক্তা লৈবাক অনিগী মরক্তা ‘স্পেসিএল এন্দ প্রিবিলেদজ স্ত্রাতেজিক পার্তনর্শিপ’গী চংশিল্লিবা থবকশিংদা অপেনবা ফোংদোক্নখি। মখোয়না কোবিদ লায়চৎকী মায়োক্তা লান্থেংনবদা নাকন অনিগী ওইনা পীনরিবা মরী মরুওইনা ‘স্পুতনিক ভি.’ ভেক্সিন পীনবা অমসুং পুথোকপা অসিদা থাগৎপা ফোংদোক্নখি।
লুচিংবা অনিনা বি.আর.আই.সি.এস. সমিত, স্তেতকী এস.সি.ও.মকোকশিংগী ওইবা কাউন্সিলগী মীফম অমসুং ভারতনা ইস্তর্ন ইকোনোমিক ফোরুমদা শরুক য়াবা য়াওনা লাক্কদৌরিবা মল্তিলেতরেল এনগেজমেন্তগী মতাংদসু ৱারী শানখি।
প্রধান মন্ত্রীনা মথংগী বাইলেতরেল সমিত্তা প্রসিদেন্ত পুতিনবু ভারত্তা লাকপা ঙাইরি হায়না হায়খি। লুচিংবা অনিনা বাইলেতরেল অমসুং মালেমগী ইশু মরুওইনা অফগানিস্তানগী ফিভম অসিদা তৎতনা পাউ ফাওনবা হায়না য়ানখি।


text:
প্রধান মন্ত্রী, শ্রী নরেন্দ্র মোদীনা ঙসি ‘দিজিতেল ইন্দিয়া’না হৌদোকখিবা চহি তরুক মপুং ফারকপগী থৌরমদা, ভিদিও কনফরেন্সকী খুত্থাংদা দিজিতেল ইন্দিয়াগী বেনিফিসরীশিংগা উন্নখ্রে। ইলেক্ত্রোনিক্স অমসুং আই.তি.গী কেন্দ্রগী মন্ত্রী শ্রী রবি শঙ্কর প্রসাদ অমসুং এজুকেসনগী এম.ও.এস. শ্রী সঞ্জয় শামরাও ধোত্রেসু থৌরম অসিদী শরুক য়াখি।
থৌরম অদুদা ৱা ঙাংলদুনা, প্রধান মন্ত্রীনা হায় ভারতনা অনৌবা পুথোকপা অমসুং অনৌবশিং অসি পুথোকপগী য়াম্না থুনা চুশিনবগী হৈনবী লৈবা অসি পামনরক্লে। দিজিতেল ইন্দিয়া অসি ভারতকী ওইনা পাম্বৈ অমনি। দিজিতেল ইন্দিয়া অসি অত্মানির্ভর ভারতকী খুলায় অমনি। দিজিতেল ইন্দিয়া অসি ২১শুবা সেঞ্চুরীগী ভারতনা য়াম্না লিংবা অমা উৎথোরক্লি। প্রধান মন্ত্রীনা মহাক্কী লাইৱা মিনিমম গবর্নমেন্ত মেক্সিমম গবর্নান্স অসি ফোংদোরক্লি অমসুং মতৌ করম্না দিজিতেল ইন্দিয়ানা মীচম প্রজাদা সরকারগী মীয়ামগগী মরক্তা, সিস্তেম অমসুং ফেসিলিতী, অৱাবা মায়োক্নবা অমসুং পাম্বৈ অমা থিবা অসি হন্থহন্দুনা শক্তি লৈহল্লি। দিজিলোকরনা মতৌ করম্না মীওই মিলিয়ন কয়াদা মরুওইনা লায়চৎ মনুংদা মতেং পাংবগে হায়বা মহাক্না খুদম পীদুনা উৎখি। লৈবাক শিনবা থুংবা অসিগী স্কুলগী সর্তিফিকেতশিং, মেদিকেলগী চে-চাংশিং অমসুং অতৈ অরুবা সর্তিফিকেতশিং দিজিতেল ওইনা থম্মী। মহাক্না হায় মদুদি থবকশিং হায়বদি দ্রাবিং লাইসেন্স, বার্থ সর্তিফিকেত, ইলেক্ত্রিসিতীগী বিল থীবা, ঈশিংগী বিল থীবা, ইনকম তেক্স থীবা অসিনচিংবা অসি য়াম্না থুনা অমসুং কোম্না ফংহল্লি অমসুং খুঙ্গংশিংদা, ই কমন সর্বিস সেন্তরশিং (সি.এস.সি.)না মীয়ামদা মতেং পীরি। হায়রিবা দিজিতেল ইন্দিয়া অসিনা ৱান নেসন ৱান রাসন কার্দকী খোঙথাংশিং মপুং ফাহল্লি। মহাক্না সুপ্রীম কোর্ততা খোঙথাংশিং অসি মরী লৈনবা রাজ্য পুম্বদা হৌদোক্নবা খঙহল্লি।
প্রধান মন্ত্রীনা বেনিফিসরীশিংগী পুন্সিদা দিজিতেল ইন্দিয়ানা অহোংবা অমা পুরক্লিবা অসিদা অপেনবা ফোংদোকখ্রে। মহাক্না স্বানিধি স্কীমগী কান্নবা অমসুং মশাগী ওইবা সেক্যুরিতীগী অৱাৎপা লৈরিবশিং স্বামিতভা স্কীমনা অৱাবা কোকহল্লিবা অসি পনখি। মহাক্না রিমোৎ মেদিসিনগী ই-সঞ্জিবিনি স্কীমগী মতাংদা পনখি অমসুং হায়রিবা অসি নেস্নেল দিজিতেল হেলথ মিসনগী মখাদা মপুং ফানা পাংথোকপা প্লেতফোর্ম অমনি হায়না খঙহনখি।
প্রধান মন্ত্রীনা হায় কোরোনা মনুংদা ভারতনা দিজিতেলগী পাম্বৈশিং শিজিন্নখিবা অসি খন্ননিঙাইনি অমসুং ঙসিদি মালেম পুম্বনা পুক্নিং চিংশিল্লি। মালেমগী ওইনা খ্বায়দগী চাওবা দিজিতেল কন্তেক্ত ত্রেসিং এপ, আরোগ্যা সেতু অসিনা কোরোনানা নাহল্লগদবা কয়া অমদগী কনখি। মহাক্না মখা তানা হায় মদুদি লৈবাক কয়া অমনা ভেক্সিনেসনগীদমক লৈরিবা ভারতকী কোৱিন এপ অসি অপাম্বা উৎলক্লি। অসিদুম্বা ভেক্সিনেসনগী থৌওংগীদমক য়েংশিন্নবা খুলায় অমা লৈবা হায়বসি ঐখোয়গী তেক্নিকেলগী হৈ-শিংবগী খুদম্নি।
প্রধান মন্ত্রীনা হায় দিজিতেল ইন্দিয়া হায়বা অসি মীপুম খুদিংগী খুদোংচাবা অমনি, মীপুম খুদিংগা কান্নবা লৌফম্নি, ময়ামগী শরুক য়াফম্নি। দিজিতেল ইন্দিয়া হায়বা অসি সরকারগী সিস্তেমদা মীপুম খুদিংগী চংফম্নি। দিজিতেল ইন্দিয়া হায়বা অসি ময়েক শেংবা, নন-দিস্ক্রিমিনেতরী সিস্তেম অমসুং করপসনবু থুগাইবা অমনি। দিজিতেল ইন্দিয়া হায়বা অসি মতম, থবক অমসুং পৈশা মাংহন্দবা হায়বনি। দিজিতেল ইন্দিয়া হায়বা অসি য়াম্না থুনা কান্নবা পীবা, মপুং ফানা কান্নবা পীবনি। দিজিতেল ইন্দিয়া হায়বা অসি মিনিমম, গবর্নমেন্ত, মেক্সিমম গবর্নান্স হায়বনি।
প্রধান মন্ত্রীনা হায় মদুদি দিজিতেল ইন্দিয়ানা কোরোনা মতমদা লৈবাক অসিদা কেম্পেইন তৌবদা মতেং পাংই। চাওখৎলবা লৈবাকশিংনা মখোয়গী নাগরীকশিংদা লোকদাউন্না মরম ওইদুনা শেলগী তেংবাং পীবা ঙমদবা মতমদা, ভারতনা মীয়ামগী একাউন্দা হকথেংননা লুপা কোতি লিশিং কয়া অমা থাখি। দিজিতেল ত্রান্সেক্সন্না লৌমীগী পুন্সিদা অমুক্তা থোকখিদ্রিবা মওংদা অহোংবা পুরকখি। পি.এম.কিসান সামান নিধিগী মখাদা, লৌমীগী ইমুং কোতি ১০ হেনবগী বেঙ্ক একাউন্তা হকথেংননা লুপা কোতি লাখ ১.৩৫ হাপখি। দিজিতেল ইন্দিয়ানা ৱান নেসন, ৱান এম.এস.পি.গী মংলানসু মংফাওনরি।
প্রধান মন্ত্রীনা হায় দিজিতেল ইন্দিয়াগী ইনফ্রাস্ত্রকচরকীদমক য়াম্না পাক-চাওনা অমসুং অথুবদা মরুওইবা পীদুনা হোৎনরি। মহাক্না মখা তানা হায় মদুদি কমন সর্বিস সেন্তর লাখ ২.৫কী মখাদা মনুং হঞ্জিনবা মফমশিংদা ইন্তর্নেত য়ৌহল্লি। ভারত নেত স্কীমগী মখাদা, খুঙ্গংশিংদা ব্রোদবেন্দ ইন্তর্নেত য়ৌহন্নবা মিসন অমগী মখাদা থবক পায়খৎলি। পি.এম. ৱানিগী মখাদা, খুঙ্গংদা লৈবা নহারোলশিংদা হায়-স্পীদ (য়াম্না য়াংবা) ইন্তর্নেতগী হেন্না ফবা মথৌশিং পীনবা পায়খৎলি। লৈবাক শিনবা থুংনা মহৈরোয়শিংনা লৈবা ঙম্বা তেব্লেতশিং অমসুং দিজিতেল দিবাইজশিং পীরি। পান্দম অসি ফংননবা কম্পনীশিংদা সবসিদী কয়া অমা পীরি। হৌখিবা চহি ৬-৭ অসিদা দিজিতেল ইন্দিয়াগী ওইনা, স্কীম কয়াগী মখাদা লুপা কোতি লাখ ১৭ লোম বেনিফিসরীশিংগী বেঙ্ক একাউন্দা চংহনখি।
প্রধান মন্ত্রীনা হায় হন্দক্কী চহি ১০ অসি দিজিতেল তেক্নোলোজীদা ভারত অসি য়াম্না খুমাং চাওশিল্লে, ভারত অসি মালেমগী ওইবা দিজিতেল ইকোনোমীদা শরুক য়াবা ঙম্লে। ৫.জি. তেক্নোলোজী অসিনা মালেম অসিদা য়াম্না শাথিনা অহোংবা অমা পুরক্লগনি অমসুং ভারতনা মদুগীদমক শেম-শাদুনা লৈরি। মহাক্না থাজৈ মদুদি নহাশিংনা দিজিতেলগী শক্তিগী মতেংনা অনৌবা মফম অমদা য়ৌবা ঙম্লগনি। হায়রিশিং অসিনা হন্দক্কী দিকেৎ অসি ‘ইন্দিয়াগী দিকেৎ’ ওইহনবদা মতেং ওইরগনি।
প্রধান মন্ত্রীগা উনবদা উত্তর প্রদেশতকী বালরামপুরদগী মিস সুহানি সাহু কৌবা মহৈরোয় অমনা মহাক্না দিক্সা এপ থেংরকখিবগী মতাংদা পাউদমখি অমসুং লোকদাউন্দ মনুংদা মহাক্কী মহৈ-তম্বদা য়াম্না কান্নখি হায়না পাউদমখি। মহারাস্ত্রগী হিঙ্গোলিদগী শ্রী প্রলাদ বোরঘাদনা ই-নাম এপ্না মহাকপু ত্রান্সপোর্তেসন্দা অহোংবা অমসুং শেল কনবা ঙম্বগী মতাংদা পাউদমখি। নেপালগী ঙমখৈ মনাক্তা লৈবা বিহারগী খুঙ্গং অমা ওইরিবা নোংচুপ চম্পরন্দগী শ্রী শুবম কুমারনা মতৌ করম্না মহাক্না ই-সঞ্জিবানি এপ খুত্থাংদা লখনৌ চৎতনা মহাক্কী মবোকপু দোক্তরগী পাউতাংক ফংহনখি হায়না পাউদমখি। লখনৌদগী দাঃ ভুপেন্দর সিংহনা ই-সঞ্জিবানি এপ খুত্থাংদা পাউতাক পীবা অসি এপ অসিগী খুত্থাংদা লাম্না লায়বা অমনি হায়না পাউদমখি। প্রধান মন্ত্রীনা মহাকপু দোক্তরগী নুমিৎতা য়াইফ পাউজেল পীখি অমসুং মতুং তাবদা হেন্না ফবা ই-সঞ্জিবানি এপকী খুদোংচাবা ফংহনগনি হায়না ৱাশক পীখি।
উত্তর প্রদেশকী, বরানাসীদগী মিস অনুপামা দুবেনা মহিলা ই-হাতকী খুত্থাংদা নাৎকী ওইবা সারীশিং য়োনবগী থেংনবশিং পাউদমখি অমসুং লোয়ননা মহাক্না মতৌ করম্না খ্বায়দগী নৌরবা দিজিতেল পেদ শিজিন্নবা অমসুং সারী অসি দিজাইন তৌননবা স্তাইলুস শিজিন্নবগী মরমদা পাউদমখি। হৌজিক্না উত্তরাখন্দগী দেহরাদুন্দা লৈবা কোইনা চৎপা থবক শুবা শ্রী হরি রাম্না ৱান নেসন ৱান রাসনগী খুত্থাংদা লায়না রাসনশিং ফংবগী নুঙাইবা ফোংদোকখি। হিমাচল প্রদেশকী, ধরমপুরদগী শ্রী মেহর দত্ত শর্ম্মনা মতৌ করম্না কমন সর্বিস সেন্তরগী ই-স্তোরদা মনাক নকপা সহরশিংদা চৎতনা পোৎ-চৈশিং লৈবগী থেংনরকপশিং পাউদমখি। মধ্য প্রদেশকী উজেন্দগী লম্বী নাকন্দা পোৎ য়োনবা শ্রীমতি নাজমিন সাহনা মতৌ করম্না পি.এম. স্বানিদি য়োজনানা লায়চৎ মতুংদা শেলগী তেংবাং ফংখি হায়না পাউদমখি। মেঘালায়াদগী কে.পি.ও. এমপ্লোয়ি অমা ওইরিবা শ্রীমতি ৱাম্দামাফি সৈমলিনা হায় মদুদি মহাক্না ইন্দিয়া বি.পি.ও.স্কীম অসি কোবিদ-১৯ লায়চৎ মনুংদা মহাক্কী থবক্তা য়াম্না নুংনাংদবা ঙম্মী হায়না নুঙাইবা ফোংদোকখি।
देश में आज एक तरफ इनोवेशन का जूनून है तो दूसरी तरफ उन Innovations को तेजी से adopt करने का जज़्बा भी है।— PMO India (@PMOIndia) July 1, 2021
इसलिए,
डिजिटल इंडिया, भारत का संकल्प है।
डिजिटल इंडिया, आत्मनिर्भर भारत की साधना है,
डिजिटल इंडिया, 21वीं सदी में सशक्त होते भारत का जयघोष है: PM @narendramodi
ड्राइविंग लाइसेंस हो, बर्थ सर्टिफिकेट हो, बिजली का बिल भरना हो, पानी का बिल भरना हो, इनकम टैक्स रिटर्न भरना हो, इस तरह के अनेक कामों के लिए अब प्रक्रियाएं डिजिटल इंडिया की मदद से बहुत आसान, बहुत तेज हुई है।— PMO India (@PMOIndia) July 1, 2021
और गांवों में तो ये सब, अब अपने घर के पास CSC सेंटर में भी हो रहा है: PM
टीकाकरण के लिए भारत के COWIN app में भी अनेकों देशों ने दिलचस्पी दिखाई है।— PMO India (@PMOIndia) July 1, 2021
वैक्सीनेशन की प्रक्रिया के लिए ऐसा Monitoring tool होना हमारी तकनीकी कुशलता का प्रमाण है: PM @narendramodi
इस कोरोना काल में जो डिजिटल सोल्यूशंस भारत ने तैयार किए हैं, वो आज पूरी दुनिया में चर्चा और आकर्षण का विषय हैं।— PMO India (@PMOIndia) July 1, 2021
दुनिया के सबसे बड़े डिजिटल Contact Tracing app में से एक, आरोग्य सेतु का कोरोना संक्रमण को रोकने में बहुत मदद मिली है: PM @narendramodi
डिजिटल इंडिया यानि समय, श्रम और धन की बचत।— PMO India (@PMOIndia) July 1, 2021
डिजिटल इंडिया यानि तेज़ी से लाभ, पूरा लाभ।
डिजिटल इंडिया यानि मिनिमम गवर्नमेंट, मैक्सिम गवर्नेंस: PM @narendramodi
डिजिटल इंडिया यानि सबको अवसर, सबको सुविधा, सबकी भागीदारी।— PMO India (@PMOIndia) July 1, 2021
डिजिटल इंडिया यानि सरकारी तंत्र तक सबकी पहुंच।
डिजिटल इंडिया यानि पारदर्शी, भेदभाव रहित व्यवस्था और भ्रष्टाचार पर चोट: PM @narendramodi
कोरोना काल में डिजिटल इंडिया अभियान देश के कितना काम आया है, ये भी हम सभी ने देखा है।— PMO India (@PMOIndia) July 1, 2021
जिस समय बड़े-बड़े समृद्ध देश, लॉकडाउन के कारण अपने नागरिकों को सहायता राशि नहीं भेज पा रहे थे, भारत हजारों करोड़ रुपए, सीधे लोगों के बैंक खातों में भेज रहा था: PM @narendramodi
किसानों के जीवन में भी डिजिटल लेनदेन से अभूतपूर्व परिवर्तन आया है।— PMO India (@PMOIndia) July 1, 2021
पीएम किसान सम्मान निधि के तहत 10 करोड़ से ज्यादा किसान परिवारों को 1 लाख 35 करोड़ रुपए सीधे बैंक अकाउंट में जमा किए गए हैं।
डिजिटल इंडिया ने वन नेशन, वन MSP की भावना को भी साकार किया है: PM @narendramodi
ये दशक, डिजिटल टेक्नॉलॉजी में भारत की क्षमताओं को, ग्लोबल डिजिटल इकॉनॉमी में भारत की हिस्सेदारी को बहुत ज्यादा बढ़ाने वाला है।— PMO India (@PMOIndia) July 1, 2021
इसलिए बड़े-बड़े एक्सपर्ट्स इस दशक को 'India’s Techade' के रूप में देख रहे हैं: PM @narendramodi


text:
ওজা সাপম বল্লভনা লৈখিদবদা দি মণিপুরী লিটারেরী ফোরাম আসামনা অৱাবা ফোংদোকখ্রে। জনুৱারীগী তাং ৭, ২০২০ লৈবাকপোকপা নুমিত্তা বাঁশকান্দি জুনিয়র কোলেজতা ফমখিবা ফোরামগী প্রেসিডেন্ট য়ুম্নাম নদিয়াচান্দনা মীফম মপু ওইদুনা অৱাবা ফোংদোকপগী মীফম অমা পাঙথোকখি। শ্রী সাপম বল্লভ ১৯৪৪ইং দা পালারবন্দা পোকখি। মহাক ২০০২ ইংদা কোরোইকান্দি হাইস্কুলদগী হেডমাস্তার ওইনা থবক্তগী পোত্থাখি। মণিপুরী লিটারেরী ফোরাম আসাম অমসুং আসাম মণিপুরী সাহিত্য পরিষদ বাঁশকান্দি মছাগী প্রেসিদেন্ট ওইরম্মী। মহাকনা ইরম্বা উপন্যাস "পন্থুং" অমসুং ৱারীমচা "শকখঙদ্রবী ইচেমদো" শীংথাবা য়াই। মীফম অদুদা ক্ষেত্রীময়ুম নবীন, ৱাহেংবম হরিমোহন, কোন্থৌজম মাঙ্গোনজাও, নাওরেম মনিন্দ্র, আহমেদ চৌধুরী, চোংথাম গৌরসিং, থোকচোম ইবোতোম্বী, হুইরেম ইবুংহল, হুইরেম বাবাতন, য়ুম্নাম নদিয়াচান্দ নচিংবা মীওইশিংনা লৈখিদ্রবনা হিংলিঙৈদা তৌরম্বা থবক থৌরমশিংগী মতাংদা ৱা ঙাংখি। থৌরমগী অরোইবদা লৈখিদ্রবগী থৱায়না লাইরমলেন্দা ইংনা চীক্না লৈরুনবা মিনিত অমা তুমিন্না লৈদুনা তাইবঙ মপুগী মফমদা থৌনিজখি। পনবা য়াই, শ্রী সাপম বল্লভ হৌখিবা ২০১৯ ইংগী দিসেম্বরগী তাং ৩০ দা মশাগী ময়ুম পালারবন্দদা তাইবঙ থাদোকখি। লৈখিদবা মতমদা মশাগী চহি ৭৯ শুখি।
-----------------------------------------------------------
Get latest News Updates Please Download our Android app CLICK HERE
To Subscribe our YouTube Channel CLICK HERE
------------------------------------------------------------


text:
হকশেল অমসুং য়াইফ-য়ুম্বাল মন্ত্রালয়
নেস্নেল সেন্তর ফোর দিজিজ কন্ত্রোল (এন.সি.দি.সি.), এম.ও.ঐচ.এফ.দবল্যু.না জুন ২০২০দা দিল্লীদা সেরো-প্রিবলেন্স স্তদী পাংথোকখ্রে
Posted On:
21 JUL 2020 12:17PM by PIB Imphal
হকশেল অমসুং য়াইফ য়ুম্বাল মন্ত্রালয় (এম.ও.ঐচ.এফ.দবল্যু.)না দিল্লীদা সেরো-সর্বেলিএন্স স্তদী অমা হৌদোকখ্রে।
মসিগী স্তদী অসি নেস্নেল সেন্তর ফোর দিজিজ কন্ত্রোল (এন.সি.দি.সি.)না দিল্লীগী নেস্নেল কেপিতেল তেরিতরীগী সরকারগা খুৎশম্নদুনা পাক চাউবা মলতি-স্তেজ সেমপ্লিং স্তদী দিজাইন অমগী তুংদা পাংথোকখিবনি।
স্তদী অসি জুন ২৭, ২০২০দগী জুলাই ১০, ২০২০ ফাওবা পাংথোকখি।
দিল্লীগী জিলা ১১গী ওইনা সর্বে তিম অমমম শেমখি। খনগৎলবা মীওইশিংদগী মশাগী অয়াবা লৌরবা মতুংদা ঈগী শেম্পল লৌখি অমসুং মখোয়গী সেরাশিং অসি ইন্দিয়ন কাউন্সিল ফোর মেদিকেল রিসর্চ (আই.সি.এম.আর.)না অয়াবা পীরবা কোবিদ কবচ এলাইজা শিজিন্নদুনা আই.জি.জি. এন্তিবোদিশিং অমসুং শোকহনবা য়াওবরা হায়বগী চাংয়েং তৌখি। মসিগী চাংয়েং অসিনা লৈবাক অসিদা এলাইজা তেস্তিং শিজিন্নদুনা পাংথোকপা খ্বাইদগী চাউবা সেরো-প্রিবলেন্স স্তদীনি।
লেবকী স্তেন্দর্দকী মতুং ইন্না সেম্পল ২১,৩৮৭ লৌখৎত্তুনা চাংয়েং তৌখি। তেস্ত তৌখিবা অসিনা মীয়ামগী ওইবা মীশিংদা এন্তিবোদিশিং য়াওবা খংদোকপদা তেংবাংখি। মসিগী তেস্তশিং অসি লাইওং খংদোক্নবা পাংথোকপা নত্তে তৌবতবু মসিনা পোজিতিব ওইবা মীওইশিংদা মমাংদা সারসকোভ-২না শোকহনখিবগী ৱারোল খংহনবা ঙম্মি।
মতম মতমগী ওইনা এন্তিবোদী তেস্ত তৌবা, হায়বদি সেরো-সর্বেলিএন্স তৌবা, অসিনা মতম মতমগী ওইনা লায়চৎ শন্দোকপগী মওং নৈনবদা মরু ওইবা ৱারোল কয়া পীবা ঙম্মি।
সেরো-প্রিবলেন্স তৌখিবা অসিনা দিল্লী পুম্বগী ওইনা চাংচত্তা ফংবা আই.জি.জি. এন্তিবোদী অসি ২৩.৪৮%নি হায়বা উৎলি। স্তদী অসিনা মহিক লৈবা মীওই কয়া অমা সিম্পতম উত্তে হায়বা তাক্লি। মসিনা মখাদা পীরিবশিং অসি তাকইঃ
১) লায়চৎ অসিনা থা তরুক চংশিল্লকপা অসিদা মী য়াম্না কুংনা তাবা মফম কয়া লৈবা দিল্লীগী মীওই ২৩.৪৮% খক্তমক শোকহল্লি। খুদক্তা লোকদাউন তৌখিবা, নিংথিজনা কন্তেন্মেন্ত তৌবা অমসুং কন্তেক্ত ত্রেসিং অমসুং ত্রেক্কিং তৌবগী সরকারনা পায়খৎখিবা অতম্নবা থবকশিং অমসুং মীয়াম্না কোবিদকা মরী লৈনবা শাজৎশিং ইনখিবা অদুগী মরম্না হায়রিবা অসি ওইহনবা ঙম্লিবনি।
২) তৌবতবু, মীশিং অসিগী য়াম্লবা মীয়াম অমদি লায়না অসিনা শোকহনবা য়ানা লৈরি। মরম মদুনা হৌজিক চত্থরিবা মওং অসিদা কন্তেন্মেন্ত তৌবগী থৌওংশিং অসি মখা চত্থগদবনি। অমগা অমগা লাপ্ননা লৈবা, ফেস্ক মাস্ক নত্ত্রগা কবর শিজিন্ননবা, হেন্দ হাইজিন তৌবা, লোক খুবদা চেকশিন থৌরাং লৌখৎপা অমসুং মীয়াম তিনবা মফমদা চত্তবনচিংবা নন-ফার্মাকোলোজিকেল ওইবা থৌওংশিং অসি মখা তানা চত্থগদবনি।
***
(Release ID: 1640269)
Visitor Counter : 40


text:
ঙাকশেল মন্ত্রালয়
বজেৎ ২০২১-২২
চাদা ১৯গী চাংদা কেপিতেল আউতলে হেনগৎলকপা অসিনা দিফেন্স মোদর্নাইজেসনদা ইতিহাসিক ওইরবা মওং অমদা কান্নবা পীরগনি;
দিফেন্স বজেৎ অসি লুপা কোতি লাখ ৪.৭৮দা হেনগৎলকপা অসিগীদমক রক্সা মন্ত্রীনা প্রধান মন্ত্রী অমসুং শেল-থুমগী মন্ত্রীবু থাগৎখ্রে
Posted On:
01 FEB 2021 4:10PM by PIB Imphal
২০২১গী ফেব্রুৱারী ১দা পার্লিয়ামেন্তদা শেল-থুমগী মন্ত্রী শ্রমতি নির্মলা সিথারমন্না পুথোকখিবা ২০২১-২২ ফাইনান্সিয়েল চহী অসিগী য়ুনিয়ন বজেৎ অসিনা দিফেন্স কেপিতেল আউতলে অসি চাদা ১৮.৭৫ হেনগৎহন্দুনা দিফেন্স মোদর্নাইজেসন্দা অচৌবা ইতিহাসিক্কী ওইরবা শাফু অমা পীখ্রে৷
২০২১-২২ ফাইনান্সিয়েল চহী অসিগী ওইনা দিফেন্স এলোকেসন বজেৎ অসি লুপা কোতি ৪,৭৮,১৯৫.৬২দা হেনগৎখ্রে৷ ২০২১-২২ ফাইনান্সিয়েল চহী অসিগী ওইনা পেন্সন য়াওদনা দিফেন্স মন্ত্রালয়গী মখাদা দিফেন্স সর্ভিসশিং অমসুং অতোপ্পা ওর্গনাইজেসনশিং/দিপার্তমেন্তশিং অসিগীদমক থাদরিবা অপুনবা শেনফম অসি লুপা কোতি ৩,৬২,৩৪৫.৬২নি, হায়রিবা শেনফম অসি ২০২০-২১ এফ.ৱাই. চহী অসিদা থাদখিবা শেনফম অদুগী লুপা কোতি ২৪,৭৯২.৬২ হেন্না ৱাংই৷
আর্ম ফোর্সেস মোদর্নাইজেসন তৌবগী অমসুং ইনফ্রাস্ত্রকচর দিভেলপমেন্তগীদমক থাদখিবা শেনফম অসি য়াম্না চাওনা হেনগৎখ্রে৷ এফ.ৱাই. ২০২১-২২দা থাদরিবা শেনফম লুপা কোতি ১,৩৫,০৬০.৭২ অসিনা এফ.ৱাই. ২০২০-২১ অসিদগী চাদা ১৮.৭৫ হেন্না ৱাংবা হেল্লি অমসুং এফ.ৱাই. ২০১৯-২০ অসিদগীনা চাদা ৩০.৬২ হেন্না ৱাংবা হেল্লি৷ মসিনা হৌখিবা চহী ১৫ অসিদা দিফেন্সতা থাদখিবা শেনফমশিং অসিগী মনুংদা খ্বাইদগী ৱাংবনি৷
ওপরেসন তৌবদা নন-সেলরী রেভিন্যুগী মখাদা শিজিন্নখিবা শেনফম অসি লুপা কোতি ৫৪,৬২৪.৬৭ য়ৌনা হেনগৎখ্রে৷ মসি এফ.ৱাই. ২০২০-২১ অসিগা য়েংনবদা চাদা ৬ হেন্না হেনগৎলকখ্রে৷
দি.আর.দি.ও.গীদমক থাদখিবা কেপিতেল এলোকেসন অসি লুপা কোতি ১১,৩৭৫.৫০ য়ৌনা হেনগৎখ্রে৷ মসি ২০২০-২১ চহী অসিদগী চাদা ৮ হেন্না ৱাংবা হেল্লি অমসুং ২০১৯-২০ অসিদগীনা চাদা ৮.৫ হেন্না ৱাংবা হেল্লি৷ বোর্দর রোদস ওর্গনাইজেসন(বি.আর.ও.)গীদমক কাইথখিবা শেনফম অসি লুপা কোতি ৬০০৪.০৮ য়ৌনা হেনগৎখ্রে অমসুং মসি এফ.ৱাই ২০২০-২১ অসিদগী চাদা ৭.৪৮ হেন্না ৱাংবা হেল্লি অমসুং এফ.ৱাই. ২০১৯-২০ অসিদগীনা চাদা ১৪.৪৯ হেন্না ৱাংবা হেল্লি৷
ফাইনান্সিয়েল চহী ২০২১-২২(এফ.ৱাই ২১-২২) অসিগী ওইনা কেপিতেল এক্সপেন্দিচরগী শেনপম লুপা কোতি ১.৩৫ য়াওনা দিপেন্স বজেৎ অসি লুপা কোতি লাখ ৪.৭৮ য়ৌনা হেনগৎলকখিবা অসিগীদমক রক্সা মন্ত্রী স্রী রাজনাথ সিংহনা প্রধান মন্ত্রী স্রী নরেন্দ্র মোদী অমসুং শেল-থুমগী মন্ত্রী শ্রীমতি নির্মলা সিথরমনবু থাগৎপা ফোংদোকখ্রে৷ মসি দিফেন্স কেপিতেল এক্সপেন্দিচরদা চাদা ১৯গী চাংদা হেনগৎলকখ্রে৷ হৌখিবা চহী ১৫ অসিদা মসিনা দিফেন্সতা থাদখিবা শেনফমশিং অসিগী মনুংদা খ্বাইদগী ৱাংবা ওইরি৷
শ্রী রাজনাথ সিংহনা ত্বীত কয়ামরোম তৌদুনা অসুম্না ফোংদোকখ্রে, “ভারতকী লৌমীশিং, লৌউ-শিংউবা, ইনপ্রাস্ত্রকচর অমসুং হ্যুমেন রিসোর্চকী রিইনবিগো রেসন অসিদা মতেং পাংনবা তোঙান তোঙানবা অনৌবা পোলিসীশিং অমসুং প্রোগ্রামশিংসু লাওথোকখ্রে৷ বজেৎ অসিনা লৈবাক অসিদা অনৌবা সাইনিক স্কুল ১০০ হাংদোক্নবা থাংগৎলকখিবা প্রপোজেল অসি ঐ ঙকপা ফাওই৷” হায়রিবা স্কুলশিং অসি রাজ্যশিং, নন-গভর্মেন্ত ওর্গনাইজেসনশিং(এন.জি.ও.শিং) অমসুং প্রাইভেৎ ইন্সতিত্যুসনশিং অসিগা খুৎশম্নরগা শেমগৎলগনি৷
******
(Release ID: 1694323)
Visitor Counter : 51


text:
প্রধানমন্ত্রীগী লোইশঙ
প্রধান মন্ত্রীনা ৩৫শুবা প্রাগতি উন্নবগী চেয়র লৌখ্রে
Posted On:
27 JAN 2021 8:24PM by PIB Imphal
প্রধান মন্ত্রী শ্রী নরেন্দ্র মোদীনা ঙসি প্রাগতিগী ৩৫শুবা ইদিসনগী চেয়র লৌখ্রে, মাংজৌননা তৌবা থবক্কী লৈঙাক অমসুং মতম চানা শিজিন্নবগী আই.তি.সি.দা বেজ তৌবা মল্তি-মোদাল প্লেতফোর্ম অসিদা সেন্ত্রেল অমসুং স্তেত য়াওরি।
মিতিং অসিদা, এজেন্দা আইতেম তরা, প্রোজেক্ত মাপল অমসুং প্রোগ্রাম অমা য়াওনা হন্না অমুক য়েংননবা লৌখৎলি। প্রোজেক্ত মাপল অসিগী মনুংদা, প্রোজেক্ত অহুম অমদি রেলৱে মিনিস্ত্রীদগীনি, অহুম অমনা ওম.ও.আর.তি.ঐচ.তগী অমসুং প্রোজেক্ত অমানা দি.পি.আই.আই.তি., পাৱর মিনিস্ত্রী অমসুং এক্সতর্নেল এফিয়র্স মিনিস্ত্রীদগীনি। মসিগী প্রোজেক্ত মাপল অসিগী শেনফম অসি মথং-মথং হেনগৎতুনা লুপা করোর ৫৪,৬৭৫ স্তেত ১৫গী ওইনা পীরি মখোয় অদুদি – ওরিশা,কর্নাতকা, আন্ধ্রা প্রদেশ, মহারাস্ত্রা, ছত্তিসগর, পঞ্জাব, ঝরখন্দ, বিহার, তেলঙ্গানা, রাজস্থান, গুজরাত, ৱেস্ত বেঙ্গাল, হারিয়ানা, উত্তরাখন্দ অমসুং উত্তর প্রদেশনি।
উন্নবা মনুং অসিদা প্রধান মন্ত্রীনা প্রধান মন্ত্রী ভারতিয়া জন ঔশাধি পারিয়োজনাশু য়েংশিনখি।
প্রধান মন্ত্রীনা ওফিসিএলশিংদা চিৎথদুনা লৈহৌবা ইনফ্রাস্ত্রকচর প্রোজেক্তশিং অসি য়াম্না অথুবা মতমদা ৱারেপ লৌনবা শিন্নখি। মহাক্না ফার্মাসিয়ুতিকেল দিপার্তমেন্ত অমসুং স্তেত অমসুং য়ু.তি.শিংবু প্রধান মন্ত্রীনা প্রধান মন্ত্রী ভারতিয়া জন ঔশাধি পারিয়োজনা অসি পাক শন্না মীয়ামদা পাউজেল পীনবা অমসুং মসিবু হেন্না মথৌ পাংথোক্নবা তেক্নোলোজি শিজিন্নবা পুক্নিং থৌগৎখি।
৩৪শুবা প্রাগতিগী ইদিসন মিতিং ফাওবদা, প্রোজেক্ত ২৮৩ শেল ওইনা অপুনবা লুপা লাখ করোর ১৩.১৪ হন্না পীখ্রে।
*****
(Release ID: 1692843)
Visitor Counter : 31
Read this release in:
English
,
Hindi
,
Tamil
,
Telugu
,
Assamese
,
Urdu
,
Marathi
,
Bengali
,
Punjabi
,
Gujarati
,
Odia
,
Kannada
,
Malayalam


text:
ঙসি (জুলাই ৩০) অয়ুক পুং ১০ দা আসামগী এন.আর.সি. গী ফাইনেল দ্রাফ্ট ফোঙলে। এনআরসি এপ্…
মণিপুরী ঠিয়েতর সেন্টর অসামনা শিল্লাংদুনা মপান মণিপুরগী মণিপুরী ঠিয়েতরনা চহী চাম শু…
ঙসি (জুলাই ৩০) ফোঙগদৌরিবা এনআরসিগী ফাইনেল দ্রাফ্ট অসিদা কাছার জিলাদগী মীওই লাখ অনি…
বরাক তম্পাক্কী খোমজিনবা পাউ ২৮ - ০৭ - ২০১৮ জিরিবামদা থোকখিবা ইরাংদা পুলিস…
Here are the five ways one can check if his or her name is there in the final dra…
ঙসি জুলাইগী তাং ২৭ পূর্ণিমা নুমিত্তা চহী-চা (২০০১-২১০০) অসিগী খ্বাইদগী শাংনা পুং …
Hmarkhawlien, July 22: Assam Govt LP Teacher Mr. Jonathan Vaiphei, who has been work…


text:
কন্টেক অজ
মসিগী ৱেবসাইট অসি নেসনেল ইনফোর্মেটিক সেন্টরনা ডিজাইন্ড অমসুং ডিভলপ তৌদুনা শেমগৎপনি অমসুং উখ্রূল ডিষ্ট্রিক এডমিনেসন অসিনা মনুংগী ৱারোলশিং ঙাক-শেনদুনা থমবনি। ৱেবসাইট অসিগী মরমদা নংনা খংনিংবা লৈরবদি ৱেব ইনফোর্মেসন মেনেজর, mnukr[at]nic[dot]in দা মেল ইবিরকউ। ফীডবেক্কী সেকসন অসিদা ফীডবেক য়াওরিবাসিগী মরি লৈনবা ডিজাইন্ নত্রগা টেক্নোলোজিগী মতাংদা ইবিরকউ। মখাগী এদ্রেস অসিদা নংনা ঐখোয়গা কন্টেক তৌবা য়াগনি।
ৱেব ইনফোর্মেসন মেনেজর, Ukhrul.nic.in
ইস্ট-ব্লোক, ২শুবা ফ্লোর
মিনি-সেক্রিটরিএট, ঊখ্রূল – ৭৯৫১৪২


text:
ফুদ প্রোসেসিং ইন্দস্ত্রীজ মন্ত্রালয়
জোরম মেগা ফুদ পার্কনা মীওই ৫০০০দা থবক পীগদৌরি অমসুং লৌমী ২৫০০০দা কান্নবা ফংহনলগনিঃ হর্সিমরৎ কৌর বাদল
মিজোরমগী অহানবা এম.এফ.পি.না লুপা কোতি ২৫০গী অহেনবা ইনবেস্তমেন্ত থাদগদৌরি
এম.ও.এফ.পি.আই.না শৌগৎপা প্রোজেক্ত ৮৮ অৱাং নোংপোক লমদমদা থাদখ্রে
Posted On:
20 JUL 2020 2:37PM by PIB Imphal
জোরম মেগা ফুদ পার্ক (এম.এফ.পি.)না মীওই ৫,০০০দা হকথেংননা অমসুং নাকোইননা থবক পীগদৌরি অমসুং মসিনা সি.পি.সি. (কোর প্রোসেসিং সেন্তর) অমসুং পি.পি.সি. (প্রাইমরী প্রোসেসিং সেন্তর) কেৎচমেন্ত এরিয়াশিংদা লৌমী ২৫,০০০দা কান্নবা ফংহল্লগনি হায়না এফ.পি.আই.গী কেন্দ্রগী মন্ত্রী হর্সিমরৎ কৌর বাদলনা ফোংদোকখ্রে। মিজোরমদা লৈবা জোরম মেগা ফুদ পার্ক ভর্চুএল ওইনা হৌদোকপগী থৌরমদুদা ৱা ঙাংলদুনা শ্রীমতি বাদলনা হায়খি মদুদি পার্ক অসিনা মফম অসিদা লৈবা ফুদ প্রোসেসিং য়ুনিৎ ৩০ মুক্তা লুপা কোতি ২৫০গী অহেনবা ইনভেস্তমেন্ত পীগনি অমসুং মসিনা চহী খুদিংগী ঐনা লুপা কোতি ৪৫০-৫০০ ফাওবগী তর্ন ওবর লাক্কনি। শ্রীমতি হর্সিমরৎ কৌর বাদলনা জোরম মেগা ফুদ পার্ক অসি হৌদোকখি অমসুং অৱাং নোংপোক লমদম চাউখৎ থৌরাংগী কেন্দ্রগী মন্ত্রী দা. জিতেন্দ্র সিংহ, মিজোরমগী চীফ সেক্রেতরী শ্রী লনুনমাৱিয়া চুৱাঙ্গো, মিজোরমগী কম্মর্স অমসুং ইন্দস্ত্রীগী মন্ত্রী দা. আর. লালথাংলিয়ানা, মিজোরমগী পি.এন্দ.ইগী মন্ত্রী শ্রী আর. লালজির্লিয়ানা, লোক সভাগী পার্লিয়মেন্তকী মেম্বর শ্রী সি. লালরোসঙ্গা, অমসুং শক্নাইরবা কয়াসু ভর্চুএল ওইবা থৌরমদুদা শরুক য়াখি।
ফুদ প্রোসেসিং ইন্দস্ত্রীগী কেন্দ্রগী মন্ত্রীনা হায়খি মদুদি নৌনা শেমগৎলিবা ফুদ প্রোসেসিংগী অনৌবা ইনফ্রাস্ত্রকচর অসিনা মিজোরমগী অমসুং মসিগী অকোইবদা লৈরিবা লৌমী, পোৎ থারিবাশিং, প্রোসেস তৌরিবশিং, অমসুং কঞ্জুমরশিংদা চাউনা কান্নবা পীরগনি অমসুং মিজোরমদা ফুদ প্রোসেসিং সেক্তর চাউখৎহনলগনি। মন্ত্রী অসিনা মেগা ফুদ পার্ক অসি মিজোরমদা ফুদ প্রোসেসিং সেক্তর চাউখৎনবগীদমক অয়াবা পীখিবনি। মিজোরমগী কোলাসিব জিল্লাদা লৈরিবা মেগা ফুদ পার্ক অসি এম/এস জোরম মেগা ফুদ পার্ক প্রাইবেৎ লিমিতেদনা প্রোমোৎ তৌবনি। হায়রিবসিনা মিজোরমদা ইহান হানবা মেগা ফুদ পার্ক ওইরগনি।
শ্রীমতি বাদলনা ফোংদোকখি মদুদি, হৌজিক ফাওবদা, এম.ও.এফ.পি.না শৌগৎপা প্রোজেক্ত ৮৮ অৱাং নোংপোক লমদমদা থাদখ্রে অমসুং ৪১না থবক ওইনা পায়খৎখ্রে। মহাক্না মখা তারদুনা হায়খি মদুদি লুপা কোতি ১০০০গী প্রোজেক্তসু সবসিদী সপ্পোর্ত ওইনা লুপা কোতি ৫২০ ফাওবা পীদুনা কাইথখ্রে। মহাক্না হায়খি, প্রোজেক্ত ৮৮ অসিনা মপুং ফারকপা মতমদা লুপা কোতি ২,১৬৬ রোমগী লৌউ শিংউগী পোত্থোক ওইগদবা মেত্রিক তন লাখ ৮.৬৬কী প্রোসেসিং অমসুং প্রিজর্বেসন কেপাসিতী পীরগনি।
শ্রীমতি বাদলনা হায়খি, সরকার অসিনা ভারত্তা ইন্তর্প্রাইজ অমা হৌদোকনিংবা ইনভেস্তরশিংদা অনানবা, মনুং মপান ফাওনা উবা, অমসুং য়াম্না লায়গদবা ফিবম অমা শাগৎনবা কন্না হোৎনরি অমসুং ভারতপু মপাঙ্গল লৈরবা চীঞ্জাক্কী শেন্মিৎলোন অমা শাগৎনবা হোৎনবদা অমসুং মালেমগী ওইবা ফুদ ফেক্তরী অমা শেমগৎবগীদমক, সরকার অসিনা ফুদ প্রোসেসিংবু 'মেক ইন ইন্দিয়া'গী শাফু অমা ওইনা শীজিন্নরি। মহাক্না হায়খি, প্রধান মন্ত্রী শ্রী নরেন্দ্র মোদীগী মঙম শানবা মীৎয়েং মখাদা ফুদ প্রোসেসিং ইন্দস্ত্রীগী মন্ত্রালয়না ফুদ প্রোসেসিং ইন্দস্ত্রীবু মপাঙ্গল পীশিন্দুনা লৌউ শিংউগী সেক্তরবুসু অমুক্তদা চাউখৎপা পুরক্নবা অমসুং লৌমীশিংগী শেন্মিৎলোন হান্নদগী শরুক অনী হেনগৎনবা অমসুং সরকারগী 'মেক ইন ইন্দিয়া' খোংথাং চাউখৎনবা হোৎনরি।
দোনরগী রাজ্যগী মন্ত্রী ওইরিবা দা. জিতেন্দ্র সিংহনা হায়খি মদুদি প্রধান মন্ত্রীনা মন্ত্রালয় খুদিংমক্তা অৱাং নোংপোক লমদম হেন্না চাউখৎনবগীদমক প্রোজেক্তশিং থাদনবা খঙহনখ্রে। মহাক্না হায়খি, এম.এফ.পি.কী খ্বাইদগী নৌবা ফেসিলিতীশিংনা মিজোরমদা ফুদ প্রোসেসিং ইনফ্রাস্ত্রকচর চাউখৎহনগনি।
এস.ঐচ. রমেস্বর তেলি, এফ.পি.আই.গী রাজ্যগী মন্ত্রীনা হায়খি মদুদি মিজোরমগী সরকারনা এম.এফ.পি. লিংখৎনবা হোৎনবদা চাউনা মতেং পাংখি। মহাক্না মখা তারদুনা হায়খি মদুদি মসিগী এম.এফ.পি. অসিলম একর ৫৫.০০দা শন্দোক্না লৈরি অমসুং হায়রিবসি লুপা কোতি ৭৫.২০ চঙনা শাগৎখিবনি। শ্রী তেলিনা হায়খি মদুদি জোরম এম.এফ.পি. পীরিবা ফেসিলিতীশিং অসিনা চীঞ্জাক মাংহনবা হন্থহনবদা নত্তনা চীঞ্জাক্কী পোত্থোকশিংদা ভেল্যু হেনগৎহনবা ঙম্লগনি। মহাক্না মখা তানা হায়খি মদুদি মসিগী পার্ক অসিনা লৌমীশিংগী শেলথুম ফগৎহল্লগনি অমসুং লৌউ শিংউগী পোত্থোকশিং ফেয়র প্রাইস্তা পীবা ঙম্লগনি।
এম/এস জোরম মেগা ফুদ পার্ক প্রাইবেৎ লিমিতেদ অসি লুপা কোতি ৭৫.২০ চঙবা প্রোজেক্ত অমা ওইনা লম একর ৫৫.০০দা শাগৎপনি। মেগা ফুদ পার্ক অসিগী সেন্ত্রেল প্রোসেসিং সেন্তর (সি.পি.সি.)দা শেমগৎলিবশিংগী মনুংদা মেত্রিক তন ১০০০গী কোল্দ স্তোরেজ, মেত্রিক তন ৩০০০গী দ্রাই ৱেইয়র হাউজ, কেন্নিং য়াওরবা এসেপতিক পল্প লাইন, এসেপতিক অমসুং তেত্রা পার্কিং পুংদা মেত্রিক তন ২, রাইপনিং চেম্বর পুংদা মেত্রিক তন ৪০, মরু মরাং কংহন্নবা ফেসিলিতী পুংদা মেত্রিক তন ২, অনৌবা ইনফ্রাস্ত্রকচরশিং অসিগী মথক্তা ফুদ তেস্তিং লেবোরেতোরীশিং য়াওরি। পার্ক অসিদা ওফিসকী অমসুং অতোপ্পা ওন্ত্রপ্রিনরশিং অমসুং চম্ফাই, থিংফোল অমসুং থেংজোলদা লৈবা প্রাইমরি প্রোসেসিং সেন্তর ০৩না শীজিন্ননবা কম্মন এদমিনিস্ত্রেতিব বিল্দিং অমসু য়াওরি মসুং লৌমীশিংদা কান্ননবা কেৎচমেন্ত এরিয়াদা স্তোরেজ অমসুং প্রাইমরী প্রোসেসিংসু পীরি। মসিগী মেগা ফুদ পার্ক অসিনা মিজোরমগী কোলাসিব জিল্লা অমসুং মমিৎ অমসুং আইজোলগী মীয়ামদা অমসুং অসমগী কছারগী হাইলাকন্দিদা লৈবা মীয়ামদা কান্নবা পীগদৌরি।
মেগা ফুদ পার্ক স্কিম অসিগী মখাদা ভারত সরকারনা মেগা ফুদ পার্ক প্রজেক্ত অমদা লুপা কতি ৫০গী শেলগী তেংবাং পীরি। হৌজিক্কী ওইনা তোঙান-তোঙানবা রাজ্যশিংদা মেগা ফুদ পার্ক প্রোজেক্ত ১৮ লিংখৎলি অমসুং রজায়শিংদা মেগা ফুদ পার্ক ১৯ থবক পায়খৎপা হৌখ্রে। মখোয়গী মনুংদা ৬ অমনা অৱাং নোংপোক রাজ্যশিংদনি অমসুং মফম অসিদা লৈবা ২ অমনা অসম অমসুং মিজোরমদা শীজিন্নখ্রে।
****
(Release ID: 1639958)
Visitor Counter : 34